লাহৰী/ষষ্ঠ আধ্যা - ৱিকিউৎস\n৬। আধ্যা ।\nধনবৰ বৰগোহাঞি ৷\nপাঠকৰ মনত থাকিব পায়, শূলধৰ বৰগোহাঞিৰ পুতেক ধনবৰ বৰগোহাঞিৰ কথা আমি আগতে অলপ উনুকিয়াই আহিছোঁ; এতিয়া আমি তেওঁৰ ৰূপ, গুণ আৰু স্বভাৱ-চৰিত্ৰৰ কথা অলপ কওঁ ৷ ধনবৰৰ বয়স এতিয়া চৈধ্য বছৰত সোমাইছেহি । লৰাটি মিঠাবৰণীয়া,— দেখিবলৈ বৰ বিষম নহয়। শকত-আৱতলৈ চাই, থোলোকা পাৰটোৰ দৰে; পোন্ধৰ-ষোলবছৰীয়া লৰা যেন দেখি। ধনবৰৰ মুখখনি চকলামুৱা, নাকটি খঁৰা আৰু দুই চকুৰ মাজত চেপেটা; সেইখিনিত নাকৰ চিন্ নাই বুলিলেই হয়। চকু দুটি শল মাছৰ চকুৰ দৰে সৰু-সৰু আৰু ৰঙা। লেৰুৱা ওঁঠখন দু-আঙ্গুলমান বহল; সদায় তামোলৰ ৰঙেৰে ৰাঙ্গলী। আগদাঁত কেইটি উচলা আৰু তলৰ দাঁতপাৰি বেৰীয়া-গজা; মুখ জঁপালে ওঁঠ দুখনে দাঁত ঢাকিব নোৱাৰে, আগদাঁত ওলাই থাকে। বৰকৈ চেপি ধৰিলে ঢাক খায়; কিন্তু মুখখনি হে মলুৱাটিৰ দৰে হৈ পৰে। সেই কাৰণেই, তেওঁৰ মুখৰপৰা সদায় মিচিকিয়া হাঁহি নুগুচে। কাণ দুখনি মেকুৰীৰ কাণৰ দৰে নিচেই সৰু সৰু; নিলগৰপৰা চালে, আছে নে নাই তত ধৰিবলৈকে টান। চুলিখিনি ঠিক গাহৰীৰ গল্‌ধনৰ ওপৰৰ থিয় নোমখিনি চালে চাবই নালাগে। ডিঙ্গিটি কাছৰ দৰে; কোঁচ্‌মোচ্, খাই বহি থাকিলে কানতে-মূৰ-লগা যেন দেখি, ফেঁটী সাপৰ দৰে ওপৰলৈ মূৰ তুলি ধৰিলে তেও অলপ ডিঙ্গি যেন দেখি। পেটটি কড়িৰ গুৰিৰেপৰা ধেনু-ভিৰীয়া; চুৰিয়া পিন্ধোতে ওপৰলৈ উজাই পিন্ধিলে কড়িৰ গুৰি পায়গৈ আৰু তিৰোতাই [ ৪০ ] বুকুত মেখেলা পিন্ধাৰ দৰে হয়, তললৈ নমাই পিন্ধিলে আকৌ নাইৰ তলত থাকেগৈ। গাৰ ফালে চাই নালাগে, বাদু ওলমি পৰিছে! কাপোৰ-কানি পিন্ধাৰ বিষয়েও সৰহ কব লগা নাই, তেওঁৰ গাত কেতিয়াও তিনি ডুখৰি কাপোৰতকৈ সৰহ নাথাকে। চুৰিয়াখনি পিন্ধাৰ ফালে পেটৰ ৰূপ বৰ্ণাওঁতেই বুজিব। বাকী, ⸺একানে গাৰিদিয়া চেলেং এডোখৰ; আৰু কঁকালত তামোলৰ গামোছাখনি। গামোছাখনিয়ে জানিবা আৰু এটি উপকাৰ কৰে;সেয়ে নহলে চুৰিয়া নৰয়! তাৰ পাচত, গুণৰ কথা অলপ কওঁ। তালৈকো এটা লেঠা এই যে, সেই বিষয়ে কবলৈ হলে, প্ৰথমে মানুহটি মাতে-কথায় কেনে, তাক জানিব লাগে। কিন্তু, তেওঁৰ মুখৰপৰা দেখোন মাত-কথা শুনাই টান; কথা পাতিবলৈ ধৰিলে মানুহক মুখৰ থুইৰে বুৰাই দিয়ে। তাতে আকৌ কেঁচা ধঁপাতেৰে তামোল এমোকাৰা সদায় মুখৰপৰা নুগুচে। গতিকে, সেই ছোৱা এৰিয়েই দিব লগীয়া হল। কথা পাতিব নোৱাৰি সেই ছোৱা এৰি দিয়া গল যদিও, আন-আন গুণৰ কথাকে অলপ কোৱা যাওক। ধনবৰৰ বুদ্ধিটি জানিবা এটি ভোটা-বেজী; এইখিনিতে কথা এটি শুনিলে, সেইখিনিতে আকৌ সেইটো তেনেই পাহৰিলেগৈ। বছেৰেকমানেও পণ্ডিতে চেকনিৰে পিঠিৰ ছাল ছিঙ্গিও ক-খ খনকে মুখত অনাব নোৱাৰিলে। তাৰ ভিতৰতে, ক-খ নৌ শিকোঁতেই, তেওঁ দহখনমান কিতাপ ফালিলে। পঢ়িব নোৱাৰি পণ্ডিতক ভুৱা দিয়া বিচক্ষণ বুদ্ধিটি চাওক, ⸺ যি কেইটা আখৰ মনত নৰয়, সেই কেইটা চিকুটি ফালি পেলাই দি, পণ্ডিতক কয় “মোৰ কিতাপতেই নাই, কেনেকৈ পঢ়িম?” পণ্ডিতৰ মাৰ খাই খাই দগা গৰুৰ দৰে মাৰলৈ আৰু কটাহি নকৰা হল। সদায় মই বৰ, মই ধনী মানুহৰ লৰা, মোৰ দেউতাক সকলোৱে মান কৰে, এনেবোৰ গণ্ডপ্-মৰা ভাব লৈয়ে ধনবৰ গঙ্গাটোপৰ দৰে ওফন্দি ফুৰে। দয়া,ক্ষমা, নম্ৰতা এনেবোৰ [ ৪১ ] গুণৰ কোনো এটিলৈকে তেওঁৰ বহল হৃদয়ৰ এচুকতো ঠাই নাই। দুখীয়া, নিচলা, মগনীয়া মানুহ দেখিলে তেওঁ উগ্ৰমূৰ্ত্তি ধৰে। ঘৰলৈ কোনো মগনীয়া-খোজনীয়া আহিলে, ধনবৰে লগুৱা লগাই তাক ততালিকে পদূলিৰ বাজ কৰাই দিয়ে। তেওঁৰ প্ৰতাপত গৰু, ছাগলী, আন কি ডালৰ চৰাই-চিৰ্‌কতিয়েও কঁপি থাকে। ঘৰত থকাখিনিপৰত গৰু-ছাগলীয়ে বাৰীৰ চাৰিসীমাৰ ভিতৰলৈ ঠুঁটিয়াবৰ সাধ্য নাই। কেতিয়াবা কোনো গৰু বা ছাগলী বাৰীৰ ভিতৰত দেখা পালে, সেই গৰু-ছাগলীৰ আৰু সেই দিনা শৰাধ! ধনবৰ বৰমতাই হালোৱা এছাৰিৰ কোবত তাৰ পিঠি দমলা-দমল কৰে; আৰু তাৰ পাচত বান্ধি লৈ, চকুত বিহ জলকীয়া ভাঙ্গি দি, ঠেং এটামান খোৰা কৰি এৰি দিয়ে। ভদ্ৰতাৰ বিষয়ে ওপৰতে উনুকিয়া হৈছে; সদায় মইবৰ ভাবতে ওফন্দি থাকে। কোনো বুঢ়া বা বয়সীয়া মানুহে তেওঁৰ অত্যাচাৰ সহিব নোৱাৰি ভাল কথাৰে দুই-চাইটা উপদেশ দিব খুজিলে, ধনবৰে জাঁপ মাৰি ওপৰতে পৰিব খোজে। মাক-বাপেকৰ তো কথাকে নকওঁ; ভালেই হওক বা বেয়াই হওক, তেওঁবিলাকৰ মুখ বজাবৰ সাধ্য নাই। কিন্তু, আনবিলাকক যিমানেই যি কৰক, কীৰ্ত্তিনাথ গোহাঞিক ধনবৰে এফেৰি মান কৰে; আৰু তেওঁ কিবা কথা কলে অলপ কান পাতি শুনে। আন কি, কেতিয়াবা কিবা দুষ্টালি কৰি থাকোঁতে কীৰ্ত্তিনাথ গোহাঞিয়ে দেখা পালে, ধনবৰ বোপা সেই ফালেই ঠৰ্ হয় আৰু ততালিকে তেওঁ এনে গহীন আৰু শান্ত হৈ পৰে, যেন লৰাই সেই বিষয়ে একোকে কবই নোৱাৰে; তেনেটি নম্ৰ, ধীৰ আৰু শান্ত লৰা যেন আৰু পাবলৈকে নাই। বাস্তৱতে, ধনবৰ যেনে শকত-আৱত লৰা, দুষ্টালি কামত নেদেখিলে, মানুহে কেতিয়াও তেওঁক দুষ্ট বুলি ভাবিব নোৱাৰে। তাৰ পাচত, স্বভাৱ-চৰিত্ৰৰ বিষয়ে অলপ কবলৈ আছে। এই বিষয়ে বহলাই নকলেও, ওপৰত দিয়া চানেকি চায়ে অনুমান কৰিব পাৰি। [ ৪২ ] প্ৰথমে,দিনটোৰ ভিতৰত কাৰ ক’ত হানি কৰিব, কাক মাৰিব, কাক কিলাব, কাক ডকা দিব, কাক জগৰ লগাব, কাক জোকাব এইবিলাকেই হৈছে তেওঁৰ প্ৰধান চিন্তা। দিনটোৰ ভিতৰত নো ক'ত কিমান জগৰ লগাব, কিমান চুবুৰীয়াই মাক-বাপেকৰ ওচৰত গোচৰ দিবহি, তাৰ সীমা-সংখ্যা নাই। সকলোৱে ডাঙৰ মানুহৰ লৰা বুলি সহি থাকে। ধেমালি কৰা লৰাৰ ভিতৰতো তেওঁক কোনেও লগ দিব নোখোজে। কিন্তু লগ দিব নুখুজিলে বা হব কি?—যি কেইটাই লগ দিবলৈ আপত্তি কৰিব সিহঁতক মাৰি কিলাই খেদি দি তেওঁ বলেৰে দলত সোমাই লয়। গাঁৱৰ বোৱাৰী-জীয়াৰীয়ে ধনবৰক দেখিলে ওলাবলৈ ভয় কৰে। দেউতাকে বেয়া পায় বুলি মাথোন কোনেও একো নকয়। এই গতিৰেই চলি সদৌশেহত ধনবৰ কিছুমান দুষ্ট মানুহৰ সঙ্গত পৰিল! ধনবৰক অলপ উচটাই হে দিব লাগে, তেওঁ একেবাৰে জাঁপ মাৰি মূধৰ ছালত উঠেগৈ। সেই দুষ্ট সঙ্গত পৰি লাহে লাহে ডেকাই ভাং-কানিতো মাজে-সময়ে ধৰা হল। দুষ্ট মানুহবোৰে নিজৰ সুবিধা লাভৰ নিমিত্তে ধনবৰক ভাং-কানি খাবলৈ বৰকৈ উচটাবলৈ ধৰিলে। সিহঁতে কয়, “বোপা দেউতা ৷ আপোনাৰ নো কি নাইকিয়া হৈছে? ৰামদেউৰ কিৰ্‌পাত,আপোনাৰ সকলো আছে। আপোনাৰ পিতাকৰ ইমান ধন-সম্পত্তি নো কোনে খাব; এই দৰে অলপ সুখ নকৰিলে নো জীৱন ধৰাৰ সকাম কি?” এনেকুৱা উদগনি পালে ধনবৰে যেন স্বৰ্গ ঢুকি পায়। এই শলাগনি ফেৰিৰ নিমিত্তেই তেওঁ মাজে-সময়ে সিহঁতক ঘৰৰপৰা চুৰ কৰি নি দুই-চাৰি টকা যি পাৰে দিয়েগৈ। আৰু, এনেবিলাক মানুহৰে সৈতে হলে ধনবৰৰ বৰ মিল।\nএই দৰেই কিছুকাল গল। এদিন সেই কানীয়া-ভকতসকলে ধনবৰক লৈ ভালকৈ কানিৰ খোলাত বহিবৰ মন কৰিলে। ধনবৰক সেই প্ৰস্তাৱ শুনোৱা মাত্ৰকে,তেওঁ ঘৰলৈ গৈ যি পাৰে দহ-বাৰ টকা আনি কানীয়া [ ৪৩ ] ভকতসকলক শোধালেহি। কানীয়া ভকতসকলৰ মহা আনন্দ মিলিল৷ লৰালৰিকৈ যথাসময়ত পাণৰ চাকি যুগুত কৰা হল। এজনে গৈ চকুৰ টিপতে ঘৰৰপৰা ধনবৰক মাতি আনিলে। তাৰ পাচত,পাণৰ চাকি মাজতে লৈ, চাৰিপিনে চাৰি সিদ্ধ বহি, এপাশে ধনবৰ বোপা-দেউতাক দুতৰপীয়া কঠ এটাৰ ওপৰত বহুৱাই লৈ, পাণৰ চাকি পুৰিবলৈ আৰম্ভ কৰিলে৷ টিকিৰা পোৰাৰ লগে লগে কানীয়া-সত্ৰৰ মেল আৰম্ভ হল। যথা,—\n১ম,কানীয়া ।—(দীঘলকৈ টান এটা মাৰি, ভলুকা বাঁহৰ হোঁকাটো ২য়, কানীয়াৰ হাতলৈ দি, কথাত মুখৰ ধোঁৱা উৰাই) “কোৱাঁ, আল্‌পতি, কোঁৱা কোঁৱা। আজি তেও বোপা-দেউতাৰ কিৰ্‌পাত্, উকেৰে পাণ চাকি পুৰি লোৱাঁ।”\n২য়,কানীয়া ।—(আঙ্গঠাডোখৰ জোকাৰি জোকাৰি) “এৰা,ৰামদেউৰ অনুগ্ৰহত কিন্তু, বোপা-দেউতাৰ মূৰৰ চুলিৰ সমান কিন্তু আয়ুষ হক।”\n৩য়,কানীয়া ।—(হাত লেচাৰি লেচাৰি) “নহয় বান্ধ, তাৰ-পৰা-তাপেনে-নামেনে, বোপা-দেউতাই ভাল ছোৱালী এটা পাওক।”\n৪ৰ্থ,কানীয়া ।—(৩য়, কানীয়াৰ গাত ঠেলা এটা মাৰি) “থোৱাঁ হে মিতা, তাৰ-পৰিণামে, তুমিও বৰ কথাটো, তাৰ পৰিণামে, বিচাৰি পালাগৈ! কৃষ্ণদেৱক চিন্তি, তাৰ-পৰিণামে, বোপা-দেউতাৰ নো ছোৱালীৰ,তা ৰ-পৰিণামে, কি একাল লাগিছে।”\n১ম,কানীয়া ৷—(ধোঁৱা এঢোকা পেটলৈ গিলি} “মই চাওঁতে অলে, লাৱৰী আইদেউৰেই বোপা-দেউতাৰ বাল যোৰা মিলিব।”\n৩য়,কানীয়া ৷— “অ',বোপা-দেউতাক,তাৰ-পৰা-তাপেনে-নামেনে,বৰকৈ নুখুৱাবিহঁক। বোপাদেউতা, তাৰ-পৰা-তাপেনে-নামেনে, লৰা মানুহ; তাৰ-পৰা-তাপেনে-নামেনে, গাত বৰকৈ ধৰিব।” [ ৪৪ ] ২য়,কানীয়া ।—“এৰা, কিন্তু, ৰামদেউৰ অনুগ্ৰহত, বোপা-দেউতাই, কিন্তু, বৰকৈ খোৱা নাই।”\nধনবৰ ।—“হয়,ককাইহঁত,মই বৰকৈ খোৱা নাই। ঘৰত গৈ টলং-ভটং কৰিলে জানিব নহয়; সেই দেখি, মই গা চাই হে খাইছোঁ।”\n৪ৰ্থ, কানীয়া৷—“তহঁতো, তাৰ-পৰিণামে, কিন্তু, ভাল আৰু! বোপা-দেউতাক,তাৰ-পৰিণামে, আমাৰ দুখীয়া ভেবা লৰাৰ নিচিনা, তাৰ-পৰিণামে, দেখিছ নে? কৃষ্ণদেৱক চিন্তি, বোপা-দেউতাক, তাৰ-পৰিণামে, আমি কি বুজনি দিবৰ লায়েক ।”\n২য়, কানীয়া ৷—(ভাল কথকি বোলাই) “নহয়, কিন্তু, কথাটো হে—”\nএনেতে, শূলধৰ বৰগোহাঞিৰ প্ৰৱেশ ! তেওঁক মনে মনে কোনোবাই সম্ভেদ্ দিলেগৈ। শূলধৰ বৰগোহাঞিয়ে, সোধপোছ নাই, পোনেই সোমায়েই হাতৰ লাখুটীৰে সৈতে উধামুধাকৈ যাকে য'তে পালে, তাকে ত’তে টঙ্গনিয়াবলৈ ধৰিলে। কানীয়াহঁতে যেয়ে যেনিয়ে পাৰিলে, দুৱাৰ-বাৰ ভাঙ্গি পলাই-পত্ৰং মাৰিলে। ধনবৰ বোপা কিন্তু সবাত্‌কৈ আগ। তাৰ পাচত, শূলধৰ বৰগোহাঞিয়ে ঘৰলৈ আহি পুতেকক ডাবি-হুঁকি দি, সেই দুষ্ট মানুহবোৰক আঁতৰ কৰাবৰ নিমিত্তে কীৰ্ত্তিনাথ গোহাঞিদেৱৰে সৈতে পৰামৰ্শ কৰিবলৈ স্থিৰ কৰিলে। ধনবৰে এই কথা শুনি দেউতাকক কাকূতি কৰি, কীৰ্ত্তিনাথ গোহাঞিক এই কথা নজনাবলৈ টানি ধৰিলেহি। তেৱোঁ মান্তি হল। গতিকে, কীৰ্ত্তিনাথ গোহাঞিয়ে ধনবৰ বোপাৰ কানী-খোলাত বহাৰ বিষয়ে একো সম্ভেদ্ নাপালে। কীৰ্ত্তিনাথ গোহাঞিয়ে ইমান দিনে ধনবৰৰ সম্বন্ধে একো বেয়া কথা শুনা নাই; মুঠতে তেওঁ ধনবৰক শান্ত আৰু বৰ সজ স্বভাৱৰ লৰা বুলি হে জানে ৷\n"https://as.wikisource.org/w/index.php?title=লাহৰী/ষষ্ঠ_আধ্যা&oldid=26048"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২১ মে' ২০১৯ তাৰিখে ১১:৪৭ বজাত সলনি কৰা হৈছিল।


Erec in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Erec ar byavahar, ppali, parshwakriya, upkaar, kriya-pratikriya aaru satarkatabani\nErec की जानकारी\nErec ৰ লাভ আৰু ব্যৱহাৰসমূহ- Erec Benefits & Uses in Assamese- Erec ar laabh aaru byavaharsamuh\nErec ৰ পালি আৰু সেয়া কেনেদৰে ল'ব- Erec Dosage & How to Take in Assamese - Erec ar paali aaru xeya kenedore lobo\nErec ৰ পাৰ্শ্চক্ৰিয়াসমূহ- Erec Side Effects in Assamese- Erec ar parshwakriyasamuh\nErec সংক্ৰান্ত সতৰ্কতাবাণীসমূহ- Erec Related Warnings in Assamese- Erec xonkranta xatarkatabanisamuh\nঅইন দৰৱৰ সৈতে Erecৰ গুৰুতৰ ক্ৰিয়া-প্ৰতিক্ৰিয়া- Severe Interaction of Erec with Other Drugs in Assamese- Oinor xoite Erec ar gurutor kriya-pratikriya\nErec মতভেদসমূহ- Erec Contraindications in Assamese- Erec nishedhsamuh\nErec ৰ বিষয়ে সততে সোধা প্ৰশ্নসমূহ- Frequently asked Questions about Erec in Assamese- Erec ar bikhoye satate xodha prashnasamuh\nখাদ্য আৰু মদৰ সৈতে Erec ক্ৰিয়া-প্ৰতিক্ৰিয়া- Erec Interactions with Food and Alcohol in Assamese- khadya aaru modor xoite Erec kriya-pratikriya\nErec ৰ লাভ আৰু ব্যৱহাৰসমূহ - Erec Benefits & Uses in Assamese - Erec ar laabh aaru byavaharsamuh\nErec তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nErec ৰ পালি আৰু সেয়া কেনেদৰে ল'ব - Erec Dosage & How to Take in Assamese - Erec ar paali aaru xeya kenedore lobo\nErec-ৰ উপাদানসমূহ - Erec Active Ingredients in Assamese - Erec-ar upadaansamuh\nErec ৰ পাৰ্শ্চক্ৰিয়াসমূহ - Erec Side Effects in Assamese - Erec ar parshwakriyasamuh\nগৱেষণাৰ ভিত্তিত, Erec ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nErec সংক্ৰান্ত সতৰ্কতাবাণীসমূহ - Erec Related Warnings in Assamese - Erec xonkranta xatarkatabanisamuh\nErec-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nErec-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Erec ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Erec কি প্ৰভাৱ দেখা গৈছে?\nErec গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Erec কি প্ৰভাৱ দেখা গৈছে?\nErec গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Erec ৰ কি প্ৰভাৱ দেখা গৈছে?\nErecৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Erecৰ গুৰুতৰ ক্ৰিয়া-প্ৰতিক্ৰিয়া - Severe Interaction of Erec with Other Drugs in Assamese - Oinor xoite Erec ar gurutor kriya-pratikriya\nErec তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nErec মতভেদসমূহ - Erec Contraindications in Assamese - Erec nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Erec লোৱা অনুচিত যাতে -\nErec ৰ বিষয়ে সততে সোধা প্ৰশ্নসমূহ - Frequently asked Questions about Erec in Assamese - Erec ar bikhoye satate xodha prashnasamuh\nএই Erec-এ অভ্য়াস বা নিচাৰ সৃষ্টি কৰে নেকি?\nনহয়, Erec আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Erec লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Erec লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Erec লৈ কোনো লাভ নাই।\nখাদ্য আৰু মদৰ সৈতে Erec ক্ৰিয়া-প্ৰতিক্ৰিয়া - Erec Interactions with Food and Alcohol in Assamese - khadya aaru modor xoite Erec kriya-pratikriya\nখাদ্য আৰু Erecৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Erec আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Erecৰ মাজৰ প্ৰতিক্ৰিয়া\nErec লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nErec ৰ অনুকল্প - Substitutes for Erec in Assamese\nআপুনি বা আপোনাৰ পৰিয়ালৰ কোনোবাই Erec লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Erec ব্যৱহাৰ কৰিছিল নেকি?\nআপুনি কিমান পৰিমাণে Erec সেৱন কৰিছিল?\nআপুনি Erec ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Erec সেৱন কৰে?


সাতাৱন সাল–আঠাৱন সাল আৰু মণিৰামৰ ‘কবৰ’ | নিয়মীয়া বাৰ্তা\nঅব্ আগে’৷ ব্রিটিশ্ ৰাজশক্তি আৰু বণিয়া ঈস্ত্ (‘ইষ্ট’–ISHT? নহয়) ইণ্ডিয়া কাম্প্নিয়ে ভাৰতত বণিজ আৰু সাম্রাজ্যৰ হাতোৰা মেলিছিলহি সম্রাট জাহাংগীৰৰ দিনতে৷ কাম্প্নিৰ অধিকর্তা লড্ ক্লাইৱ/ভ্ (‘ভ’–টো কেনেকৈ উচ্চাৰণ কৰে, তাৰ ওপৰতে কথা) আছিল এজন নিপুণ সেনাধ্যক্ষ৷ তেতিয়া ভাৰতত এডেও দুডেওকৈ লোটা নিয়াৰ ছেৱেৰে কাম্প্নিৰ সদৰ আছিল নতুন মহানগৰ কলি(ক’ল)কতা৷ ১৭৫৭ চনত পলাছী যুদ্ধ৷ এশ বছৰৰ পাছত, ১৮৫৭ চনত চিপাহী বিদ্রোহ ঃ সমগ্র ভাৰতত জুই ঃ বাহাদুৰ শাSha)হ জাফৰ, ঝান্সীৰ ৰাণী লক্ষ্মীবাই, মাৰাঠাত বালাজী বাজিৰাও, নানা ফার্ণেৱিস্, তাঁতিয়া তোপী দিল্লী, মীৰাট, কানপুৰ, পুণে, আৰু বহুত কিবা–কিবি অসমত গমধৰ কোঁৱৰ, পিয়লি ফুকন, ধনঞ্জয় গোহাঁই, ধনুধৰ গোহাঁই আদিয়ে ফিৰিঙি খেদিবলৈ ডেৰকুৰি বছৰৰ আগেয়ে, ১৮২৮ চনতে জ্বলোৱা জুইকুৰা, দপ্দপ্কৈ জ্বলি নাথাকিলেও ১৮৩০ চনত হোৱা পিয়লি ফুকন আৰু জীউৰাম দুলীয়া বৰুৱাৰ ফাঁচীয়ে উমি উমি জ্বলি প্রজাৰ মন গুমগুমাই ৰাখিছিল৷ পিয়লি ফুকনৰ ফাঁচীৰ বিষয়ত মণিৰাম সাধনিয়াৰৰ ভূমিকাৰ বিষয়ে কিছু ঋণাত্মক কথাৰ প্রচলন বা চলন্তিও আছে৷ কিন্তু ইতিমধ্যে পূর্বৰ ডা–ডাঙৰীয়া, বৰুৱা–ফুকন আদি তথা মণিৰামৰ নিজৰ পৰম্পৰাগত ৰজাঘৰীয়া সা–সুবিধাসমূহত ঔপনিৱেশিক ব্রিটিশে নিজ স্বার্থত বৰ আক্রোহীকৈ হাত দিছিল৷ অনেকজন ক্ষিপ্ত হৈ আছিল৷ তাতে, ইতিমধ্যে চেলেং আৰু চেনিমৰা (এতিয়াCINNAMORA)ত দেৱানে নিজাকৈ দুখন চাহ বাগিচা খোলাত ক্ষুব্ধ হৈ ব্রিটিশেও চেলু চাই আছিল৷ পাহৰিলে নচলিব যে ক্রূৰ, বণিয়া, কপট ইংৰাজে অসমীয়াৰ সকলো লুটিছিল৷ সেই হাতোৰাৰ খামোচ আজিও বজ্রলেপ৷ এতিয়া, লগতে ৰাজস্থানী, হিন্দুস্তানী, পাঞ্জাবী আৰু বিহাৰীৰ হাতোৰা৷\nসাতাৱন সালৰ বিদ্রোহৰ অগনিয়ে অসমকো চুলেহি৷ ইতিপূর্বে মণিৰামে তেওঁৰ অতি বিশ্বস্ত পিয়লি বৰুৱা (ফুকন নহয়), দুতিৰাম ছিৰস্তাদাৰ বৰুৱা, নকছাৰীৰ বাহাদুৰ গাঁওবুঢ়া আৰু ফৰমুদ আলী আদি জনদিয়েক লোকক লগত লৈ, পুৰন্দৰ সিংহৰ নাতি ‘চাৰিং ৰজা’ কন্দর্পেশ্বৰ সিংহক অসমৰ ৰজা বুলি সেৱা কৰি ইংৰাজৰ বিৰুদ্ধে বিদ্রোহৰ এখন আঁচনি প্রস্তুত কৰিলে৷ দেৱানে ১৮৫৩ চনত অসমত বিভিন্ন জিলা সদৰত বিভিন্ন জৰীপ চলোৱা, বিশেষ কর্তব্যৰত ন্যায়াধীশ হাকিম এ’ জেই মোফট্ মিল্ছ্ চাহাবৰ ওচৰত এখন আর্জি বা এত্লা দাখিল কৰি, পুৰন্দৰ সিংহৰ হূত উজনি খণ্ড ৰাজ্য, স্বর্গদেৱৰ নাতিয়েক কন্দর্পেশ্বৰ সিংহক ঘূৰাই দি ৰজা ৰূপে স্বীকৃতি দিবলৈ আর্জি পেছ কৰে৷ মিল্ছ–এ তেওঁৰ প্রতিবেদনত, কন্দর্পেশ্বৰ সিংহয়ো তেওঁক সাক্ষাৎ কৰা বুলি আৰু কন্দর্পেশ্বৰক ‘দ্য য়াং এণ্ড্ হেণ্ড্ছাম্ ৰাজা’ বুলিও উল্লেখ কৰিছিল কিন্তু দেৱানৰ আর্জি নাকচ কৰিলে৷\nএইবাৰ দেৱান,– জে’ন্ৰ্ল্ জেন্কিন্সক সাক্ষাৎ কৰিবলৈ কলি(ল)কতা পালেগৈ৷ কিন্তু তাত একো সঁহাৰি নাপাই, বিদ্রোহৰ যা–যোগাৰৰ পৰামর্শৰে কন্দর্পেশ্বৰ সিংহলৈ গোপনে এখন চিঠি প্রেৰণ কৰিলে৷ কথিত আছে যে দুর্ভাগ্যক্রমে সেই চিঠি, দাৰোগা হৰনাথ পর্বতীয়া বৰুৱাৰ হাতত পৰিল৷ ব্রিটিশ চৰকাৰে সকলো কথাৰ গম পাই কন্দর্পেশ্বৰ সিংহক বন্দী কৰি কলিকতালৈ পঠালে আৰু মণিৰাম দেৱান, পিয়লি বৰুৱা, দুতিৰাম বৰুৱা, বাহাদুৰ গাঁওবুঢ়া, ফৰমুদ আলী আৰু আন জনদিয়েকক পোতাশালত ৰাখিলে৷ পাছে, যোৰহাটত বিচাৰ কৰি ‘দেশদ্রোহৰ অপৰাধ’ত মণিৰাম দেৱান আৰু পিয়লি বৰুৱাক ফাঁচীৰ হুকুম দিলে আৰু বাহাদুৰ গাঁওবুঢ়া, ফৰমুদ আলী আৰু দুতিৰামক আন্দামানলৈ পঠালে৷ আন্দামানৰ চক্রাকাৰ কাৰাগাৰত বাহাদুৰ গাঁওবুঢ়াৰ নাম লিপিৱদ্ধ হৈ আছে৷ নকছাৰীৰপৰা কলীয়াপানী ঃ দেহি ঐ বাকীকেইজনৰ নাম হেনো তাত নাই৷ পাছত চৰকাৰে কন্দর্পেশ্বৰ সিংহক কলিকতাৰপৰা গুৱাহাটীলৈ আনি শিলপুখুৰীৰ পশ্চিমৰপৰা আমবাৰীলৈ এই বৃহৎ অঞ্চলৰ কোনোবা এঠাইত মাটি–বাৰী দি মাহিলি পাঁচশ টকা পে’নশ্ন্ দি থাকিবলৈ দিছিল৷ কেতিয়া ঢুকাল, তেওঁৰ আৰু পুতেকহঁতৰ মৈদামৰ কি হ’ল, তাৰ একো উৱাদিহ নাই৷\nপোতাশালত থকা মণিৰাম দেৱান আৰু পিয়লি বৰুৱাক ১৮৫৮ চনৰ ২৬ ফে’ব্রুৱাৰীৰ পুৱতি নিশা ফাঁচী দিয়া হয়৷ দেৱানৰ দেহাটো আন্ধাৰে–মুধাৰে নি দেৱানৰ ঘৰৰ বাৰীতে পুতি থ’বলৈ দিয়া হয় (দাহ নহয়)৷ পোতা ঠাইডোখৰতে চিন এটা দি থোৱা হৈছিল৷ যোৰহাটৰ অত্যন্ত উদ্যোগী, কর্মযোগী, দেশপ্রেমী, সমাজকর্মী ব্যক্তি, লিখক আনন্দ চন্দ্র দত্তই দেৱানৰ ‘সৎকাৰ’ৰ ঠাইডোখৰত এটা স্মৃতি চিহ্ণ বা সৌধ নির্মাণৰ অর্থে ওৰে জীৱন প্রচণ্ড হেঁচা দি আছিল৷ ঠাইডোখৰ নিজ চকুৰে এবাৰ চাবৰ বাবে অসম বুৰঞ্জী বলিয়া মোৰ মনটোত এক দুর্বাৰ ইচ্ছা আছিল৷ দহ বছৰ মানৰ আগেয়ে এবাৰ যোৰহাটলৈ যাওঁতে দত্তক বিচাৰি উলিয়াই তেখেতক লগত লৈ চাহ গছৰ মাজে মাজে টলৌ–টলৌকৈ গৈ, দেৱানৰ শৱ পোতা ঠাইডোখৰ আৰু দেৱানৰ পুখুৰীটো চালোঁগৈ৷ এতিয়াৰ পৰা বছৰদিয়েক আগেয়ে আনন্দ দত্তৰো মৃত্যু হ’ল৷ দেৱানৰ মৃত্যুৰ পাছত তেখেতৰ পৰিয়ালটো আৰু তাত নাথাকিল৷ ইংৰাজেও তেখেতৰ ঘৰ–বাৰী, সম্পত্তি সকলো বাজেয়াপ্ত কৰিলে৷ চেনি(‘চিনা’?)মৰা বাগিচা দিয়া হ’ল যোৰহাট JOREHAUT) টী কাম্প্নিক৷ মৃতপ্রায় সেই বাগিচা এতিয়া অসম চাহ নিগমৰ (যমৰ?) হাতত৷\nসিদিনা, ২২ ফে’ব্রুৱাৰীৰ বিয়লি ৩.৩০ বজাতো আৱর্ত ভৱনৰপৰা ৰমেনৰ সৈতে ওলালোঁ দেৱানৰ সমাধি স্থললৈ বুলি৷ গৈ পাই দেখিলোঁ,– স্বাধীনতা যুঁজাৰুজনৰ শৱদেহ পোতা ঠাইডোখৰত চাৰিওফালে আনুমানিক পাঁচ ফুটকৈ প্রায় পঁচিশ বর্গফূট আয়তনৰ, আৰু মক্কাৰ বিখ্যাত মছজিদৰ ‘কাবা’ শিলাখণ্ডৰ দৰে ক’লা কিবা এটা৷ সেয়ে ওচৰতে এখন পকী ফলকত লিখা আছে– Dev. Of Moniram Dewan Cremation Ground(.)’৷এইটো কেনেকুৱা কথা? ক্রিমেইশ্ন্ মানে হৈছে শৱ দাহ কার্য্য ক্রিমেইশ্ন্ গ্রাউণ্ড্ মানে শ্মশান, বা শৱ দাহ থলী৷ মণিৰাম দেৱানৰ দেহটো দাহ কৰা হৈছিলনেকি? নে, দেৱানৰ স্মৃতিত নামাংকিত থলী (আচলতে দেৱানৰ নিজৰে বাৰী)খনত যি কোনো লোকৰ শৱ দাহ কৰা হয়? কি কথা? তাত দেখোন গোটেইবোৰ, চাহাব–মেমচাহাবৰ পকী কবৰ (ইংৰাজৰ দ্বাৰা কবৰ স্থানলৈ ৰূপান্তৰিত) আৰু, পকী একো সাজিবৰ সামর্থ্য নথকা, ক্রিস্শিয়ানিটিলৈ ধর্মান্তৰিত, সম্ভৱতঃ চাহ বনুৱাৰ কিছুমান কেঁচা কবৰ ঃ মাটিৰ ঢ়িপ কি কথা? কি বতৰা? সেইখন অকল দেৱানৰ মৃতদেহ ‘পোৰা’ (?) ঠাই, নে, দেৱানৰ নামত উৎসর্গিত, উমৈহতীয়া, ৰাজহুৱা শ্মশান? কামটো কৰিছেMGNREGAৰ অধীনত ‘চিনামৰা গাঁও পঞ্চায়ত’–এ৷ চৰকাৰৰো যে কাম গাঁও পঞ্চায়তবোৰৰো যে কাম চৰকাৰৰ পুৰাতত্ত্ব বিভাগটোৱেনো কি কাটি থাকে? বিভাগটোৰ সঞ্চালক বা কোন, সচিব বা কোন, মন্ত্রী বা কোন বিভাগ এটা আছেতো? পাঠ্যক্রমৰপৰা বুৰঞ্জীক হুদু খেদা দিয়াৰ পৰিণাম খাৰখোৱা ‘আচামী’য়ে আৰু ভুগিব\nমাছভর্তি ডিআইসহ লালমাটিৰ ঘাইপথত তিনিখন বাহন দুর্ঘটনাগ্রস্ত


হেঁপাহ (উজ্জ্বল ফুকন) - সাহিত্য ডট অৰ্গ\nহেঁপাহ (উজ্জ্বল ফুকন)\nধূলিবোৰে পিছফালৰ আলিবাটটো নেদেখা কৰি পেলাইছে। দৌৰোঁতে ধূলিৰ দমবোৰ গুৰিয়াই যোৱা বুদ্ধিটোৱে কাম কৰা যেন লাগিল ৰাতুলৰ। তাক খেদি অহা মানুহবোৰৰ মাতবোৰো লাহে লাহে হেৰাই গ’ল। একেৰাহে প্ৰায় বিছমিনিট মান দৌৰি সি ভাগৰি পৰিছে।\n“কলমৌৱে ঢাকি থোৱা পিটনিখনৰ কাষ পাবলৈ আৰু বেছি পৰ নাই।”\nসি পশ্চিমৰ আকাশৰ ভাগৰুৱা বেলিটোলৈ চাই ভাবিলে। পিটনিখনৰ কাষ পাই সি পাৰৰ চিনাকি গছজোপাৰ তলত নিজক এৰি দিলে। এই পিটনিখন আৰু এই গছজোপা তাৰ সৰুকালৰে পৰা চিনাকি। মাকৰ কোলাত শুবলৈ নোপোৱা ৰাতুলক যেন এই পিটনিখনে বছৰ বছৰ ধৰি নিৰাপদ আশ্ৰয় দি আহিছে। মাকে তাক জনম দি পৃথিৱীৰ পৰা মেলানি মগাৰ পিছত মদাহী দেউতাকৰ চৰ গোৰ সি বেছি দিন সহ্য কৰিব পৰা নাছিল। সৰুকালটো কেতিয়াবা ডাষ্টবিনৰ কাষত কেতিয়াবা মন্দিৰৰ খটখটীত আৰু কেতিয়াবা এই পিটনিখনৰ কাষত পাৰ কৰিছে সি। দূৰৰ পথাৰখনত ফুটবল খেলি থকা ল’ৰাজাকক দেখি সি মনৰ ভিতৰতে ভাবিলে ‘সিহঁতে নাজানে সিহঁত কিমান ভাগ্যৱান’। কাৰোবাৰ প্ৰচণ্ড গোৰত ওপৰলৈ উৰি যোৱা ফুটবলটোৰ সৈতে তাৰ মনটো লাহে লাহে দিনটোৰ হৈ যোৱা ঘটনাবোৰৰ মাজলৈ উৰি গ’ল।\nআন দিনাৰ দ’ৰে সি সেইদিনা ৰাতিপুৱাও নিজে উঠিব পৰা নাছিল। টোপনিয়ে যেন তাক হেঁচা মাৰি ধৰিছিল। বিষ্ণুৱে খেপিয়াই খেপিয়াই তাক কেইবাৰো হেঁচা মৰাৰ পিছত সি সাৰ পালে।\n“নাযাৱ নেকি? ৰেল যাবই এতিয়া।” বিষ্ণুৱে তালৈ চাই ক’লে।\nবিষ্ণুৰ মাতত খকমককৈ কৈ সাৰ পাই ৰাতুল সাজু হ’ল। দহমিনিট মানৰ পিছত সিহঁত দুয়োটা ৰেল ষ্টেচন পালেগৈ। দূৰণিবতীয়া ৰেলখনে এজাক যাত্ৰী লৈ ষ্টেছনত ৰৈ আছে। ৰাতুলে দূৰৰ পৰাই ভালকৈ চালে। বিষ্ণুৰ এখন হাত ৰাতুলৰ কান্ধত । ৰাতুলৰ কান্ধটোৱেই যেন তাৰ কম্পাছ আৰু ৰাতুলৰ মাতটোৱেই যেন তাৰ চকু।\n“বিনু টেপ” ৰাতুলৰ সকীয়নি।\nবিষ্ণুৱে বুজিলে ৰাতুল ৰেলত উঠিছে। সিও লাহেকৈ ভৰিটো দাঙি উঠিল।\nএইবাৰ ৰাতুলে বিষ্ণুৰ হাতত তিনিটা টিপা মাৰিলে।\nএই টিপা বোৰৰ নিজা নিজা অৰ্থ আছে। এটা টিপা মানে বেছি সময় ৰ’ব নালাগে। মানুহ হয়তো এজন। দুটা টিপা মানে গ্ৰাহকৰ সংখ্যা অলপ বেছি। হয়তো দুটা গান গাব লগা হ’ব পাৰে। তিনিটা টিপা মানে এজাক গ্ৰাহক। গানো প্ৰয়োজন সাপেক্ষে বেছিকৈ গাব লগা হ’ব পাৰে। আৰু পইচাও বহুত পোৱাৰ আশা থাকে।\n“অই গেনা আহিলি?” লেঙেৰা মাধৱে ৰাতুললৈ চাই ক’লে।\n“হেটেপ ইণ্ডিয়া অহমহাৰি। হৰিটো এৰি দে” ৰাতুলে চিঞৰি মাধৱক ক’লে।\n“অই বেটেৰি নাইকিয়া কি কৈছে এইটোৱে” মাধৱে এইবাৰ বিষ্ণুক সুধিলে।\n“তোৰ নিজৰ ভৰিৰ ঠিক নাই কিন্তু তই তাৰ ভৰিটোৰ ওপৰত থিয় হৈ আছ নেকি চা” বিষ্ণুৱে ক’লে।\n“অই গেনা, দেখাই নাছিলোঁ বে। যা যা কামত যা” মাধৱে দবাটোৰ মজিয়াখন লেতেৰা বাঢ়নীটোৰে চাফা কৰি আগবাঢ়িল।\nৰাতুলে তাক এটকা এটা দি কলে “আ ইনটো আল আই আতে আমাৰ”\nমাধৱে এটকাটো লৈ হাঁহি এটা মাৰি এইবাৰ হাতখন দবাটোত বহি থকা মানুহবোৰৰ ফালে আগবঢ়াই দিলে। এটা দুটা টকাৰে হাতখন ভৰি পৰিল।\n“লগ পাম গধূলি” মাধৱে হাঁহি এটা মাৰি দুয়োটাৰ ফালে চাই কলে। তাৰ হাঁহিটোৱে বুজাই দিলে ৰাতুলৰ প্ৰতি থকা তাৰ কৃতজ্ঞতা।\nবিষ্ণুৱে মনে মনে ভাবিলে “ভাগ্য ভাল ‘চেটেপ ইণ্ডিয়া ব্ৰহ্মচাৰীটো’ বুজি নাপালে। নহ’লে ৰাতিপুৱাই যুদ্ধ এখন হ’ল হয়।\nইহঁত যেন ৰাতুলৰ পৰিয়ালৰ দৰে। শব্দবোৰ তাৰ মুখত ভগৱানে ফুটিবলৈ নিদিলে কি হ’ল কিন্তু কেনেকৈ মানুহ আপোন কৰিব লাগে সেইটো সি ভালকৈ জানে।\nবিষ্ণুৱে ইখন হাতত লৈ থকা আলোচনী, বাতৰিকাকত আদি ঠিক কৰি ল’লে।\nএজাক ডেকা গাভৰুৰে ভৰা ডবাটোৰ মুখত ৰৈ হাত দুখন এক বিশেষ ভঙ্গিমাত মেলি ৰাতুলে গাবলৈ আৰম্ভ কৰিলে\n” উউউঝে এএএখা অঅ য়ে আনা হনমম\nয়াৰ ঔতা হে ইৱানা হনম\nঅব য়াহা এ আহা আয়ে আম\nএৰে আহৌ এ অৰ আয়ে আম..”\n“বঢ়িয়া। আৰু এটা” কোনোবা এটাই জাকৰ মাজৰ পৰা চিঞৰি উঠিল।\n“পিছে সি গালেনো কি?” আন এটাই সুধিলে।\n“দাদা, গানৰ তাল ইমান নাচাব। এয়া জীয়াই থকাৰ যুঁজ। ইজনে সিজনক সহায় কৰি যুঁজি যোৱাৰ চেষ্টা। আমাৰ বিষ্ণুৱে এতিয়া ভালকৈ গাই শুনাব গানটো” মাধৱে তলৰ লেতেৰা মজিয়াখন মচি মচি ক’লে।\n“তুঝে দেখা তৌ য়ে জানা চনম\nপ্যাৰ হৌতা হে দিৱানা চনম\nঅব য়াহা চে কাঁহা জায়ে হাম\nতেৰে বাহৌ মে মৰ জায়ে হাম” বিষ্ণুৱে ওপৰলৈ চাই গানটো আকৌ গালে। এখন হাত তেতিয়াও ৰাতুলৰ কান্ধত আছিল।\nচিঞৰ বাখৰেৰে মুখৰ হৈ থকা ডবাটো বিষ্ণুৰ মাতত স্তব্ধ হৈ গ’ল।\nৰাতুলে বিষ্ণুৰ হাতখন এটা চিটৰ নালত লগাই দি তাৰ ইখন হাতত থকা মেগাজিন, আৰু বাতৰিকাকত লৈ জাকটোৰ মাজলৈ আগবাঢ়িল।\n“আইজ, অঅপ অহায় কৰক আউ আমাকো ইয়াই হাকিবলৈ আহস ইয়ক” ৰাতুলে কলে।\n“ৰাইজ, অলপ সহায় কৰক আৰু আমাকো জীয়াই থাকিবলৈ সাহস দিয়ক” ৰাইজে বুজি নাপাব বুলি বিষ্ণুৱে ৰাতুলৰ কথাখিনি আকৌ এবাৰ ক’লে।\nৰ’ লাগি চাই থকা ল’ৰা ছোৱালীজাকে ৰাতুলৰ মাতত হে সাৰ পালে।\n“বাহ বঢ়িয়া গোৱা দুয়োজনে। লোৱা এয়া দহ টকা মোৰ ফালৰ পৰা।” এজন ডেকাই ৰাতুলৰ হাতত ১০ টকীয়া নোট এখন গুজি ক’লে।\nৰাতুলে ততালিকে ১০ টকীয়াটো ঘূৰাই দি কলে “বিক্কা বা অহাউভুতি ইদিব আইজ। আমি উৰ দাঙি ইয়াই তাকিব উজু। অচন্দৰ এখন এগাজিন বা আতৰিআকত ইনক এটকা আন এছিকৈ দি”\nল’ৰাজনে ৰ’ লাগি ৰাতুললৈ চাই তাৰ কথাখিনি বুজিবলৈ চেষ্টা কৰিলে।\nএকো উত্তৰ নুশুনি বিষ্ণুৱে বুজি পালে ল’ৰাজনে ৰাতুলৰ শব্দবোৰ বুজি পোৱা নাই। সি আকৌ ক’বলৈ ধৰিলে “ভিক্ষা বা সহানুভূতি নিদিব ৰাইজ। আমি মূৰ দাঙি জীয়াই থাকিব খোজো। পছন্দৰ এখন মেগাজিন বা বাতৰিকাকত কিনক। পাৰিলে কেইটকা মান বেছিকৈ দি কিনক। সেয়াই আমাৰ লাভ বুলি ভাবিব। আৰু আমি সেয়া আপোনালোকৰ আশীৰ্বাদ বুলি ভাবিম।”\nএইবাৰ যেন সকলোৱে বুজি পালে। সকলোৱে নিজৰ পচন্দ মতে ৰাতুলৰ পৰা কাগজ আলোচনী কিনিবলৈ ধৰিলে দহ পাঁচ টকা বেছিকৈ দি।\nৰাতুলে “অন্যবাদ” আৰু বিষ্ণুৱে “ধন্যবাদ” দিলে প্ৰতিজনলৈ।\nৰাতুলে সকলোলৈ চাই হাঁহি হাঁহি কলে “এপ্পি আনি”। বিষ্ণুৱেও সুৰ মিলালে “হেপ্পী জাৰ্নি’।\nসকলোৱে একেলগে চিঞৰি উঠিল “থেঙ্ক ইউ”।\nৰাতুলে সিহঁতলৈ চাই চাই শেষবাৰলৈ গাব ধৰিলে “অদেচি অদেচি জানা আহি .. উঝে অঔৰ কে উঝে ঔৰ এ”। সকলোৱে হাঁহি হাঁহি সিহঁত দুটাক বিদায় দিলে।\nদুয়োটাই এইবাৰ ৰে’লৰ পৰা নামি প্লেটফৰ্মৰ বেঞ্চখনত বহি ল’লে।\n“আজি ইন হাল উজিছ। হেৰ পইচা আলো এবাৰতে” ৰাতুলে বিষ্ণুক কলে।\nবিষ্ণুৱে হয়ভৰ দি কলে “ঠিক কৈছ। ধেৰ পইচা পালো এবাৰতে। গন্তি কৰচোন কিমান পালো”\nৰাতুলে পইচা গন্তি কৰাত লাগিল।\nএনেতে হঠাৎ সন্মুখৰ পৰা এটা মাত ভাঁহি আহিল “বহুত পইচা পালি দেখোন আজি। আমাক নিদিয় নেকি?”\nএইটো বসন্ত। গুণ্ডাকৰ উঠাই ভিক্ষাৰী, বা ৰে’লত বেপাৰ কৰা আন আন মানুহৰ পৰা।\nতলৰ মূৰ ওপৰ নকৰাকৈ এখন হাতেৰে ৰাতুলে বিষ্ণুক হেঁচি ইঙ্গিত দিলে উঠি যাবলৈ। বিষ্ণুৱে লাহে লাহে উঠি যাবলৈ ধৰিলে।\nবসন্তহঁতে বিষ্ণুৰ ফালে চাওঁতেই ৰাতুলে ততালিকে পইচাখিনি পেন্টৰ এটা চুকত লুকুৱাই থলে।\n‘অত অইচা। হুছুৰা উটকা এটা আইছো আটিপুৱাৰ পৰা” ৰাতুলে পেন্ট জোকাৰি দেখুৱালে বসন্তক।\nবসন্তই তাৰ পেন্ট চোলাত পইচা বিচাৰি একো নাপালে। “ই পইচা বিষ্ণুৰ পকেটত ভৰাই দিছে” কথাটো কৈ বসন্তই বিষ্ণুৰ ফালে চোচা ল’লে।\n“পইচা দে বিষ্ণু।” বসন্তই বিষ্ণুৰ গালত প্ৰচণ্ড চৰ এটা শোধাই কলে।\nৰাতুলৰ যেন এইবাৰ সহ্য নহ’ল। কাষতে পৰি থকা ইটা এটা হাতত লৈ পিছপিনৰ পৰা বসন্তৰ মূৰত এটা পূৰ্ণহতীয়া কোব দিলে। অকস্মাত ঘটি যোৱা ঘটনাটোত সকলো হতভম্ব হল। তেজৰ ডোঙা এটাৰ মাজত পৰি বসন্ত চটফটাব ধৰিলে।\n“মাৰ তাক” কোনোবা এটাই চিঞৰি উঠিল ৰাতুললৈ চাই।\nসেই চিঞৰটোৰ পিছত ৰাতুল মাথোঁ দৌৰিছে। খেদি অহা মানুহবোৰৰ কথা ভাবি ৰাতুল আকৌ বাস্তৱলৈ ঘূৰি আহিল। পিটনিৰ এটা চুকত অলপ পানী লৈ সি মুখখন ধুই ল’লে। কাষৰ শুকান বননিত পৰি সি মনে মনে ভাবিবলৈ ধৰিলে “ভগৱানে বাৰু আমাৰ নিচিনা মানুহক কষ্ট দি কিয় ইমান ভাল পায়। নে আমাৰ মনৰ জোৰ বেছি নেকি? কিছুমান মানুহ আৰামত থাকিও সৰু দুখ এটাতে কান্দি কাটি হাবাথুৰি খায়। সিহঁত চাগৈ মনৰ দুৰ্বল। মোৰ চাগে আত্মাটো শক্তিশালী। সেয়েহে আমাক কষ্টত ৰাখে কাৰণ তেওঁ জানে আমি পাৰিম যুঁজিব। ভগৱানৰ বাবে বোলে সকলো জীৱ একে। সেইকাৰণে দুৰ্বল সন্তানবোৰক সুবিধা বেছি দিয়ে। আৰু সবলবোৰক কষ্ট বেছি দিয়ে যাতে দুয়োপক্ষই সমান সুযোগ পায়। তেন্তে বিষ্ণুৰ আত্মাটো চাগৈ বৰ শক্তিশালী হব। হয়তো মোতকৈও বেছি” বিষ্ণুৰ কথা মনত পৰি ৰাতুল থিয় হ’ল। বিষ্ণু হয়তো ৰে’লখনত উঠি ৰঙিয়া পালেগৈ। মইও ৰঙিয়ালৈ যাওঁগৈ। দুঘণ্টামানৰ ভিতৰত পাই যাম” ৰাতুলে মনে মনে ভাবিলে।\n“আও হগৱান, হিন্টা নকৰিবা। আমি ঠিকে হাকিম। উমি উৰ্বল বোৰক অহায় কৰা। আমাৰ ইয়াই হকাৰ হেপাহ এছি। আমি ইয়াই হাকিম।” ৰাতুলে আকাশলৈ চাই চিঞৰি ৰে’ল ষ্টেচনটোলৈ আগবাঢ়িল।\nদূৰৰ কাৰোবাৰ ঘৰৰ পৰা অনিমা চৌধাৰীৰ গীত এটা ভাহি আহিল। ৰাতুলে বুজি পালে এয়া ভগৱানে তাৰ প্ৰশ্নৰ উত্তৰ দিছে গীতৰ সহায়েৰে। ৰিণিকি-ৰিণিকি ভাহি অহা গীতটো সি কাণ পাতি শুনিলে।\nউদাস নহ’বি দেখি এন্ধাৰ\nজয়াল বাট .. গভীৰ নিশাৰ\nদুখৰ ৰাতিটো পৰিব এদিন ওৰ।\nপুৱাৰ সূৰুযৰ ৰাঙলী আভাই দলিচা পাৰি দিব\nজোনালী নিশাৰ অযুত তৰাই আল্পনা আঁকি দিব।\nনতুন গতিৰে গতি ল’ব\nআশাৰ বাটৰ ৰথৰ চকৰি তোৰ\nদুহাত সাৱটি থাকিলে জানো বিঘিনি আঁতৰি যায়\nসময় থাকোঁতে ল’ব নাজানিলে প্ৰাপ্য হেৰাই যায়\nউদাস নহ’বি দেখি এন্ধাৰ …\n“সু হু সুহু সু হু হু হু হু” ৰাতুলে এক নতুন উদ্যমেৰে সুহুৰিয়াই আগুৱাই গ’ল ষ্টেচনৰ ফালে।\n← টাইম মেচিনেৰে যাত্ৰা (অপূৰ্ব কলিতা)\nদিগন্ত বৰাৰ ৰহঘৰা →\nদ্ব্যৰ্থক (মনোৰঞ্জন মজুমদাৰ)


অখিল গগৈৰ চিঠিঃ টাইমছ নাঁৱে ক'লে- ২০১৬তকৈ অসমত ৭খন আসন কমিব বিজেপিৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনিৰ্বাচনলৈ আৰু বেছি দিন নাই। ইতিমধ্যে প্ৰথম পৰ্যায়ত নিৰ্বাচন অনুষ্ঠিত হবলগীয়া সমষ্টিসমূহত প্ৰাৰ্থীসকলে প্ৰদান কৰিছে মনোনয়ন। সহস্ৰাধিক সমৰ্থকক লগত লৈ প্ৰাৰ্থীসকলে শক্তি প্ৰদৰ্শন কৰাৰ অপ্ৰাণ চেষ্টা চলাইছে। কিছুমানে বাইক ৰেলী কৰিছে আৰু কিছুমানে গায়ন-বায়নেৰে পদব্ৰজেই আৰম্ভ কৰিছে মনোনয়ন পৰ্ব।\nপ্ৰথন পৰ্যায়ৰ নিৰ্বাচনৰ মনোনয়ন পত্ৰ দাখিলৰ অন্তিম দিন ৯মাৰ্চ যদিও শেহতীয়াকৈ লাভ কৰা খবৰ অনুসৰি, সোমবাৰ পৰ্যন্ত ৪৭টা সমষ্টিৰ ৫২গৰাকী প্ৰাৰ্থীয়ে ১১২খন মনোনয়ন পত্ৰ দাখিল কৰিছে। এই আপডেট সোমবাৰৰ নিশা ৮বজালৈকে।\nমনোনয়ন পৰ্ব পূণগতিত চলি থকাৰ মাজতে সোমবাৰে নিশা টাইমছ নাওৱে দেশত হব লগা কেইবাখনো ৰাজ্যক লৈ প্ৰকাশ কৰিছে অপিনিয়ন প’ল। এই সমীক্ষাত অসমত পুনৰ বিজেপি মিত্ৰজোঁট তথা এন ডি এৰ চৰকাৰ হব বুলি প্ৰকাশ কৰিছে।\nটাইমছ নাওৱে এই অপিনিয়ন পলত বিজেপি মিত্ৰজোঁট তথা এন ডি এক প্ৰদান কৰিছে ৬৭খন আসন। ইফালে কংগ্ৰেছ মিত্ৰজোঁটক প্ৰদান কৰা হৈছে ৫৭খন আসন। বাকী অন্যান্যক মাত্ৰ দুখন আসন প্ৰদান কৰা হৈছে এই সমীক্ষাত।\nটাইমছ নাওঁৰ এই সমীক্ষাত ২০১৬ৰ নিৰ্বাচনী ফলাফলকৈ বিজেপিৰ এইবাৰ ফলাফল কিছু বেয়া হব বুলি আশাংকা প্ৰকাশ কৰা হৈছে। যাৰ বাবে এইবাৰ বিজেপি মিত্ৰজোঁটে ৭খন আসন পূৰ্বতকৈ কমকৈ পাব বুলি তেওঁলোকে এই অপিনিয়ন প’লত উল্লেখ কৰিছে।\nআনহাতে কংগ্ৰেছৰ ক্ষেত্ৰত এই সমীক্ষাত ফলাফল উৰ্ধগামী হ’ব বুলি উল্লেখ কৰা হৈছে। ২০১৬তকৈ ২০২১ত প্ৰায় ১৮খন আসন বেছিকৈ পাব কংগ্ৰেছ মিত্ৰজোটেঁ। ২০১৬ত ৩৯খন আসন পোৱা কংগ্ৰেছ মিত্ৰজোঁটে ২০২১ত ৫৭খন আসন পাব বুলি টাইমছ নাওৱে প্ৰকাশ কৰিছে।\nইফালে অন্যান্যক মাত্ৰ দুখন আসন দিছে দেশৰ আগশাৰীৰ সংবাদ প্ৰতিষ্ঠানটোৱে। দুটাকৈ নতুন আঞ্চলিক দলৰ জন্ম আৰু আনহতে ৫বছৰ শাসনাধিষ্ঠ বিজেপি দলৰ প্ৰতি প্ৰতিষ্ঠানবিৰোধী ঢৌ অলপ হলেও থকা স্বত্ত্বেও অন্যান্যক মাত্ৰ ২খন আসন প্ৰদান কৰিছে টাইমছ নাওৱে।\n২০১৬ৰ বিধানসভা নিৰ্বাচনত ১৩খনকৈ আসন অন্যান্যই লাভ কৰা অসমত ২০২১ত মাত্ৰ ২খন পাব বুলি অপিনিয়ন প’লত প্ৰকাশ কৰিছে টাইমছ নাওৱে। অৱশ্যে এই সমীক্ষাক লৈ ল কিছু কিছুৱে কব বিছাৰিছে যে, অসমৰ ৰাজনৈতিক প্ৰেক্ষাপটত গভীৰৰ লৈকে সোমাই এই সমীক্ষা কৰা হোৱা নাই।\nৰাষ্ট্ৰীয় এটা সংবাদমাধ্যমে মাত্ৰ কেইজন মান লোকৰ মতামতেৰে প্ৰস্তুত কৰা এই সমীক্ষাই কোনো সঠিক ৰাজনৈতিক প্ৰেক্ষাপটক প্ৰতিনিধিত্ব নকৰে বুলি মত প্ৰকাশ কৰিছে একাংশই। এই যুক্তি দলিয়াই দিব পৰা নহয় যদিও, শেহতীয়াকৈ ৰাজনৈতিক কাম-কাজবোৰলৈ চাই নৱগঠিত আঞ্চলিক দলদুটাই বিশেষ কিবা সফলতাও যে ২০২১ত পাব তাৰ আশাও একেবাৰে ক্ষীণ।\nমিত্ৰতাত হৈছে বুলি দুয়োটা দলে কিছুদিনৰ আগতে ঘোষণা কৰিছিল যদিও শেহতীয়াকৈ টিকট বিতৰণ প্ৰক্ৰিয়াত অসমৰ ৰাইজে দুয়োটা দলৰ সেই মিত্ৰতা দেখা নাপালে। বৰ্তমানলৈ প্ৰকাশ কৰা প্ৰায় ১৫টা সমষ্টিত দুয়োটা দলে নিজা নিজাকৈ প্ৰাৰ্থিত্ব আগবঢ়াইছে। ইয়াৰ পাছতো দুয়োটা দলৰ মাজত মিত্ৰতা আছে বুলি কৰা ঘোষণাৰ জানো কিবা অৰ্থ আছে?\nঅখিল গগৈয়ে কাৰাগাৰৰ পৰাই চিঠিৰ ওপৰত চিঠি লিখি বিজেপিক পৰাভূত কৰিব লাগে বুলি আহ্বান জনাই আহিছে। কিন্তু কাৰ্যক্ষেত্ৰত বাস্তৱসন্মত আৰু দুৰদৰ্শী সিদ্ধান্ত নললে অসমৰ ৰাইজ কিদৰে আশ্বস্ত হব? মুখেৰে মিত্ৰতা আৰু কাৰ্যত বিৰোধীৰ দৰে আচৰণে আঞ্চলিকতাবাদী শিবিৰৰ সাধাৰণ ভোটাৰৰ মনত কি ভাৱৰ উদয় কৰিছে এবাৰ দুই দলৰ নেতৃত্বই হৃদয়ংগম কৰাটো উচিত।\nসোমবাৰে মনোনয়ন দাখিল কৰি অখিল গগৈয়ে আকৌ ৰাইজৰ দল সভাপতি গৰাকীয়ে অসমবাসীক উদ্দ্যেশি প্ৰেৰণ কৰিলে দ্বিতীয়খন চিঠি। এই চিঠিতো সভাপতিগৰাকীৰ একেই আহ্বান অসমবাসীলৈ। যিকোনো ত্যাগৰ বিনিময়ত বিজেপিক পৰাভূত কৰিবলৈ সাজু বুলি লিখি তেওঁ লিখিছে বিজেপিক কিয় পৰাভূত কৰিব লাগে তাৰ ১০টা কাৰন।\nগগৈৱে লিখা এই ১০কাৰনৰ প্ৰথম কাৰনটোৱে লিখিছে, বিজেপি এটা স্বৈৰতান্ত্ৰিক শক্তি, সাম্প্ৰাদায়িক শক্তি আৰু আৰ এছ এছৰ নিৰ্দেশত এই ভাৰতত গণতন্ত্ৰক বিদায় দি হিন্দুত্ববাদী ভাৰতবৰ্ষ বা ফেচিবাদ প্ৰতিষ্ঠা কৰিব খোজে। ই পৰম্পৰাগত সাম্প্ৰদায়িক শক্তিতকৈ অধিক ভয়াৱহ বুলি উল্লেখ কৰিছে ৰাইজৰ দলৰ সভাপতিগৰাকীয়ে।\nচিঠিখনত গগৈয়ে বিজেপিয়ে ধৰ্মীয় উন্মাদনাৰে ৰাজ্যৰ ঐক্য-সংহতি বিনষ্ট কৰিব বিচাৰিছে বুলি উল্লেখ কৰিছে। বিজেপিক বিসৰ্জন কিয় দিব লাগে, তাৰ অন্যতম এটা কাৰন হিচাপে গগৈয়ে উল্লেখ কৰিছে যে, এইখন চৰকাৰৰ দিনত মূল্যবৃদ্ধি , কৃষক বিৰোধী অৱস্থান, জনগণ বিৰোধী সিদ্ধান্ত হাঁহিমুখে গ্ৰহণ কৰিছে। জাতিদ্ৰোহী কামক ভাল কাম বুলি অপ্ৰচাৰৰ এক পৰিৱেশ গঢ়ি উঠিছে। এই কাম অতি ভয়ংকৰ বুলি উল্লেখ কৰিছে গগৈয়ে।\nগগৈয়ে উল্লেখ কৰা কৰা কাৰন বোৰৰ ভিতৰত, কা প্ৰসংগ, নদীবান্ধ প্ৰসংগ, চাকৰি নিযুক্তিক লৈ কেলেংকাৰী প্ৰসংগ, বিভিন্ন চিণ্ডিকেটৰ দৰে প্ৰসংগ উল্লেখ কৰি বিজেপিক এইবাৰ উতখাত কৰিব লাগে বুলি অসমবাসীক আহ্বান জনাইছে।\nচিঠিৰ শেষত অখিল গগৈৱে লিখিছে, কোনো জনা-বুজা মানুহে, কোনো গণতান্ত্ৰিক ব্যক্তিয়ে, কোনো স্বাধীনচিতীয়া মানুহে, দেশক ভালপোৱা ব্যক্তিয়ে শান্তিত থাকিবলৈ পোৱা নাই বিজেপিৰ চৰকাৰৰ দিনত।’ গগৈয়ে লগতে আগন্তুক নিৰ্বাচনত যদিহে সমষ্টিত আঞ্চলিক দল বা বাওপন্থী দলৰ কোনো প্ৰাৰ্থী নাই, তেনেহলে জিকাৰ সম্ভাৱনা থকা প্ৰাৰ্থীক ভোট দিবলৈ আহ্বান জনাইছে অখিল গগৈৱে।\nগগৈৰ আহ্বান অসমবাসীয়ে নিশ্চয় বুজিব। কিন্তু তেওঁলোকেও পৰিকল্পিতভাৱে এই যুদ্ধখনত যুজঁ দিব লাগিব। এতিয়ালৈকে ১৫টাকৈ সমষ্টিত মিত্ৰতাত থকা দুয়োটা দলে কিয় প্ৰাৰ্থিত্ব থিয় কৰাৰ লগা হল এইবোৰ প্ৰশ্নও উত্তৰ বিচাৰিব সাধাৰণ ভোটাৰে। আঞ্চলিকতাবাদ বা জাতীয়তাবাদ প্ৰতিষ্ঠা হব লাগে বুলি দুয়োটা দলেই আহ্বান জনালেও, ৰাইজ আশ্বস্ত হব পৰাকৈ তেওঁলোকেই এই পৰিৱেশ ৰচনা কৰিব লাগিব। আজি হয়তো বহুতেই কব, অখিল-লুৰীণ বা দুয়োটা দলৰ নেতৃত্বই বৰ্তমানলৈ এই ক্ষেত্ৰত চকুত লগাকৈ সফল হব পৰা নাই।


Tympalin C in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tympalin C ar byavahar, ppali, parshwakriya, upkaar, kriya-pratikriya aaru satarkatabani\nTympalin C in Assamese\nTympalin C ৰ মূল্য আৰু পেকৰ চাইজ - Tympalin C Price and Pack Size in Assamese - Tympalin C ar mulya aaru pakor size\nTympalin C ৰ লাভ আৰু ব্যৱহাৰসমূহ- Tympalin C Benefits & Uses in Assamese- Tympalin C ar laabh aaru byavaharsamuh\nTympalin C ৰ পালি আৰু সেয়া কেনেদৰে ল'ব- Tympalin C Dosage & How to Take in Assamese - Tympalin C ar paali aaru xeya kenedore lobo\nTympalin C ৰ পাৰ্শ্চক্ৰিয়াসমূহ- Tympalin C Side Effects in Assamese- Tympalin C ar parshwakriyasamuh\nTympalin C সংক্ৰান্ত সতৰ্কতাবাণীসমূহ- Tympalin C Related Warnings in Assamese- Tympalin C xonkranta xatarkatabanisamuh\nঅইন দৰৱৰ সৈতে Tympalin Cৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tympalin C with Other Drugs in Assamese- Oinor xoite Tympalin C ar gurutor kriya-pratikriya\nTympalin C মতভেদসমূহ- Tympalin C Contraindications in Assamese- Tympalin C nishedhsamuh\nTympalin C ৰ বিষয়ে সততে সোধা প্ৰশ্নসমূহ- Frequently asked Questions about Tympalin C in Assamese- Tympalin C ar bikhoye satate xodha prashnasamuh\nখাদ্য আৰু মদৰ সৈতে Tympalin C ক্ৰিয়া-প্ৰতিক্ৰিয়া- Tympalin C Interactions with Food and Alcohol in Assamese- khadya aaru modor xoite Tympalin C kriya-pratikriya\nTympalin C ৰ লাভ আৰু ব্যৱহাৰসমূহ - Tympalin C Benefits & Uses in Assamese - Tympalin C ar laabh aaru byavaharsamuh\nTympalin C তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTympalin C ৰ পালি আৰু সেয়া কেনেদৰে ল'ব - Tympalin C Dosage & How to Take in Assamese - Tympalin C ar paali aaru xeya kenedore lobo\nTympalin C-ৰ উপাদানসমূহ - Tympalin C Active Ingredients in Assamese - Tympalin C-ar upadaansamuh\nTympalin C ৰ পাৰ্শ্চক্ৰিয়াসমূহ - Tympalin C Side Effects in Assamese - Tympalin C ar parshwakriyasamuh\nগৱেষণাৰ ভিত্তিত, Tympalin C ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTympalin C সংক্ৰান্ত সতৰ্কতাবাণীসমূহ - Tympalin C Related Warnings in Assamese - Tympalin C xonkranta xatarkatabanisamuh\nTympalin C-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTympalin C গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nTympalin C-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Tympalin C গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Tympalin C কি প্ৰভাৱ দেখা গৈছে?\nTympalin C গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Tympalin C কি প্ৰভাৱ দেখা গৈছে?\nTympalin Cএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Tympalin C ৰ কি প্ৰভাৱ দেখা গৈছে?\nTympalin C গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Tympalin Cৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tympalin C with Other Drugs in Assamese - Oinor xoite Tympalin C ar gurutor kriya-pratikriya\nTympalin C তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTympalin C মতভেদসমূহ - Tympalin C Contraindications in Assamese - Tympalin C nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tympalin C লোৱা অনুচিত যাতে -\nTympalin C ৰ বিষয়ে সততে সোধা প্ৰশ্নসমূহ - Frequently asked Questions about Tympalin C in Assamese - Tympalin C ar bikhoye satate xodha prashnasamuh\nএই Tympalin C-এ অভ্য়াস বা নিচাৰ সৃষ্টি কৰে নেকি?\nনহয়, Tympalin Cয়ে অভ্যাসৰ সৃষ্টি নকৰে।\nহয়, Tympalin C লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Tympalin C লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Tympalin Cয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Tympalin C ক্ৰিয়া-প্ৰতিক্ৰিয়া - Tympalin C Interactions with Food and Alcohol in Assamese - khadya aaru modor xoite Tympalin C kriya-pratikriya\nখাদ্য আৰু Tympalin Cৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Tympalin C আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Tympalin Cৰ মাজৰ প্ৰতিক্ৰিয়া\nগৱেষণাৰ অভাৱত, Tympalin C লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nTympalin Cৰ পৰিপূৰকসমূহ - Substitutes for Tympalin C in Assamese\nআপুনি বা আপোনাৰ পৰিয়ালৰ কোনোবাই Tympalin C লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tympalin C ব্যৱহাৰ কৰিছিল নেকি?\nআপুনি কিমান পৰিমাণে Tympalin C সেৱন কৰিছিল?\nআপুনি Tympalin C ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tympalin C সেৱন কৰে?


কোটি টকাৰ উপাৰ্জনৰ পথ এৰি গাৱলৈ উভটিছে এজন যুৱক। গোপালনেৰে সলনি কৰিছে গাৱৰ পৰিস্থিতি।\nসমাজৰ বাবে কিবা এটা কৰাৰ বাসনাৰে সকলো সা সুবিধা, সমৃদ্ধি পৰিত্যাগ কৰিবলৈ উৎসুক হৈ থকা যুৱ প্ৰজন্মৰ অভাৱ নাই এইখন দেশত। আমি এনেকুৱা দুগৰাকী যুৱ প্ৰজন্মৰ প্ৰতিনিধিৰ সৈতে আপোনালোকক চিনাকী কৰাই দিবলৈ ওলাইছো, যিয়ে কোটি টকাৰ উপাৰ্জনৰ পথ পৰিহাৰ কৰি সমাজৰ বাবে কিবা এটাৰ কৰাৰ উদ্দেশ্যেৰে, কৃষকসকলৰ হিতৰ বাবে কাম কৰিবলৈ আগবঢ়ি আহিছে।\n১. IIT আৰু IIM ৰ পৰা শিক্ষা লাভ কৰা য়েছবেংকৰ ভাইচ প্ৰেছিদেন্টে গাৱলৈ আহি গো-পালনত মনোনিবেশ কৰিলে। বিক্ৰী কৰিছে গৰুৰ গাখীৰ।\nকিছুদিনৰ আগৰ কথা। জয়পুৰৰ লোকসকলৰ ঘৰলৈ ৰাতিপুৱাই পুৱাই ফোন আহিল যে তেওঁলোকে বিশুদ্ধ গৰুৰ গাখীৰ ক্ৰয় কৰিব বিচাৰে নেকি, যদি বিচাৰে তেওঁলোকক হম ডেলিভাৰীৰ ব্যৱস্থা কৰি দিয়া হ'ব। লগতে ফোনকৰ্তাজনে গৰুৰ গাখীৰৰ গুণাগুণ সম্পৰ্কতো যথেষ্ট কথা ক'লে। প্ৰথমতে সকলো আচৰিত হ'ল যে গৰুৰ গাখীৰৰ হোম ডেলিভাৰীৰ বাবে বাৰু এনেদৰে কোনে ফোন কৰি আছে। দৰাচলতে এই কামটো কৰিছিল আইআইটি দিল্লীৰ পৰা বায়োকেমিকেল ইঞ্জিনিয়াৰিঙৰ শিক্ষা আৰু কলকাতা আইআইএমৰ পৰা এমবিএ ডিগ্ৰী লাভ কৰা বিজ্ঞান গাড়োদিয়াই। য়েছবেংকৰ ভাইচ প্ৰেছিদেন্টৰ চাকৰি কৰা বিজ্ঞানে সৰুৰে পৰা গাই গৰু ভাল পাইছিল। কোনো ধাৰ্মিক কাৰণৰ পৰিৱৰ্তে গাৱত আইতাকৰ পৰা গাইগৰুৰ গাখীৰৰ গুণাগুণসমুহ শুনি শুনিয়েই গাইগৰুৰ প্ৰতি মৰম বাঢ়ি গৈছিল তেওঁৰ। পৰৱৰ্তী সময়ত উচ্চ শিক্ষা গ্ৰহণৰ অন্তত বুজি উঠিছিল তেওঁ যে গাইগৰুৰ গাখীৰত অকলেই ইমান পুষ্টিকাৰক গুণ আছে যে দেশৰ পৰা পুষ্টিহীনতা দুৰ কৰাৰ লগতে গো পালনৰ ব্যৱসায়েৰে গাওঁ একোখনৰ অৰ্থব্যৱস্থাকো সলনি কৰিব পৰা যায়। আজি জয়পুৰত বিজ্ঞানৰ অকলেই ২৫০গ্ৰাহক আছে।\nগ্ৰামীণ অৰ্থব্যৱস্থাক মজবুত কৰিবলৈ কৃষকসকলৰ পৰম্পৰাগত ব্যৱসায়ক মজবুত কৰি তুলিব লাগিব।\n২০০৫চনত বিজ্ঞানে য়েছবেংকৰ মাইক্ৰফাইনেন্স বিভাগৰ হেড হিচাপে কাম কৰি থকাৰ সময়ত গাৱৰ কৃষকসকলৰ অৱস্থাটো অতি ওচৰৰ পৰা দেখিছিল। তেওঁ অনুভৱ কৰিলে যে গাওঁ অঞ্চলৰ কৃষক সকলৰ অৰ্থৱ্যৱস্থাটোক শক্তিশালী কৰি তোলাৰ বাবে মাইক্ৰফাইনেন্স উচিত ৱ্যৱস্থা নহয়। তাৰ সলনি কৃষকসকলৰ পৰম্পৰাগত ব্যৱসায়ক অতি শক্তিশালী ৰূপত গঢ়ি তুলিব লাগিব। ২০০৬চনত তেওঁ চাকৰিৰ পৰা অব্যাহতি লৈ অৰ্গেনিক সাৰ, গ্ৰামীন বিপিঅ' আদি কাম কৰিবলৈ আৰম্ভ কৰিলে। কিন্তু মনত সদায়েই থাকিল যে তেওঁ গাৱৰ বাবেই কাম কৰিব। ইয়াৰ পিছত ২০১২চনত জয়পুৰৰ পৰা ৭০ কিলোমিটাৰ আঁতৰৰ লিচাৰিয়া গাৱত ১.৭২হেক্টৰ ভূমিত আৰম্ভ কৰিলে গাখীৰৰ ফাৰ্ম।\nবিজ্ঞানে য়'ৰ ষ্ট'ৰীক জানিবলৈ দিলে এনেদৰে\n" দেশত সকলোৱেই জানেই যে গৰুৰ গাখীৰত সকলোতকৈ অধিক খাদ্যগুণ থাকে আৰু সহজতে হজম হয়। গাই এবিধ এনেকুৱা প্ৰাণী যাক আপুনি যি খাদ্য খুৱাব, তেনেকুৱায়ে গাখীৰ পাব। কিন্তু অধিক গাখীৰৰ বাবে গাঁৱত মানুহে ম'হ পালন কৰে। গাই গৰু পালন কৰিলেও জাৰ্ছি গাই হে পালন কৰে, যাৰ প্ৰতিপালনত খৰচ বেছি। এইক্ষেত্ৰত কিন্তু দেশী গাই সকলোতকৈ উত্তম আৰু গাখীৰো ভাল। "\nগাওঁবাসীয়েও গাই পালন কৰিবলৈ আৰম্ভ কৰিলে।\nবিগত ৪বছৰত বিজ্ঞানৰ সহজ ডেইৰী ফাৰ্মত গাইৰ সংখ্যা মুঠ ১৫০টালৈ বৃদ্ধি পাইছে। ইয়াৰ ফলত ওচৰ পাজৰৰ প্ৰায় ২৫খন গাঁৱত লোকসকলে গাই পালন কৰিবলৈ আৰম্ভ কৰিছে। দেৰৱালাৰ সীতাৰাম যাদৱে কয় ,\n"আমি বিজ্ঞানৰ পৰা প্ৰেৰণা লাভ কৰিছো। মই ২০১৫চনৰ জুলাইত এজনী গাই ক্ৰয় কৰিছিলো। তাৰ ছমাহ পিছত দ্বিতীয়জনী গাই কিনিবলৈ সক্ষম হ'লো এতিয়া মোৰ তিনিটা বলদ বিক্ৰী কৰি ৬টা গাই কিনি ল'লো। এতিয়া মই প্ৰায় ৫০ লিটাৰ গাখীৰ বিক্ৰী কৰোঁ । এই ব্যৱসায়ত বিনিয়োগ কম কিন্তু লাভ বহুত। "\nগাওঁসমুহত গঢ়ি উঠিছে কালেকছন চেন্টাৰ\nসহজ ডেইৰীৰ প্ৰায় ৫০টা গায়ে প্ৰায় ৫০০লিটাৰ গাখীৰ দিয়ে আৰু বিজ্ঞানে ইয়াৰ লগতে ওচৰ পাজৰৰ গাওঁসমুহৰ পৰা গাখীৰ সংগ্ৰহ কৰিবলৈ কালেকছন ছেন্টাৰ খুলি ৰাখিছে। সহজ ডেইৰীত দেশীয় গাইগৰুৰ গাখীৰৰ পৰা চানা, মাখন,দৈ ঘী আৰু আইচক্ৰীম প্ৰস্তুত কৰা হয়। দেশীয় গাই গৰুৰ ওপৰত বিজ্ঞানে প্ৰয়োগ কৰা পদ্ধতিৰ প্ৰতি নজৰ দি ৰাজস্থান চৰকাৰে সহজ ইনক্লুছিভ অপৰছুনিতি প্ৰাইভেট লিমিটেড ডেইৰীৰ সৈতে এক বুজাবুজিৰ চুক্তিৰ আধাৰত কৃষকসকৰ বাবে প্ৰশিক্ষণৰ ব্যৱস্থা কৰিছে। ইয়াৰ সফলতা দেখি আইআইটি দিল্লীৰ পৰা পলিমাৰ ইঞ্জিনিয়াৰিঙ শিক্ষা সম্পূৰ্ণ কৰি বিগত ২০বছৰে ৰিলায়েন্স পলিমাৰত চাকৰি কৰা বিজ্ঞানৰ ভাতৃয়েও চাকৰি ত্যাগ কৰি বিজ্ঞানৰ সৈতে এই ব্যৱসায়ত নিয়োজিত হোৱাৰ সিদ্ধান্ত গ্ৰহণ কৰিছে।\n২. আমেৰিকাত মাষ্টাৰ্ছ কৰি, ৪কোটি টকীয়া লোভনীয় ব্যৱসায় ত্যাগ কৰি গঞা ৰাইজৰ জীৱন ৰক্ষাৰ্থে আহিল তেওঁ। গোবৰ আৰু গোমুত্ৰয়েই হৈছে তেওঁৰ অস্ত্ৰ। গাই গাৰু পালনৰ বাবে গঞা ৰাইজক উৎসাহিত কৰিছে তেওঁ।\n"যেতিয়াই গাঁৱলৈ ফোন কৰিছিলো, কাৰোবাৰ নহয়,কাৰোবাৰ মৃত্যুৰ খবৰ পাইছিলো। বিগত দুই বছৰত ঘৰৰে তিনিজনৰ মৃত্যু ঘটিল। পিছত ভাবিলো এনেকুৱা এটা জীৱন কটাই কি লাভ য'ত ঘৰৰ মানুহৰে জীৱন বচাব নোৱাৰোঁ। "\nমুম্বাইৰ শ্ব্যামলাল কলেজৰ পৰা বিটেক আৰু কেলিফৰ্ণিয়াৰ জাছ ইউনিভাৰ্চিটিৰ পৰা ইলেকট্ৰনিকছত মাষ্টাৰ্ছ ডিগ্ৰী লোৱাৰ পিছত মুম্বাইত ডিপাৰ্টমেন্টেল ষ্ট'ৰ এখন খুলি ব্যৱসায় কৰিবলৈ আৰম্ভ কৰি শ্ৰীগংগানগৰৰ ৰণদীপ সি কংগ নিজৰ পৰিয়ালৰ ইমান মানুহ কীটনাশক দ্ৰব্যৰ ফলত মৃত্যুমুখত পৰাত বিচলিত হৈ পৰিল। তেওঁ নিজৰ সকলো ত্যাগ কৰি নিজৰ গাৱলৈ লোকসকলৰ জীৱন বচাবৰ বাবে ঢাপলি মেলিলে। প্ৰতি বছৰ ৪কোটিকৈ টকা উপাৰ্জন কৰা ৰণদীপে নিজৰ গাৱলৈ গৈ গোমুত্ৰ, গোবৰ, নীম আদিৰে সাৰ প্ৰস্তুত কৰি গাওঁবাসীৰ মাজত তাৰ প্ৰয়োগ সন্দৰ্ভত বুজাবলৈ আৰম্ভ কৰি দিলে। সেইবাবেই কংগ পৰিয়াল মুম্বাইৰ পৰা সকলো সামৰি সুতৰি নিজৰ গাওঁ শ্ৰীগংগানগৰলৈ গুছি আহিল।\nগাঁৱলৈ উভটি আহি গাইগৰুকে জীৱনৰক্ষাৰ আহিলা বনালে।\n২০০৬চনত আমেৰিকাৰ পৰা উভটি অহাৰ পিছত ৰণদীপে বিভিন্ন মাল্টিনেশ্বনেল কোম্পানীৰ পৰা লাখ টকা দৰমহাৰ চাকৰিৰ আমন্ত্ৰণ লাভ কৰিছিল। কিন্তু তেওঁ ব্যৱসায় আৰম্ভ কৰিলে মম্বাইত এখন ডিপাৰ্টমেন্টল ষ্ট'ৰ খুলি। তাৰ পিছত এখন এখনকৈ তিনিখন ডিপাৰ্টমেন্টেল ষ্ট'ৰৰ স্বত্বাধীকাৰী হৈ পৰিল তেওঁ। ডিপাৰ্টমেন্টেল ষ্ট'ৰে তেওঁক বাৰ্ষিক ৪কোটি টকাৰ লাভ প্ৰদান কৰি আহিছিল। জীৱন আছিল আৰামৰ। কিন্তু তেওঁৰ গাওঁখনত কীটনাশকৰ বাবে হৈ থকা মৃত্যুৰ খবৰে তেওঁক বিচলিত কৰি ৰাখিছিল সদায়। ইয়াৰ কাৰণ আছিল এটায়েই, কেঞ্চাৰ । তেওঁ ইয়াৰ কাৰণ বিচাৰোতে পালে যে খেতিত প্ৰদান কৰা বিপুল পৰিমাণৰ কীটনাশকে ফচলসমুহক আৰু অধিক বিষাক্ত কৰি তুলিছে। কৃষিভূমিৰ প্ৰাকৃতিক উৰ্বৰতা হ্ৰাস হবলৈ ধৰিছে। ৰণদীপে প্ৰথমতে মানি লবলৈ টান পাইছিল যে এইদৰেও কোনোবাই কীটনাশকৰ বাবে প্ৰাণ হেৰুৱাব। কিন্তু তেওঁ গাৱলৈ আহি দেখিলে যে খেতিত বিপুল হাৰত কীটনাশকৰ ব্যৱহাৰ হৈ আছে আৰু তাৰ ফলত কেঞ্চাৰত মৃত্যু হোৱা লোকৰ সংখ্যাত শ্ৰীগংগানগৰ পঞ্জাৱৰ বাটেৰেই বাট বুলিছে। তেওঁ তাৰ বিকল্পৰ সন্ধান কৰি পালে গোবৰ। কিন্তু কেৱল মাত্ৰ গোৱৰ এইক্ষেত্ৰত পৰ্যাপ্ত হোৱা নাছিল। তাৰ পিছত তেওঁ গোবৰ লগত গোমুত্ৰ আৰু নিমৰ মিশ্ৰণ কৰি সাৰ প্ৰস্তুত কৰিবলৈ আৰম্ভ কৰি দিলে। লগতে গো-পালনৰ আন্দোলনো আৰম্ভ কৰি দিলে।\nকংগে য়'ৰ ষ্ট'ৰীক ক'লে\n"কৃষকসকলক দোকানীজনে এক ঢাকনি পেষ্টিচাইড বা কীটনাশক খেতিত দিবলৈ যেতিয়া কয়,তেওঁ ভাবে কম হ'ব পাৰে আৰু তেওঁ সেইবাবে কৰ্মচাৰীসকলক ডেৰ ঢাকনিকৈ পেষ্টিচাইড অৰ্থাত কীটনাশক দিবলৈ নিৰ্দেশ দিয়ে। কৰ্মচাৰী সকলো আকৌ বাবে যে মালিকে তেওঁলোকক কমকৈ দিবলৈ নিৰ্দেশ দিছে, সেইবাবে তেওঁলোকে নিজৰ ফালৰ পৰা আৰু আধা ঢাকনি বেছিকৈ দি দিয়ে। এইধৰণে কীটনাশকৰ পৰিমান দুগুণ বাঢ়ি যায়। সময়ৰ লগে লগে কীট-পতংগৰো সহনশক্তি বৃদ্ধি হয়। কিন্তু দেশীয় পদ্ধতি ইমানেই প্ৰভাৱশালী যে খেতি পথাৰৰ উৰ্বৰতা বৃদ্ধি কৰাৰ লগতে প্ৰথমৰ পৰা থকা খেতিৰ বিষাক্ত পদাৰ্থকো নিঃশেষ কৰি আনে। "\nগোবৰ আৰু গোমুত্ৰৰ ওপৰত কাম কৰা আৰম্ভ কৰি কৃষক সকলক বাস্তৱ দিশৰ লাভালাভৰ সৈতে চিনাকী কৰি দিলো।\nৰণদীপে এতিয়া এটি দিশ লাভ কৰিছে। তেওঁ এই কামটোৱেই নিজ গাঁৱত কৃষকসকলৰ বাবে কৰিবলৈ সিদ্ধান্ত গ্ৰহণ কৰিলে। ২০১২চনত ব্যৱসায় সামৰি তেওঁ নিজ গাওঁ শ্ৰীগংগানগৰ গুছি গ'ল। শ্ৰীকৰণপুৰৰ নিজৰ ১০০ বিঘা কৃষিভূমিকে নিজৰ গৱেষণাৰ স্থান বনাই পেলালে। ডেইৰী ফাৰ্মৰ পৰা গোমুত্ৰ সংগ্ৰহ কৰি তাত নিম, নহৰু আদি বিভিন্ন উপাদান মিশ্ৰন কৰি সেই মিশ্ৰণক বটলত ভৰাই গাৱে গাৱে কৃষকসকলক পৰামৰ্শ দিবলৈ ওলাই যোৱা আৰম্ভ কৰি দিলে। কৃষকসকলৰ ওপৰত শিক্ষিত ৰণদীপৰ কথাৰ প্ৰভাৱ পৰিবলৈ আৰম্ভ হল। কৃষক সকলো নিজ নিজ খেতিত জৈৱিক উৰ্বৰা বৃদ্ধিকাৰী এই উপাদানৰ ব্যৱহাৰ কৰিবলৈ আৰম্ভ কৰিলে আৰু যেতিয়া সুফল পালে তেতিয়া ৰণদীপৰ কথা বিশ্বাসত লবলৈ আৰম্ভ কৰিলে। ৰণদীপে এইক্ষেত্ৰত কয়,\n"কিন্তু এই কাম ইমান সহজ নাছিল যদিও নিজৰে সাধন থকাৰ বলত তেওঁলোকে এই কাৰ্য সম্পন্ন কৰিবলৈ সক্ষম হ'ল। সকলোতকৈ ডাঙৰ কথাটো হ'ল কৃষকসকলক গাইগৰু পালনৰ বাবে সাজু কৰি তুলিব লগীয়া হৈ আছে। যেতিয়ালৈকে সকলো কৃষকে গাই পালন নকৰিব ইমান বিপুল পৰিমাণৰ গোমুত্ৰ আৰু গোবৰ আহিব কৰ পৰা। "\nগোমুত্ৰত আছে ১৬প্ৰকাৰৰ পুষ্টিকৰ উপাদান , কিন্তু গছ-গছনীক লাগে মাত্ৰ ১৪প্ৰকাৰ।\nৰণদীপৰ মতে গোমুত্ৰত ১৬প্ৰকাৰৰ খাদ্যগুণ থাকে,যত নেকি গছ গছনিক কেৱল ১৪ প্ৰকাৰৰ হে প্ৰয়োজন হয়। গোমুত্ৰই ভেকুৰ আৰু ঘুন মাৰিবলৈ কামত আহে আৰু পুষ্টি বঢ়ায়। ইয়াৰ পিছত কোনো ধৰণৰ অন্য সাৰৰ প্ৰয়োজন নহয়। কৃত্ৰিম সাৰ প্ৰদান কৰা খেতিত ২-৩দিনৰে পৰা পানী দিয়াটো দৰকাৰ কিন্তু গোমুত্ৰ প্ৰদান কৰা খেতিত ৭-৮দিন পিছত দিলেই হয়। এই কামটোৰ আন এটা দিশো আছে। ৰণদীপে এতিয়া প্ৰতিদিনে এখন গোশালাৰ পৰা ৫টকা প্ৰতি লিটাৰত ৫০০ লিটাৰ গোমুত্ৰ ক্ৰয় কৰে। তাৰ ফলত গোশালাখনে দান বৰঙনীৰ ওপৰত চলিব লগীয়া হোৱা নাই।\nমূলঃ ৰিম্পী কুমাৰী


খ্বন মৗঙ | The Spirit of The State : টাই আহোম সকলৰ চোমদেও বিগ্ৰহ ණ..টুল টুল কুটুম\nটাই আহোম সকলৰ চোমদেও বিগ্ৰহ ණ..টুল টুল কুটুম\nআমি সকলোৱে জানো অসমীয়া জাতিৰ পিতৃ স্বৰূপ টাই ৰাজকোঁৱৰ চাও লুঙ ছৗকাফাই ১২২৮ খ্ৰীষ্টাব্দত সুদীৰ্ঘ তেৰ বছৰকাল বিভিন্ন পাহাৰীয়া জাতি জনজাতিৰ লগত যুঁজ বাগৰ কৰি কৰি আহি উজনি অসমত প্ৰৱেশ কৰে। স্বৰ্গদেৱ চুকাফাই ১২১৫ খ্ৰীষ্টাব্দত পিতৃ ৰাজ্য মুংৰিমুংৰাম বা মুংখুমুংজাও বা মুংমিংকুপ কিউনাও বা মাউলুং বা মুংজামুংজি ত্যাগ কৰে। তাৰ পিছত তেৰ বছৰকাল মগলু বা মণিপুৰৰ পৰা পাটকাই অঞ্চলত ঘূৰি ফুৰি সেই অঞ্চলৰ ৰাজ্যসমূহ জয় কৰি অৱশেষত পাটকাই পৰ্বত পাৰ হৈ সেই পৰ্বতৰ পশ্চিমে থকা নগাসকলক পৰাস্ত কৰি কামৰূপৰ সৌমাৰপীঠত প্ৰৱেশ কৰে । সৌমাৰত প্ৰৱেশ কৰি তেওঁ মৰাণ আৰু বৰাহীসকলক জয় কৰি পিছত মিত্ৰতাৰ পাশত আৱদ্ধ কৰে আৰু তেওঁলোককেই সহযোগী হিচাপে লৈ অসমত আহোম ৰাজ্যৰ পাতনি মেলে। পিছলৈ তেওঁৰ বংশধৰসকলে প্ৰায় সমগ্ৰ ব্ৰহ্মপুত্ৰ উপত্যকা জুৰি আহোম সাম্ৰাজ্য বিস্তাৰিত কৰি ৰাজত্ব কৰে। ছৗকাফাই পিতৃ ৰাজ্যৰ পৰা অসম আগমনৰ সময়ত নিজৰ টাই গোষ্ঠীৰ মানুহৰ লগতে একমাত্ৰ সম্পতি হিচাপে দেৱ প্ৰদত্ত বুলি বিশ্বাস কৰা চোমদেও নামৰ এজন দেৱতাৰ মূৰ্তি লগত লৈ আহিছিল । আহোম ৰাজত্ব কালত এই চোমদেওৰ পূজা অৰ্চনা আহোমৰ ধৰ্মীয় নিয়ম অনুসাৰে চলি আছিল । আহোমসকলৰ বিশ্বাস আছিল যে যেতিয়ালৈকে চোমদেওৰ কৃপা তেওঁলোকৰ ওপৰত থাকিব তেতিয়ালৈকে তেওঁলোক অপৰাজেয় হৈ থাকিব । কিন্তু কালৰ কি কুটিল গতি! এদিন গৌৰৱৰ উচ্ছ শিখৰত আৰোহণ কৰা আহোম সাম্ৰাজ্যৰ বেলি এদিন হঠাতে মাৰ গ'ল আৰু আহোম সাম্ৰাজ্যৰ আশা আৰু ভৰষাৰ দেৱতা চোমদেওৰ ঠিকনাও লগে লগেই হেৰাই গ'ল। কত গ'ল আহোমসকলৰ সেই উপাস্য দেৱতাৰ বিগ্ৰহ সেই বিষয়ে আলোচনা কৰাৰ আগতে চোমদেওৰ বিষয়ে অলপ জানি লও আহক।\nস্বৰ্গৰ ৰজা লেংডনে তেওঁৰ পুত্ৰ থেনখামক মৰ্ত্যলৈ গৈ ৰাজ্য স্থাপন কৰিবলৈ নিৰ্দেশ দিয়ে। থেনখামে স্বৰ্গৰ মোহ এৰিব নোৱাৰি তেওঁৰ দুজনা পুত্ৰ খুনলুং আৰু খুনলাইক এই দায়িত্ব দিয়ে। লেংডনে তেওঁলোকক চোমদেও নামৰ এটা দেৱতাৰ মূৰ্তি (শানসকলৰ কাহিনীমতে মূর্তি আছিল দুটা-এটা চুঙ নামেৰে পুৰুষৰ মূর্তি আৰু আনটো চাঙ নামৰ স্ত্ৰী মূর্তি, নে এলিয়াছৰ মতে এই মূর্তি দুটা খুনলুঙৰ পূর্বপুৰুষসকলৰ মূর্তি আছিল ) হেংদাং নামেৰে এখন যাদু তৰোৱাল, দুটা ঢোল আৰু চাৰিটা কুকুৰা দিলে। ঢোল দিয়া হ'ল আৱশ্যক হলে ঢোল বজাই স্বৰ্গৰ পৰা সহায় বিচাৰিবলৈ আৰু কুকুৰ কেইটা দিয়া হ'ল মন্ত্ৰ মতাত সহায় কৰিবলৈ।সেইবোৰ দি পিতৃ লেংডনে এনেদৰে কৈছিল - "মই তোমালোকক লগত নিবলৈ এযোৰ কাইছেঙ ম্যুঙ, পৱিত্র দেশৰ কুকুৰা দিছো ৷ তােমালোকে তাহাতৰ ঠোট নাড়ী, ভুৰু আৰু ঠেঙেৰে ভৱিষ্যত গণনা কৰিবা ৷ মই তোমালোকক এখন বনকৰা কাপােৰ দিছো। মই তােমালােকক এজােৰা ঢাক-ঢোল দিছো। যেতিয়া কোনো ওচৰ-চুবুৰীয়া জাতিৰ লগত যুদ্ধ কৰিব তেতিয়া ঢাক ঢোল বজাই মােক জনাবা আৰু যদি কোনো জাতিয়ে তােমালোকৰ লগত যুদ্ধ কৰিব খােজে, তেনেহ’লে তাকে কৰিবা, তেতিয়াহ’লে তােমালোৰ শত্ৰুক নিশ্চয় জয় কৰিব পাৰিবা ৷ বৰষুণ নহ’লে ঢাক-ঢোল বজাই মোক জনালে বৰষুণ হ’ব ৷ ৰ’দ নহ’লে ঢাক ঢোল বজালে ৰ’দ দিব ৷ পোহৰ নহ’লে মোক জনালে পােহৰৰ দেৱতা পঠাই মই তোমালাকক পোহৰ দিয়াম ৷ যুদ্ধ হ’লে মোক জনাবা, আঠ লক্ষ দেৱতা পঠাই দিম ৷ তেওঁলোকে ধুমুহাই চিৰাচিৰকৈ কাপােৰ ফলাদি শত্ৰুক টুকুৰা-টুকুৰকৈ কাটিব ৷ টাইবিলাকে স্বর্গৰ কুকুৰাৰ মঙহ খাব ৷ তেতিয়া তােমালোক অনেক সম্পত্তিৰ ভঁৰালৰ অধিকাৰী হ’বা ৷ মই তোমালোকক এখন তৰোৱাল দিছোঁ ৷ দেশৰ সকলো মানুহে তােমালােকক কৰ দিব ৷ ৰাজকীয় কার্য সম্পাদন কৰোতে লোকে সদায় তৎপৰ হ’বা ৷ বছৰৰ শেষত তােমালােকে হেংদান খন ধুই ধৰাবা ৷ মই তােমালােকক এখন সুবিশাল ৰাজ্যৰ শাসন ভাৰ দিছোঁ ৷ তােমালােকক কোনেও কেতিয়াও হৰুৱাব বা পৰাজয় কৰিব নােৱাৰে ৷ হে নাতিহঁত ৷ তোমালোক দৃঢ়ভাৱে ৰাজ্য শাসন কৰিবা ৷ পৃথিৱীৰ মানুহে যেতিয়া বছৰেকীয়া কৰ দিব, তেতিয়া সমভাবে সেই কৰ গ্রহণ কৰিবা ৷ মূঙ টাই আৰু মূঙ টাম দেশ তােমালােকে কেতিয়াও নেহেৰুৱাবা ৷ তােমালােকে তাৰপৰা কৰ আদায় কৰিবা ৷ মই তোমালোকক চুম ফা ৰুঙ ছেঙ ম্যুঙ চোমদেওক দিম ৷ তােমালোকে এই মূর্তি কেতিয়াও নেৰিবা ৷ মূর্তিটো এটা টেমাত থােৱা হৈছে। তোমালোকে প্রত্যেক বছৰৰ শেষত টেমাটো খুলিবা৷ মূর্তিটো যাতে মাটিত নপৰে তাৰ বাবে যত্ন ল’বা ৷ তেতিয়াহ’লে তােমালোক দীর্ঘজীৱি হ’বা ৷ কোনো ৰজাই তােমালােকক অমান্য নকৰে ৷ মই লেঙডন, বজ্রৰ অধিপতিয়ে তােমালোক দুইকাে নমাই পঠাইছো ৷ আমি সকলাে দেৱতাই তােমালােকক আশীৰ্বাদ দিছোঁ। জাছিংফা আৰু লাওখ্রীয়ে তােমালােকক সহায় কৰিব ৷ তােমালোক দুয়ো তামােল এটাকে সমানে ভগাই খাবা ৷ খুনলাই , তুমি এই কথা কেতিয়াও নাপাহৰিবা ৷" লেঙডনে ক’লে “মুঙটেউ আৰু ঘুঙটাম্ দেশত ৰাজত্ব কৰিবলৈ মোৰ বংশৰ কোনো নাই ৷ এই দেশবিলাক নিয়মমতে শাসিত হোৱা নাই ৷ বলীয়ে নিৰ্বলীক অত্যাচাৰ কৰিছে ৷ তেওঁলােকে খেতি কৰি জীৱিকা নির্বাহ কৰিছে ৷ তেওঁলােকে ন্যায়-অন্যায় বিচাৰ কৰিব পৰা নাই ৷ দুয়ো সুবিশাল ৰাজ্যকেইখন শান্তিৰে শাসন কৰিবা ৷ তােমালােকে প্রজাৰপৰা কৰ আদায় কৰিবা ৷ তােমালােকৰ পুথাওদেউতাৰে [ককাদেউতাৰ] ডাঙৰটোক খুনলুঙ্ আৰু সৰুটোক খুনলাই নাম দিছে৷ দুয়ো কোনো বিবাদ নকৰাকৈ ৰাজ্য শাসন কৰিবা ৷ হে নাতিহঁত ! মই তােমালােকক আৱশ্যকীয় বস্তু দিছো ৷ য’তে তােমালােকে শাসন কৰা, ত’তে নৈতিকতা মানি চলিবা ৷ মই তােমালােকক চুম ফা ৰুঙ্ চেঙ মুং ঈশ্বৰৰ প্রতিমূর্তি দিছো। অতীজত ফা লাই বেটে এই মূর্তি ফুটবুৰুঙ্ ঢেঙ দামৰ (এজন দেৱতা ) হাতত নমাই পঠাইছিল ৷ মূর্তিৰ শক্তিৰ গুণতে চাঙ দাম এজন কৃতী শাসক বুলি প্রমাণিত হৈছিল ৷ তেওঁ নিয়ম মতে এই মূর্তি পূজা কৰিছিল ৷ এতিয়া মই পুনৰ এই যুক্তি তােমালোকক দিছোঁ ৷ তােমালােকে এই যুক্তি পূজা কৰি সূচাৰুৰূপে ৰাজ্য শাসন কৰিব পাৰিবা ৷ সোণোৱালী সাজ পিন্ধি বছৰেকৰ মূৰত তােমালােকে চুমফা ৰুঙ চেঙক এবাৰ চাবা। মই তােমালােকৰ লগত থাওমুঙ্ আৰু থুমুঙ্এেওউক দিছোঁ ৷ তেওঁলোকক অমান্য নকৰিবা ৷ দিন্ ছাম (মাঘ মাহ) মাহত শুভদিন চাই স্নান কৰিবা ৷ তাৰ পাছত তোমালোকে পৱিত্র সাজ পিন্ধি আৰু মন্ত্র-পূত পৱিত্র পানী লৈ পুৰা আহাৰ নকৰাকৈ চুম ফা ৰুঙ ছেঙৰ মন্দিৰলৈ যাবা। মন্দিৰ পালে বেদীৰ আগত আঠু লৈ ওলগ জনাবা । তেতিয়া টেমা খুলি চুম ফা ৰুং ছেঙ মুঙক এবাৰ চাবা। মূৰ্তিটো উলিয়াই আনি পৱিত্ৰ পানীত ধুবা আৰু সেই পানী অলপ খাবা । তাৰ পাছত টেমাৰ ভিতৰত মূৰ্তিটো ভৰাই সাঁফৰ মাৰি থবা। অন্য কাকো মূৰ্তিটো চাবলৈ নিদিবা । মই তোমালোকক এই উপদেশ দিলো আৰু তোমালোকে মোৰ উপদেশ কেতিয়াও অমান্য নকৰিবা ।"\nখুনলুং যিহেতু ডাঙৰ তেওঁক ৰজা আৰু খুনলাই যিহেতু সৰু সেয়ে তেওঁক প্ৰধান পৰামৰ্শদাতা হিচাবে কাৰ্য্যনিৰ্বাহ কৰিবলৈ কোৱা হ'ল।(খুনলুঙ মানে বৰ ৰাজকোঁৱৰ আৰু খুনলাই হ’ল সৰু ৰাজকোঁৱৰ ৷ এনে ধৰণৰ কাহিনী শান ৰাজ্যসমূহতাে প্রচলিত ৷ (মিনলে আৰু কােচৰেণৰ ‘শানছ এট হোম’ পুথি 18 পৃঃ )৷\n568 খৃষ্টাব্দত এডাল লো বা সোণৰ শিকলিৰে খুনলুং আৰু খুনলাই স্বৰ্গৰ পৰা মুংৰি মুংৰাম (মুঙ-ৰি-মুঙৰাম মানে হল ৰাজ্য এৰি যােৱা জনবসতি নথকা, অর্থাৎ জনবসতি নথকা এৰাবাৰী লেখীয়া ৰাজ্য ৷ মুং-খু-মুংজাও মানে ৰাজ্য-ডাঙৰ ৰাজ্য-বহল অর্থাৎ এখন আহল-বহল ৰাজ্য ৷ এলিয়াছে এই ৰাজ্যখন মাইঙ কােচিং মাইঙনিচুঙ বুলিছে) ৰাজ্যলৈ নামি আহে । এই ৰাজ্যত থাই বা শানসকলে ৰজা নোহোৱাকৈ বসবাস কৰিছিল । মৰ্ত্যলৈ নামি আহি খুনলুং আৰু খুনলায়ে দেখিলে যে লৰালৰিতে তেওঁলোকে কুকুৰাটো আৰু অন্যান্য বস্তুবোৰ আনিবলৈ পাহৰিলে । লেঙ্গো নামৰ এজনে এইবোৰ বিচাৰি আনি দিলত তেওঁকে চীন দেশ আৰু যাদুৰ হেংডাংখন উপহাৰ দিয়া হ'ল। খুনলুং আৰু খুনলায়ে মুংৰিমুংৰামত এখন নগৰ পাতিলে। পিছে খুনলায়ে বিদ্ৰোহ কৰি ককায়েকক ৰাজ্যৰ পৰা খেদি দিয়াত তেওঁ চোমদেওৰ মূৰ্তিটো লৈ পশ্চিমলৈ আগবাঢ়ি গৈ মুংখুমুংজাও নামেৰে এখন নগৰ পাতে। চল্লিশ বছৰ ৰাজত্ব কৰাৰ পিছত তেওঁ সাতজন পুত্ৰক মৰ্ত্যত এৰি স্বৰ্গলৈ উলটি যায়। প্ৰথম ছয়জন পুত্ৰক তেওঁ জীৱিতকালতেই তেওঁৰ কৰতলীয়া ৰজা হিচাপে ভিন ভিন ৰাজ্যৰ ভাৰ দিছিল। সেয়ে তেওঁ কনিষ্ঠ পুত্ৰ খুমচুক মুংখুমুংজাও(মুং মানে ৰাজ্য আৰু কাং মানে ঢোল বা বিহ । সেয়ে মুংকাং মানে ঢোলৰ ৰাজ্য বা বিহৰ ৰাজ্য । ছামলুং ফাই স্থানীয় নৈ এখনৰ গৰ্ভত এটা নীলা পাথৰৰ ঢোল পাইছিল বুলি পুৰণি আহোম সাহিত্যত উল্লেখ কৰালৈ চাই নে এলিয়াছে ঢোলৰ ৰাজ্যটোহে গ্ৰহনযোগ্য বুলি কৈছে।)ৰ ৰজা পাতে । ডাঙৰ পুত্ৰজন মুংকাং ৰাজ্যৰ ৰজা আছিল আৰু তেওঁ উত্তৰাধিকাৰী সূত্ৰে চোমদেওৰ মূৰ্ত্তিটো পাইছিল । আন এজন পুত্ৰ আভাৰ ৰজা আছিল । ব্ৰহ্মদেশৰ ৰজাসকলে আহোম ৰজাসকলক ভাই ৰজা বুলি অভিহিত কৰালৈ চাই এই কথাষাৰ সত্য আছিল যেন লাগে ।\nখুনলায়ে মুংৰিমুংৰামত সত্তৰ বছৰকাল ৰাজত্ব কৰে। তেওঁৰ পিছত পুত্ৰ ত্যাঅইজেপত্যাতফা ৰজা হয়। তেওঁ চল্লিশ বছৰ কাল ৰাজত্ব কৰিছিল । এইজন ৰজাৰ দিনৰ পৰা শানসকলৰ আইজেপি বৰ্ষ গননা আৰম্ভ হয়। বৰ্মী আৰু নৰাৰ মাজত এই বৰ্ষ গননা আৰম্ভ হয়। ত্যাঅইজেপত্যাতফা নিঃসন্তান আছিল সেয়ে তেওঁৰ মৃত্যুৰ পিছত খুনলুং আৰু খুনচুৰ পৰিয়ালৰ পৰা একোজনকৈ পুত্ৰক খালী হোৱা সিংহাসনত আৰোহণৰ বাবে পঠিওৱা হয়। এইজন ৰজাই পচিশ বছৰ ৰাজত্ব কৰে। এওঁৰ মৃত্যুৰ পিছত ৰাজ্যখন দুভাগ কৰা হয়। এজন পুত্ৰই মুংৰিমুংৰামৰ ৰজা হয় আৰু আনজনে শেউলি নৈৰ পাৰৰ মাওলুঙত ৰাজ্য পাতে । এই পিছৰজন আৰু তেওঁৰ বংশধৰসকলে তিনিশ তেত্ৰিশ বছৰ ৰাজত্ব কৰিছিল । এই বংশৰ শেষ ৰজাজন নিঃসন্তান হোৱাত আকৌ খুনচু বংশৰ এজনক আনি ৰজা পতা হয়। এইজন ৰজাৰে অন্যতম নাতি আছিল চুকাফা আৰু এই চুকাফাই অসমত আহোম ৰাজত্বৰ পাতনি মেলিছিল । এইদৰে আহোঁতে চুকাফাই মুংকাঙৰ ৰজাৰ পৰা চোমদেওৰ মূৰ্তিটো হাত কৰি অসম অভিমুখে ৰাওনা হৈছিল।\nআহোম সাম্ৰাজ্য পতনৰ সময়ত ৰাজনৈতিক অস্থিৰতাৰ বাবে শান্তি বিঘ্নিত হোৱাত ধৰ্মীয় বা আন কামত সৰ্গদেৱসকলে মনোনিবেশ কৰিব পৰা নাছিল । তাৰোপৰি, সঘনাই ৰাজপাটত বহা ৰজাৰো পৰিৱৰ্তন হৈ থকাত চোমদেওৰ খবৰ লবলৈ সকলোৰে যেন সময়ৰ অভাৱ হৈছিল । 1819 চনত বঙ্গদেশলৈ গৈ আশ্রয় লোৱাৰ সময়লৈকে চোমদেওৰ মূৰ্তিটো পুৰন্দৰ সিংহৰ হাতত আছিল বুলি বহুতে কোৱা বুলি বৃটিছ বিষয়া কৰ্ণেল পি. আৰ গৰ্ডন চি এছ আইয়ে তেওঁৰ কোনোবা এটা প্ৰৱন্ধত উল্লেখ কৰিছিল I 1912 চনত কর্ণেল পি. আৰ, গর্ডন চি এছ আইয়ে পুৰন্দৰ সিংহৰ বংশৰ কোঁৱৰ চন্দ্র নাৰায়ণ সিংহৰ যােৰহাটৰ ঘৰত এখন ধাতুৰে নির্মিত পীৰা দেখিছিল I পীৰাখনৰ বিষয়ে তেও এনেদৰে লিখিছে -" পীৰাখন দেখাত দীঘল আৰু তাৰ মূৰটো ঘূৰণীয়া ধৰণৰ আছিল I দীঘলে চাৰে ন ইঞ্চি আৰু বহলে চাৰে ন ইঞ্চি আৰু প্রায় আধা ইঞ্চি শকত এই পীৰাখন চোমদেউৰ মূর্তি ৰখা’ পীৰা আছিল হেনাে ৷ পীৰাখনৰ ওপৰভাগত এটা ফুটা আছিল ৷ আহােম ৰজাসকলে ৰাজপাট আৰোহনকালত এই ফুটাৰে ৰচী বান্ধি মূর্তিটো ৰজাৰ ডিঙিত আৰি দিয়া হৈছিল ৷ এটা পেৰাৰ ভিতৰত মণিমুকুতা খচিত চোমদেওৰ মূর্তিটো ৰখা হৈছিল ৷ পীৰাখনৰ আগ, পাছ আৰু কাষবােৰত চীনা আখৰ কেতবােৰ আছে ৷ আগফালে এইদৰে লিখা আছে " ইয়াংলুৰ পঞ্চম বছৰত এই আখৰ লিখা হৈছিল ( 1408 খৃঃ ) ৷ পিছফালে লিখিছে…ৰাজ আজ্ঞা অনুসৰি সভা (Board) ৰ সভাপতিয়ে দুয়ো ভাগৰে কথাবোৰ লিখিছে ৷ দক্ষিণে “বিশ্বাসী হ’বা বুলি লিখা আছে আৰু পশ্চিমে লিখিছে ৰাজ আজ্ঞা পালন কৰা ৷ তিমাছাৰ পুনৰ মিলনৰ বারে ৰজাঘৰীয়া আয়ােগ গঠন ৷ পীৰাখনৰ সম্মুখ আৰু পিছফালে থকা লিখনিবােৰ সম্পূর্ণভাবে খোদাই কৰা হৈছে ৷ কিন্তু দুয়োকাষৰ লিখনিবােৰ সম্পূর্ণ নহয় ৷ সম্ভৱতঃ এইখন পীৰাত আধা কথা লিখি আন এখন পীৰাতহে বাকীখিনি কথা লিখা হৈছিল ৷ এনেদৰে আধৰুৱাকৈ লিখা লিপিসমূহ চীনদেশৰ ৰাজধানীত ৰখাৰ নিয়ম আছিল ৷ কৰতলতীয়া ৰজাই কৰ দিবলৈ যাওঁতে আধা কথা লিপিখন লগত লৈ যায় আৰু তেতিয়া চীনৰ ৰাজধানীত থকা আনখন লিপিৰ সৈতে তাক মিলাই চাই দুয়োখন একে হ’লে কৰ গ্রহণ কৰা হয় (জাৰ্ণেল অৱ এছিয়াটিক ছোচাইটি, 1913, পৃঃ 253)। এতিয়া তিমাছানাে কোন ? শ্যামৰ উত্তৰৰ এখন প্রদেশ চিঙ্গমাইকে তিমাছা বুলি কােৱা হৈছিল বুলি বহুতে ভাবে ৷ পোন্ধৰশ শতিকাত চিঙ্গমাই চীনৰ কৰ তলতীয়া আছিল ৷" কিন্তু কােনকৈ এই পীৰাখন আহােমৰ হাতলৈ আছিল নাইবা কেনেকৈনাে আহোমে সেইখন পীৰা তেওঁলোকৰ আৰাধ্য দেৱতাৰ থাপনা হিচাবে ব্যবহাৰ কৰিবলৈ পালে সেই ৰহস্য অৱশ্যে এতিয়াও উদ্ঘাটন হােৱা নাই ৷\nপুৰন্দৰ সিংহৰ এজন ভাগিনীয়েকে অর্থাভাবত পৰি কলিকতাত চোমদেওৰ মূর্তিটো বেচি দিছিল বুলি কর্ণেল গর্ডনক কােনােবাই কৈছিল ৷ ঠিক একে কাৰণতে আদিতে চোমদেওৰ মূর্তি ৰখা পীৰাখন আৰু সাতটা খলপা থকা সােণৰ পেৰাটোও বেচা হৈছিল বুলি কর্ণেল গর্ডনে জানিবলৈ পায় ৷\nআহোমসকলৰ চোমদেও বিগ্ৰহটো পুনৰুদ্ধাৰ হলনে নাই সেই বিষয়ে মই নেজানো । যদিহে উদ্ধাৰ হোৱা নাই তেন্তে অভিভাৱক জনগোষ্ঠী হিচাপে আহোমসকলে এই ক্ষেত্ৰত আগভাগ লৈ চোমদেও বিগ্ৰহটো উদ্ধাৰ কৰাৰ ব্যৱস্থা গ্ৰহণ কৰা উচিত । লগতে অসম চৰকাৰলৈও অনুৰোধ, অসম চৰকাৰে যেনেকৈ অসমৰ জাতীয় জীৱনৰ লগত জড়িত মহাপুৰুষ শ্ৰীমন্ত শংকৰদেৱৰ বৃন্দাবনী বস্ত্ৰ ইংলেণ্ডৰ পৰা ঘূৰাই অনাৰ উদ্যোগ লৈছে ঠিক তেনেকৈ চোমদেও বিগ্ৰহটোৰো অনুসন্ধান কৰি ঘূৰাই অনাৰ ব্যৱস্থা কৰা উচিত ।


অসহ্যকৰ! নিঃসংগতাই এতিয়া জীৱনৰ ডাঙৰ সমস্যা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nযেন গলি গলি গ’ল\nনিঃসংগতাৰ পৰুৱা এটা\nমাথো তাতে পৰি ৰ’ল…\nনিঃসংগতা! মানুহৰ কাষত মানুহ থাকিও মানুহ আজি নিঃসংগ। ঠিক এই গানটোৰ দৰে। জীৱন ঘড়ীৰ প্ৰতিটো পল গলি গলি শেষ হৈ যায়, নিঃসংগতাৰ পৰুৱা এটা মানুহৰ জীৱনত ৰৈ যায়…।\nপৃথিৱীত প্ৰতিজন মানুহে কম-বেছি পৰিমানে নিঃসংগ। কাৰ বাবে আজি কাৰ সময় আছে? কোনোবাই যদি কাৰোবাৰ বাবে মুহূৰ্ত ক্ষণ এটাও দিছে, তেন্তে তেওঁ নিজকে সৌভাগ্যবান বুলি গণ্য কৰক। ২৪ ঘণ্টাই এটা দিন, ৩০ দিনেই এটা মাহ আৰু ১২টা মাহেই এটা বছৰ। সলনি হোৱা নাই সময়ৰ সেই হিচাপ। কিন্তু সলনি হৈছে মানুহৰ জীৱন-ধাৰণৰ প্ৰণালী। সময় একে আছে। কিন্তু মানুহৰ আজি সময় নাই!\nমিষ্টাৰ ছাক্সেনা, এজন ভদ্ৰ লোক। চাহ বাগানত কাম কৰিছিল তেখেতে। কিছুদিন পূৰ্বে অৱসৰ লৈ গুৱাহাটীৰ বাসিন্দা হ’ল। প্ৰতিষ্ঠিত চাহ কোম্পানীৰ মেনেজাৰ হিচাপে তেওঁৰ আভিজাত্য আজিও একেই আছে। সন্ধিয়া হ’লে আগতে তেওঁ আৰু পৰিবাৰ ক্লাবলৈ গৈছিল। ক্লাবলৈ অহা ১৫-২০জন মানুহ নিৰ্বাচিত লোক। তেওঁলোকৰ সমপৰ্যায়ৰ। তাতেই তেওঁলোকৰ সমাজখন সীমাৱদ্ধ হৈ গৈছিল।\nবাগানৰ বাংলোৰ প্ৰকাণ্ড চৌহদত তেওঁ নিজৰ মতেই সকলো কৰিছিল। লনৰ এটা মূৰত খেৰৰ এটা ঘৰ সাজিছিল। তাতেই এটা কেৰাচিনৰ লেম্প ওলমাই সেই পোহৰত বহি ৰাতি কিছুসময় অতিবাহিত কৰাতো তেওঁৰ বিলাস আছিল। হাফ পেন্ট পিন্ধি তেওঁ ওলাই গৈছিল বাগানলৈ। কেতিয়াবা খোলা জীপত। কেতিয়াবা নিজৰ গাড়ীত। ক’ৰবালৈ গ’লে তেওঁৰ বয়বস্তু জাপি দিয়া মানুহে আছিল দুজন। নিশা পাৰ্টি কৰি ঘৰলৈ আহিলে হৰ্ণ বাজিলেই গেট খুলি দিছিল অৰ্ডালিয়ে।\nসেই জীৱন-ধাৰণৰ প্ৰণালীয়ে তেওঁলোকক সমাজৰ পৰা নিলগাই ৰাখিছিল। সাধাৰণ মানুহতকৈ তেওঁলোক সদায় আছিল ব্যতিক্ৰম। গুৱাহাটীলৈ অহাৰ পাছত সেই অভ্যাস থাকি গ’ল। পুৱাই কুকুৰটো লৈ মৰ্ণিং ৱাকত যায়। ৩১ ডিচেম্বৰ, জন্মদিন, বিবাহ বাৰ্ষিকী আদি আজিও ধুমধামে পাতে। কিন্তু সকলো থাকিও যেন তেওঁলোকৰ কিবা এটা নাই। জনাৰণ্যত বাস কৰাৰ পাছতো তেওঁলোকৰ কাষত মানুহ নাই। এক নিঃসংগ জীৱন এয়া। য’ত বিলাসীতা আছে, সংগ নাই। নিজৰ মাজতেই নিজে মছগুল হৈ পাৰ কৰে সময়। এইবোৰ কাহিনী, কিন্তু এইবোৰেই বাস্তৱ।\nএনে বহু মানুহ আছে যিয়ে নিঃসংগতাৰ বাবেই জীৱনক শেষ কৰি দিব পাৰে। জীৱনৰ ওচৰত জীয়াই থকাৰ মূল্য শূন্য হৈ পৰে। যাৰবাবে নিঃসংগতা তেওঁলোকৰ বাবে হয় ডাঙৰ বোজা। অসমৰ সমাজ জীৱনত নিঃসংগতা সৌ সেইদিনালৈকে নাছিল। সুসংহত পৰিয়াল, পৰিয়ালৰ সদস্যসকলৰ মাজত থকা আত্মীয়তা আৰু পৰস্পৰে পৰস্পৰৰ প্ৰতি থকা আন্তৰিকতাৰ বাবেই নিঃসংগতাই ভুমুকি মাৰিব পৰা নাছিল। এতিয়া সেইদিন নাই। গ্ৰাম্য অঞ্চলতো মানুহ অতিকেন্দ্ৰিক হৈ পৰাৰ ফলত পিতৃ-মাতৃক অৱহেলা কৰা, পৰিয়ালৰ সদস্যসকলৰ মাজত আন্তৰিকতাহীনতা আৰু গ্ৰাম্য জীৱনবোধৰ অভাৱে আমাক নিঃসংগ কৰি পেলাইছে।\nকিছুদিনৰ আগৰ কাহিনী। এগৰাকী কোটিপতি মহিলাৰ কাহিনী। তেওঁৰ কোটিপতি পুত্ৰই বাস কৰিছিল আমেৰিকাত। অকলে বাস কৰিছিল মহিলাগৰাকী। তেওঁৰ বাস কৰা ফ্লেটটোৰ দাম আছিল ৭ কোটি টকা। পুত্ৰ আহি ১০ মাহৰ পাছত ফ্লেটৰ বন্ধ কোঠাত কংকাল হৈ পৰি থকা অৱস্থাত পাইছিলহি মাকক। মুম্বাইৰ ঘটনা আছিল এয়া। মহিলাগৰাকীৰ নাম আছিল আশা সাহানী। নিসংগতাই তেওঁক এনেকৈ মৃত্যুৰ কাষলৈ ঠেলি নিছিল। বন্ধ কোঠাত অকলশৰে ছোফাত বহি থাকোতেই চিৰদিনৰ বাবে ঢলি পৰিছিল। শেষবাৰৰ বাবে পুত্ৰক এবাৰ চোৱাৰ হেঁপাহ তেওঁৰ থাকি গ’ল। কি এই জীৱন!\nকি আছে জীৱনত? ধন, টকা-পইচা, এইবোৰেই কেৱল জীৱন নহয়। সুখ মানুহে ধনেৰে কিনিব নোৱাৰে। মানুহক দুখী কৰা অন্যতম কাৰণ আজি নিঃসংগ। পতি-পত্নীৰ মাজত থাকিব লগা আন্তৰিকতাৰ অভাৱ। কেৱল মানুহক দেখুৱাবলৈ এক সম্পৰ্ক ৰক্ষা কৰে বহুতে। কি আছে তাত? চৰম উপহাস আৰু নিৰ্যাতনৰ বলি হৈ কত নাৰীয়ে কটাই সাংসাৰিক জীৱন। যি বান্ধোনৰ পৰা নিজক মুক্ত কৰিব পাৰিলেও চৰম ত্যাগেৰে পৰিয়াল-স্বজনৰ কথা ভাবি তেনে এক জীৱনৰ মাজত নিজক এৰি দিয়ে। এই জীৱনৰ উদাসীনতাই কাৰোবাক সন্তুষ্টি দিলেও, ইয়াত প্ৰাপ্তি বুলি কোনো কথা নাথাকে। একেলগে একেখন ঘৰত বাস কৰিলেও তেওঁ নিঃসংগ হৈয়ে ৰয়।\nস্বপ্নৰ সিপাৰে দুঃস্বপ্ন\nপ্ৰাচ্যুৰ্যৰ সিপাৰে নিঃকৃণতা\nস্বৰ্গৰ সিপাৰে নৰক\nআৰু জীৱনৰ সিপাৰে মৃত্যু…\nহয়তো এইখিনিৰ বাবেই যেতিয়ালৈকে নিজক সাজু কৰিব নোৱাৰি, তেতিয়ালৈকে মুক্ত কৰিব নোৱাৰি জীৱনক নিঃসংগতাৰ পৰা। এনে নিঃসংগতাই দিয়া দুখে কেতিয়াবা জীৱনক বিধ্বস্ত কৰি তোলে। সেই প্ৰত্যাহ্বান ল’ব পৰাকৈ সাজু হ’বলৈ মানুহক মানসিক দৃঢ়তাৰ প্ৰয়োজন হয়। এয়া সাধাৰণ কথা নহয়।\nসাধাৰণ লোকৰ মাজৰ পৰা বিচ্ছিন্ন হৈ মানুহে নিজকে আৱিষ্কাৰ কৰিব নোৱাৰে। উচ্চপদস্থ বিষয়া-আমোলাসকলৰ ক্ষেত্ৰত সেয়া হয়। প্ৰটকলৰ নামত জীৱনক সাধাৰণ জীৱনৰ পৰা বিচ্ছিন্ন কৰি ৰখা সকলে উপলব্ধি কৰে শেষ সময়ত এই কথা। নিঃসংগতা এতিয়া সৰু কথা হৈ থকা নাই।\nপশ্চিমীয়া দেশবোৰত নিঃসংগতা এক ডাঙৰ সমস্যা। আমেৰিকাত ৪৫ বছৰ উৰ্ধ্বৰ প্ৰতিজন লোকৰ মনতেই নিঃসংগতাই ধৰা দিয়ে। ইংলেণ্ডতো একেই অৱস্থা। ব্যস্ততা মানুহৰ যেনেদৰে বাঢ়িছে, ঠিক একেদৰে নিঃসংগতাও বৃদ্ধি পাইছে। যন্ত্ৰ সৰ্বস্ব এই জীৱনে আমাক সকলো দিব পাৰে, কিন্তু দূৰ কৰিব নোৱাৰে নিঃসংগতা। ম’বাইলটোত গান, গেম, ফেচবুক বা অন্য মাধ্যমৰ জৰিয়তে সময় অতিবাহিত কৰিব পাৰি। কিন্তু এজন আত্মীয় বা ঘনিষ্ঠ লোকে দিব পৰা সংগ এনেবোৰ মাধ্যমে কেতিয়াও দিব নোৱাৰে।\nনিঃসংগতাৰ সৈতে স্বাস্থ্যৰ কথা জড়িত হৈ থাকে। নিঃসংগতাই মানুহৰ ৰোগ বৃদ্ধিৰ অন্যতম কাৰক। বিভিন্ন ধৰণে নিঃসংগ জীৱনে আমাক সমস্যাত পেলাব পাৰে। যেনে- নিঃসংগতাৰ বাবেই বহুলোকে বহু বদ অভ্যাস কৰে, খোৱা-বোৱাত মন নিদিয়ে, সময়মতে শোৱা নহয়, টোপনি ক্ষতি আদি ধৰণৰ সমস্যাবোৰ স্বাস্থ্যৰ বাবে ডাঙৰ প্ৰত্যাহ্বান হৈ পৰে। যিবোৰে মানুহক তিল তিলকৈ মৃত্যুৰ মুখলৈ ঠেলি দিয়ে।\nইংলেণ্ডত অলপতেই এটা নতুন মন্ত্ৰীৰ দপ্তৰ মুকলি কৰা হৈছিল। জানুৱাৰী মাহত মুকলি কৰা এই নতুন দপ্তৰটো আছিল নিঃসংগতাৰ। দেশখনত নিয়োগ কৰা হৈছিল এগৰাকী নিঃসংগ দপ্তৰৰ মন্ত্ৰী। তেওঁ দেশৰ নিঃসংগতাৰ মাজত জীৱন নিৰ্বাহ কৰা লোকসকলৰ কল্যাণৰ বাবেই এই মন্ত্ৰীজনক নিয়োগ কৰা হৈছিল। নিঃসংগতা এতিয়া এনে এক সমস্যা। লাহে লাহে বাঢ়ি আহিছে নিঃসংগতা।\nমানুহৰ হাতত আজি সময় নাই। এদিন গাঁৱত মানুহে মানুহক সহায় কৰিছিল। বিপদৰ মুহূৰ্তত মানুহ থাহ খাই চোতাল ভৰি পৰিছিল। আজি আৰু সেইদিন বিচাৰি পাবলৈ নাই। সকলোৱে ব্যস্ত। কিন্তু সেই ব্যস্ততাৰ মাজতেই হেৰাই যায় জীৱন। নিঃসংগ এই জীৱন। ব্যস্ততাৰ শেষত মানুহে অনুভৱ কৰে- কি বেদনাদায়ক এই নিঃসংগতা!\nবানৰ কৱলত লখিমপুৰ, ধেমাজি জিলা


গুৱাহাটী - অসমীয়া ৱিকিপিডিয়া\n(Guwahatiৰ পৰা পুনঃনিৰ্দেশিত)\nস্থানাংক: 26°11′N 91°44′E / 26.183°N 91.733°E / 26.183; 91.733\n|250px|none|alt=|ওপৰৰ পৰা ঘড়ীৰ কাটাৰ দিশত: গুৱাহাটী এৰিয়াল ভিউ, গুৱাহাটী ক্লাব অঞ্চল, গুৱাহাটী তাৰকাগৃহ, গুৱাহাটী ৰেল ষ্টেচন, কামাখ্যা মন্দিৰ]]ওপৰৰ পৰা ঘড়ীৰ কাটাৰ দিশত: গুৱাহাটী এৰিয়াল ভিউ, গুৱাহাটী ক্লাব অঞ্চল, গুৱাহাটী তাৰকাগৃহ, গুৱাহাটী ৰেল ষ্টেচন, কামাখ্যা মন্দিৰ\nঅসমৰ মানচিত্ৰত গুৱাহাটীৰ অৱস্থান\nভৌগোলিক স্থানাংক: 26°11′0″N 91°44′0″E / 26.183333°N 91.733333°E / 26.183333; 91.733333\nগুৱাহাটী পৌৰ নিগম\nমৃগেন শৰণীয়া (ভাজাপা)\n- আৰক্ষী আয়ুক্ত\n(১২৮ বৰ্গ মাইল)\nউচ্চতা ৫০−৬৮০ মিটাৰ (−২,১৮০.৯৭ ফুট)\n- জনঘনত্ব ২,৯১৮.৮ প্ৰতি বৰ্গ কি.মি.\n(৭,৫৫৯.৫ প্ৰতি বৰ্গ মাইল)\n- মহানগৰ ৯,৬২,৩৩৪ (UA) জন\nAS-01 (কামৰূপ মহানগৰ) / AS-25 (কামৰূপ গ্ৰাম্য আৰু দিছপুৰ)\nগুৱাহাটী বা পূৰ্বতে কোৱা গৌহাটী হৈছে ভাৰতৰ অসম ৰাজ্যৰ এখন মহানগৰ। ইয়াক প্ৰাচীন কালত "প্ৰাগজ্যোতিষপুৰ" নামেৰে জনা গৈছিল। ই উত্তৰ-পূব ভাৰতৰ বৃহত্তম মেট্ৰ'প'লিটান এলেকা আৰু কলকাতা, পাটনাৰ পিছত পূব ভাৰতৰ তৃতীয় বৃহৎ নগৰ। ইয়াক উত্তৰ-পূব ভাৰতৰ 'প্ৰৱেশদ্বাৰ' বুলিও কোৱা হয়। ২০১১ চনৰ লোকপিয়ল অনুসৰি ইয়াৰ জনসংখ্যা ৯,৬২,৩৩৪ জন। যোৱা দশককেইটাত গুৱাহাটীৰ যথেষ্ট ভৌগোলিক আৰু জনসংখ্যাৰ পৰিৱৰ্তন হৈছে। প্ৰাচীন প্ৰাগজ্যোতিষপুৰ আছিল কামৰূপ ৰাজ্যৰ ৰাজধানী। বৰ্তমানেও ইয়াত বহুতো পুৰণি মঠ-মন্দিৰ দেখিবলৈ পোৱা যায়। কামাখ্যা দেৱালয়, উমানন্দ মন্দিৰ, নৱগ্ৰহ মন্দিৰ, শুক্ৰেশ্বৰ মন্দিৰ, বশিষ্ঠাশ্ৰম, দৌল গোবিন্দ মন্দিৰ, উগ্ৰতাৰা দেৱালয় আদি এইবোৰৰ ভিতৰত অন্যতম।\nগুৱাহাটী মহানগৰৰ উত্তৰে আছে ব্ৰহ্মপুত্ৰ নদী, দক্ষিণে মেঘালয়ৰ পাহাৰ, পশ্চিমে লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ আৰু পূবত নাৰেঙ্গী অৱস্থিত। ব্ৰহ্মপুত্ৰৰ উত্তৰ পাৰেও উত্তৰ গুৱাহাটীৰ ৰূপত ইয়াৰ লাহে লাহে পৰিবৰ্ধন হৈছে। গুৱাহাটী পৌৰ নিগমৰ অধীনত থকা অঞ্চল হৈছে ২১৬ বৰ্গ কিঃমিঃ আৰু গুৱাহাটী মহানগৰ উন্নয়ন প্ৰাধিকৰণৰ অধীনত ৩৪০ বৰ্গ কিঃমিঃ এলেকা আছে।\nগুৱাহাটী উত্তৰ-পূব ভাৰতৰ এক প্ৰধান বাণিজ্যিক আৰু শৈক্ষিক কেন্দ্ৰ। ইয়াত ভাৰতীয় প্ৰযুক্তিবিদ্যা প্ৰতিষ্ঠান গুৱাহাটীৰ দৰে বিশ্বস্তৰৰ শিক্ষানুষ্ঠানৰ লগতে গুৱাহাটী বিশ্ববিদ্যালয় আৰু কটন মহাবিদ্যালয়ৰ দৰে গুৰুত্বপূৰ্ণ শিক্ষানুষ্ঠান অৱস্থিত। গুৱাহাটী উত্তৰ পূব ভাৰতৰ সাংস্কৃতিক, ৰাজনৈতিক, প্ৰশাসনিক কাম-কাজৰো এক অন্যতম কেন্দ্ৰ। উত্তৰ পূব ভাৰতৰ অন্য স্থানসমূহলৈ যাবৰ বাবে গুৱাহাটী এক প্ৰধান বিকল্প। গুৱাহাটী আৰু ইয়াৰ চৌপাশৰ অঞ্চলসমূহ জৈৱ বৈচিত্ৰ্যৰে ভৰপূৰ। গুৱাহাটীৰ চৌপাশৰ অৰণ্যত যথেষ্ট সংখ্যক হাতী, বাঘ, বান্দৰ আদি জীৱ-জন্তুৰ উপৰিও বিভিন্ন প্ৰজাতিৰ চৰাই-চিৰিকতি পোৱা যায়।\n4 নগৰৰ ৰূপ\n9 পৰিবহণ আৰু যাতায়ত\n9.1 বিমান পৰিবহণ\n9.2 ৰেল পৰিবহণ\n9.3 পথ পৰিবহণ\n10 গণ মাধ্যম\n11 উল্লেখযোগ্য পৰ্যটন স্থান\nগুৱাহাটী নামটো অসমীয়া ভাষাৰ দুটা শব্দ 'গুৱা' (অৰ্থ-তামোল) আৰু 'হাট' (অৰ্থ-বজাৰ)ৰ পৰা উদ্ভৱ হৈছে। ব্ৰিটিছ উপনিবেশৰ কালত এই নামটো "গৌহাটী" বুলি কোৱা হৈছিল আৰু ১৯৮০ৰ দশকৰ শেষৰফালে ই বৰ্তমানৰ ৰূপ পায়। আন এক তথ্য অনুসৰি, এই নগৰৰ কেউফালে পাহাৰে আগুৰি থকাৰ কাৰণে ইয়াক গুহা যেন দেখি। এই গুহা নামৰ পৰাই গুৱাহাটী হৈছে বুলি অনুমান কৰা হয়।\nগুৱাহাটীৰ কিংবদন্তী আৰু ইতিহাস কেইবাহাজাৰ বছৰৰ পুৰণি। নগৰখনৰ উৎপত্তিৰ কথা জনা নাযায় যদিও মহাকাব্য, পুৰাণ আৰু আন পৰম্পৰাগত ইতিহাসত উল্লেখ কৰা কাহিনীসমূহৰ পৰা ইয়াক এছিয়াৰ এখন অন্যতম পুৰণি নগৰ বুলি অনুমান কৰিব পাৰি।\nইতিহাসৰ মতে গুৱাহাটী কেইবাখনো প্ৰাচীন ৰাজ্যৰ ৰাজধানী আছিল। মহাভাৰতৰ মতে ই নৰকাসুৰ আৰু ভগদত্তৰ ৰাজ্যৰ ৰাজধানী আছিল। নীলাচল পাহাৰত অৱস্থিত শক্তিপীঠ কামাখ্যা মন্দিৰ, চিত্ৰাচল পাহাৰত অৱস্থিত প্ৰাচীন জ্যোতিষচৰ্চাৰ মন্দিৰ নৱগ্ৰহ, বশিষ্ঠৰ পুৰাতাত্বিক সম্পদ আৰু আন আন ঠায়ে নগৰখনৰ কিংবদন্তীমূলক ইতিহাসৰ কথাকে সমৰ্থন কৰিছে।\nকামাখ্যা মন্দিৰৰ দৃশ্য।\nআমবাৰীৰ খননকাৰ্যত ষষ্ঠ খ্ৰীষ্টাব্দত নগৰখনৰ অৱস্থিতিৰ কথা জানিব পৰা গৈছে। বেলেগ বেলেগ সময়ত নগৰখনক 'প্ৰাগজ্যোতিষপুৰ' (পূবৰ পোহৰ) আৰু দুৰ্জয় বুলি জনা গৈছিল আৰু ই কামৰূপ ৰাজ্যৰ বৰ্মণ আৰু পাল ৰাজবংশৰ ৰাজধানী আছিল। হিউৱেন চাঙৰ লিখনিৰ পৰা জানিব পৰা যায় যে বৰ্মন বংশৰ শ্ৰেষ্ঠ ৰজা ভাস্কৰবৰ্মণৰ (৭ম খ্ৰীষ্টাব্দ) ৰাজত্বকালত নগৰখনৰ বিস্তৃতি আছিল ১৯ কিঃমিঃ, লগতে সম্ভৱতঃ ই ৰজাৰ ৩০,০০০ যুঁজাৰু নাওসমৃদ্ধ জলবাহিনীৰ প্ৰধান ঘাটি আছিল। পাল বংশৰ শাসনকালত ই ১০ম-১১শ শতিকালৈকে অসমৰ ৰাজধানী আছিল। আমবাৰীৰ খননকাৰ্য তথা কটন মহাবিদ্যালয়ৰ প্ৰেক্ষাগৃহ সাজোতে কৰা খননত উদ্ধাৰ হোৱা ইটাৰ দেৱাল আৰু ঘৰবোৰৰ পৰা ইয়াক ৯ম-১১শ শতিকা সময়ছোৱাৰ এখন অৰ্থনৈতিকভাৱে গুৰুত্বপূৰ্ণ বৃহৎ নগৰ বুলি অনুমান কৰিব পাৰি।\n১২শ-১৫শ শতিকাৰ মাজত মধ্যযুগৰ সময়ছোৱাত কমতা ৰাজ্যৰ পতনৰ পিছত নগৰখনে পূৰ্বৰ গৰিমা হেৰুৱায় আৰু প্ৰধানতঃ পশ্চিমৰ কোচ হাজো আৰু পূবৰ আহোম ৰাজ্যৰ কূটনৈতিক থলী হৈ পৰে। মোগলৰ হাতত কোচ ৰাজ্যৰ পশ্চিমভাগ (কোচ বিহাৰ)ৰ পতন হোৱাৰ পিছত পূবৰ ভাগটো (কোচ হাজো) আহোমৰ অধীন হৈ পৰে। আহোম আৰু মোগলৰ মাজৰ সীমা কৰতোৱা নদী (এতিয়াৰ উত্তৰ বঙ্গত) বা মানস নদী নিৰ্ধাৰণ হ'লেও গুৱাহাটী এক গুৰুত্বপূৰ্ণ ঘাটি হৈ থাকিল।\nনগৰখন আহোম ৰজাই পাতি দিয়া নামনি অসমৰ সেনা প্ৰধান বৰফুকনৰ ঘাটি আছিল। বৰ্তমানৰ ফাঁচী বজাৰৰ ঠাইত বৰফুকনত বাসগৃহ আছিল আৰু তেওঁৰ পাৰিষদ-গৃহ আছিল (দোপদাৰ) বৰ্তমান ভৰলুৰ ২৭৪ মিটাৰ পশ্চিমে। বৰফুকনৰ ব্যক্তিগত সচিব মজিন্দাৰ বৰুৱাৰ বাসগৃহ আছিল বৰ্তমানৰ উপায়ুক্তৰ বাসভৱনৰ ঠাইত। (Baruah 1992:200–201)\nমোগলে অসম জয় কৰিবলৈ ১৭বাৰ প্ৰচেষ্টা চলাইছিল যদিও প্ৰতিবাৰেই পৰাজিত হৈছিল। গুৱাহাটীৰ ওচৰৰ শৰাইঘাটত হোৱা ১৬৭১ চনৰ যুদ্ধত লাচিত বৰফুকনৰ নেতৃত্বত আহোম সেনাই মোগলক পৰাস্ত কৰিছিল। গুৱাহাটীৰ সমীপৱৰ্তী অঞ্চলত থকা "মোমাই-কটা গড়" (লাচিতে কামত গাফিলতি কৰা বাবে মোমায়েকৰ শিৰশ্ছেদ কৰা কাহিনীৰ পৰা হোৱা নাম) আহোমসকলৰ কঠোৰ শ্ৰম আৰু যুঁজাৰু মনোভাৱৰ পৰিচায়ক।\nগুৱাহাটীত বহুতো বুৰঞ্জীমূলক স্থান আছে। চাৰিচুকীয়া দীঘলী পুখুৰীৰ ব্ৰহ্মপুত্ৰৰ লগত সংযোগ আছিল আৰু সম্ভৱতঃ ইয়াক মধ্যযুগত আহোমৰ দ্বাৰা নাৱৰ বন্দৰ হিচাপে ব্যৱহাৰ কৰা হৈছিল। তদুপৰি বহুতো পুখুৰী, মন্দিৰ, গড় আদি দেখিবলৈ পোৱা যায়। সকলোতকৈ গুৰুত্বপূৰ্ণ পুৰাতাত্বিক স্থান হৈছে দীঘলী পুখুৰীৰ ওচৰৰ আমবাৰী।\nগুৱাহাটীৰ জলবায়ুৰ তথ্য\nনগৰৰ ৰূপ[সম্পাদনা কৰক]\nগুৱাহাটী নগৰৰ বিস্তৃতি\nকেন্দ্ৰৰ পৰা দক্ষিণ, পূব আৰু পশ্চিম দিশলৈ মহানগৰখনৰ বিস্তৃ ঘটিছে। যোৱা কেইদশকমানত দক্ষিণ গুৱাহাটীৰ গণেশগুৰি, বেলতলা, পাঞ্জাবাৰী, জটীয়া, কাহিলীপাৰা আদি ঠায়ে ৰাজধানী দিশপুৰক আৱৰি এটা উপ-কেন্দ্ৰ গঢ়ি তুলিছে।\nমুখ্য অঞ্চল পুৰণি নগৰখনৰ লগতে পাণ বজাৰ, পল্টন বজাৰ, ফাঁচী বজাৰ আৰু উজান বজাৰেৰে গঠিত। পল্টন বজাৰ যাতায়ত আৰু হোটেলৰ কেন্দ্ৰ, পাণ বজাৰত বিভিন্ন শৈক্ষিক আৰু প্ৰশাসনিক ভৱন আছে, ফাঁচী বজাৰ হৈছে পাইকাৰী আৰু খুচুৰা বস্তু বিক্ৰীৰ কেন্দ্ৰ আৰু উজান বজাৰ হৈছে মূলতঃ আবাসিক আৰু প্ৰশাসনিক অঞ্চল। এইবোৰৰ লগতে পিছলৈ লাচিত নগৰ, চান্দমাৰী, উলুবাৰী, জু ৰোড আদি অঞ্চল সংযোজিত হয়।\nনগৰ সংযোগী পথসমূহৰ ভিতৰত সকলোতকৈ গুৰুত্বপূৰ্ণ হৈছে দক্ষিণৰফালে জি.এছ. ৰোড (নগৰৰ কেন্দ্ৰৰ পৰা প্ৰায় ১৫ কিঃমিঃ)। অৰ্থনৈতিক দিশৰপৰা গুৰুত্বৰ উপৰিও ইয়াৰ আশে-পাশে বহুতো কাৰ্যালয়, শিক্ষানুষ্ঠান আৰু আৰু বসতিস্থল আছে। জি এছ ৰোড এক ৰুচিপুৰ্ণ অভিজাত এলেকা। ইয়াত চাৰিতাৰকাযুক্ত ৰেষ্টোৰেণ্ট, মল, ব্ৰেণ্ডেড ষ্টোৰ, নাইট ক্লাব, বাৰ-ডিস্কো, বুটিক-হোটেলৰে ভৰপূৰ। এই অঞ্চলটো নৈশ জীৱন উদযাপনৰ বাবে প্ৰসিদ্ধ। অসমৰ ৰাজধানী দিশপুৰো ইয়াতে অৱস্থিত। নগৰখনৰ দক্ষিণ অংশত ইয়াৰ ওচৰতে গণেশগুৰিৰ ৰূপত যোৱা কেইদশকমান ধৰি এটা উপ-কেন্দ্ৰ গঢ়ি উঠিছে।\nপশ্চিম অংশত অৱস্থিত ক'ৰিডৰত (নগৰৰ কেন্দ্ৰৰ পৰা প্ৰায় ৩০ কিঃমিঃ) গুৱাহাটীৰ পৰা দেশৰ আন আন অঞ্চল সংযোগী ৰেলপথসমূহ অৱস্থিত। এই ক'ৰিড'ৰে ঐতিহাসিক আৰু আবাসিক দিশৰপৰা গুৰুত্বপূৰ্ণ অঞ্চল যেনে নীলাচল পাহাৰ, পাণ্ডু, মালিগাঁও (উত্তৰ-পূব সীমান্ত ৰে'লৱেৰ মুখ্য কাৰ্যালয়)ক সংযোগ কৰি দুটা ভাগ হৈছে। এটা পথ উত্তৰ গুৱাহাটীক আৰু আনটোৱে গুৱাহাটী বিশ্ববিদ্যালয় (জালুকবাৰী) হৈ লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমান বন্দৰক সংযোগ কৰিছে।\nপূবফালে থকা তৃতীয়টো প্ৰধান ক'ৰিড'ৰে (নগৰ কেন্দ্ৰৰ পৰা প্ৰায় ১৫ কিঃমিঃ) নুনমাটি আৰু নাৰেঙ্গীক সংযোগ কৰিছে।\n৩৭ নং ৰাষ্ট্ৰীয় ঘাইপথে নগৰখনৰ দক্ষিণ অংশক আৱৰি ইয়াক পশ্চিম অংশৰ লগত সংযোগ কৰিছে।\nগুৱাহাটী মহানগৰৰ দৃশ্য\nগুৱাহাটী পৌৰনিগম নামৰ সংস্থা নগৰখন পৰিচালনা, বিকাশ আৰু ব্যৱস্থাপনাৰ দায়িত্বত আছে। পৌৰনিগমে নগৰখনক ৬০টা ৱাৰ্ডত ভাগ কৰিছে। গুৱাহাটী মহানগৰ উন্নয়ন প্ৰাধিকৰণ (GMDA) নামৰ ৰাজ্যিক সংস্থা বৃহত্তৰ গুৱাহাটী মহানগৰ অঞ্চলৰ পৰিকল্পনা আৰু বিকাশৰ দায়িত্বত আছে। গুৱাহাটীৰ সামগ্ৰিক বিকাশা বাবে শেহতীয়াকৈ ৰাজ্য চৰকাৰে 'গুৱাহাটী উন্নয়ন বিভাগ' স্থাপন কৰিছে।\nগুৱাহাটী চাৰিটা বিধান সভা সমষ্টিৰে গঠিত: জালুকবাৰী, দিশপুৰ, পূব গুৱাহাটী আৰু পশ্চিম গুৱাহাটী। এই গোটেইকেইটা গুৱাহাটী (লোকসভা সমষ্টি)ৰ অন্তৰ্গত।\nগুৱাহাটীৰ ভাৰতৰ ভিতৰতে দ্ৰুত গতিত বৰ্ধিত এখন নগৰ। নগৰখনৰ জনসংখ্যা ১৯৭১ চনত ২ লাখৰ পৰা বাঢ়ি ১৯৯১ চনৰ ৫ লাখৰ বেছি হয় আৰু ২০০১ চনত এই সংখ্যা হয়গৈ ৮,০৮,০২১ জন। ২০১১ চনৰ লোকপিয়ল অনুসৰি গুৱাহাটী মহনগৰৰ জনসংখ্যা ৯,৬৩,৪২৯ জন। পুৰুষ আৰু মহিলাৰ সংখ্যা ক্ৰমে ৫,০২,২২৫জন আৰু ৪,৬১,১৭৪ গৰাকী। জনসংখ্যাৰ ৯% ০-৬ বছৰীয়া শিশু। গড় সাক্ষৰতাৰ হাৰ ৩১.১১%। পুৰুষ আৰু মহিলাৰ অনুপাত ১০০০:৯১৮। জনসংখ্যাৰ অধিকাংশই হিন্দু ধৰ্মাৱলম্বী লোক।\n২০১০ চনত গুৱাহাটী মহানগৰৰ মুঠ উৎপাদন প্ৰায় ১০০ কোটি আমেৰিকান ডলাৰ বুলি ধাৰণা কৰা হৈছিল।[উদ্ধৃতিৰ প্ৰয়োজন] নদী বন্দৰ হিচাপে গুৱাহাটী আগৰেপৰাই এক গুৰুত্বপূৰ্ণ প্ৰশাসনিক আৰু বাণিজ্যিক কেন্দ্ৰৰূপে বিবেচিত হৈ আহিছে। নগৰৰ উপাৰ্জনৰ হিছাপ পৰম্পৰাগতভাৱে কৰা নহয় বাবে সঠিক সংখ্যা এতিয়াও পোৱা হোৱা নাই। তথাপিও বাণিজ্যিক কাম-কাজ আৰু নিয়োজনলৈ লক্ষ্য কৰিলে মহানগৰখনে অসমৰ উপাৰ্জনৰ এক বুজন অংশ বহন কৰিছে বুলি অনুমান কৰিব পাৰি।[উদ্ধৃতিৰ প্ৰয়োজন]\nপ্ৰধান অৰ্থনৈতিক কাম-কাজৰ ভিতৰত বেপাৰ-বাণিজ্য, পৰিবহণ সেৱা, চাকৰি আদি। গুৱাহাটী মহানগৰ সমগ্ৰ উত্তৰ পূৰ্বাঞ্চলৰ বাণিজ্যিক কেন্দ্ৰবিন্দু। ই হ'ল মুখ্য পাইকাৰী আৰু খুচুৰা বিতৰণৰ কেন্দ্ৰস্থল। গুৱাহাটী চাহ নিলাম কেন্দ্ৰ (Guwahati Tea Auction Centre) পৃথিৱীৰ ভিতৰতে এটি সৰ্ববৃহৎ নিলাম কেন্দ্ৰ। অন্য চহৰবিলাকৰ দৰে বৰ্তমান গুৱাহাটী মহানগৰতো মল (mall) সংস্কৃতি গঢ়ি উঠিছে। উৎপাদন এটা মুখ্য কাৰ্য যদিও ভাৰতৰ অনান্য উদ্যোগিক অঞ্চলৰ লগত ই সমানে আগবাঢ়িব পৰা নাই। ইয়াৰ প্ৰধান উৎপাদন উদ্যোগ হ'ল ভাৰতীয় তেল নিগমৰ (ইংৰাজী: Indian Oil Corporation Limited) গুৱাহাটী মহানগৰীৰ নুনমাটিত অৱস্থিত নুনমাটি তেল শোধনাগাৰটো। ইয়াতে বিভিন্ন উৎপাদন কেন্দ্ৰসমূহৰ (যেনে- নুমলীগড় তেল শোধনাগাৰ) মুখ্য কাৰ্যালয়সমূহ অৱস্থিত। ছপাশাল, ছপা মাধ্যম, বৈদ্যুতিক মাধ্যমসমূহৰ লগত জড়িত বিভিন্ন ব্যৱসায় সমৃহেও এক বিশেষ স্থান লাভ কৰিছে। যোৱা দুটা দশকত অন্যান্য ব্যৱসায় যেনে- ৰীয়েল ইষ্টেট, বিত্তীয় ব্যৱসায় আদিও বৃদ্ধি পাইছে। বৰ্তমান সময়ত বিভিন্ন শৃংখল ব্যৱসায়িক বাণিজ্যৰ খুচুৰা বৃহৎ ব্যৱসায়িক প্ৰতিষ্ঠান যেনে- বিশাল মেগা মাৰ্ট, চেণ্ট্ৰেল মল, ৰুদ্ৰাক্ষ মল, বিগ বাজাৰ, পেণ্টালুন্‌চ, ট্ৰেণ্ড্‌চ মল, ৱেষ্টছাইড, গুৱাহাটী চেণ্ট্ৰেল আদি প্ৰতিষ্ঠানেও মহানগৰীখনৰ অৰ্থনীতিত প্ৰভাৱ পেলাইছে। গুৱাহাটীত বৰ্তমান আন্তৰ্জাতিক ব্ৰেণ্ড ৰেডিচন ব্লু, ন'ভ'টেলৰ উপৰিও দেশৰ বিখ্যাত তাজ হোটেল প্ৰতিষ্ঠানৰ দ্বাৰা নিৰ্মিত ৱিৱান্তা নামৰ তিনিখন পঞ্চতাৰকাযুক্ত হোটেল আছে। অতিশীঘ্ৰে জে দব্লিউ মেৰিয়ট নামৰ এক পঞ্চতাৰকাযুক্ত হোটেল মহানগৰীৰ মাজমজিয়াত পদাৰ্পণ কৰিব।[কেতিয়া ?] লগতে কেইবাখনো হোটেল নিৰ্মিয়মাণ অৱস্থাত আছে। 'গুৱাহাটী ষ্টক এক্সছেইঞ্জ' (GSE) হ'ল মহানগৰীখনৰ অন্যতম উাল্লেখযোগ্য অৰ্থনৈতিক যোগাযোগৰ বিত্তীয় প্ৰতিষ্ঠান। ইয়াৰোপৰি বিত্তীয় প্ৰতিষ্ঠান নেডফিৰ কাৰ্য্যালয় গুৱাহাটীৰ দিশপুৰত অৱস্থিত। পৰ্যটন, শিক্ষা, গৱেষণা, সাংস্কৃতিক কাৰ্যকলাপ আদিৰ ক্ৰমান্বয়ে হোৱা বৃদ্ধিয়েও মহানগৰীখনৰ অৰ্থনীতিত বিশেষ বৰঙনি যোগাইছে।[উদ্ধৃতিৰ প্ৰয়োজন]\nআই আই টি গুৱাহাটীৰ ৰাতিৰ দৃশ্য\nগুৱাহাটী এখন মজলীয়া আকাৰৰ নগৰ আৰু জনসংখ্যাৰ ফালৰপৰা ভাৰতত ইয়াৰ স্থান প্ৰায় ৫০তম। কিন্তু নগৰখনৰ জীৱনশৈলীৰ মান তুলনামূলকভাৱে উন্নত। ২০০৬ চনত ভাৰতীয় আলোচনী 'আউটলুকে' কৰা এক সমীক্ষামতে এই ক্ষেত্ৰত ভাৰতৰ নগৰসমূহৰ ভিতৰত গুৱাহাটীৰ স্থান ১৬তম।[উদ্ধৃতিৰ প্ৰয়োজন] নগৰখনত বাসগৃহ, কৰ্মক্ষেত্ৰ, আধুনিক বজাৰ অঞ্চল, আধুনিক এপাৰ্টমেণ্ট আদিৰ ব্যৱস্থা আছে। এছিয়ান ডেভেল'পমেণ্ট বেংকৰ আৰ্থিক সাহায্যৰে গুৱাহাটীৰ পৰিগাঁথনি উন্নত কৰাৰ পৰিকল্পনা কৰা হৈছে। ভাৰত চৰকাৰে নগৰাঞ্চলৰ উন্নয়নৰ বাবে গঠন কৰা 'জৱাহৰলাল নেহৰু নেছনেল আৰ্বান ৰিনিৱেল মিছন'ৰ অধীনত গুৱাহাটীয়েও এক পুঁজি লাভ কৰিব। নগৰখনৰ পৰিগাঁথনি উন্নত কৰাৰ বাবে উপযুক্ত সা-সুবিধাৰ অভাৱ পৰিলক্ষিত হয়। মুখ্যতঃ ভূমিৰ পানীৰ উৎসৰ ওপৰত নিৰ্ভৰ কৰা পানী যোগান ব্যৱস্থা পৰ্যাপ্ত নহয়।\nনগৰখনৰ আন্তঃগাথনিৰ উন্নয়নৰ বাবে পৰ্যাপ্ত সুবিধাৰ অভাৱ। মুখ্যতঃ ভূমিৰ পানীৰ উৎসৰ ওপৰত নিৰ্ভৰ কৰা পানী যোগান ব্যৱস্থাও পৰ্যাপ্ত নহয়। মাটিৰ তলেদি নৰ্দমাৰ পানী বোৱাই নিয়া ভাল ব্যৱস্থাৰ অভাৱ পৰিলক্ষিত হয়। ব্যক্তিগত ঘৰত ছেপ্‌টিক টেংকৰ জনপ্ৰিয়তা অধিক। কোনো কোনো অঞ্চলত বৰষুণ বেছি হোৱাৰ পিছত পানী জমা হোৱাৰ সমস্যা হয়। পাহাৰৰ মাটি উটি আহি নৰ্দমা বন্ধ কৰাটো নগৰখনৰ বাবে সমস্যাদায়ক আৰু খৰচী। গোটা আৱৰ্জনাসমূহ স্থানীয় প্ৰাধিকাৰীয়ে ব্যক্তিগত সহযোগীৰ সহায়ত ব্যৱস্থাপনা কৰে।\nগুৱাহাটী উত্তৰ-পূব ভাৰতৰ 'প্ৰৱেশদ্বাৰ'। উত্তৰ-পূবৰ আন ঠাইৰ লগত দেশৰ বিভিন্ন প্ৰান্তৰ লগত গুৱাহাটী চহৰৰ যাতায়ত ব্যৱস্থা অতি সুচল।\nগুৱাহাটীৰ বৰঝাৰস্থিত লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ উত্তৰ পূৰ্বাঞ্চলৰ মুখ্য আন্তঃৰাষ্ট্ৰীয় বিমানবন্দৰ। ই গুৱাহাটীৰ পৰা প্ৰায় ২০ কিঃমিঃ দূৰৈত অৱস্থিত। দেশৰ সকলোবোৰ ঘৰুৱা বিমান যেনে- ভিষ্টাৰা, স্পাইচ জেট, ইণ্ডিগ', গ' এয়াৰ, এয়াৰ এছিয়া, এয়াৰ ইণ্ডিয়া আদি গুৱাহাটীৰ বিমান বন্দৰৰ পৰা দৈনিক দেশৰ বিভিন্ন প্ৰান্তলৈ চলাচল কৰে। দেশৰ প্ৰায় আটাইকেইটা বিমান বন্দৰৰ সৈতে গুৱাহাটী সংযোগিত। নিয়মীয়া উৰণৰ লগতে টেক্সী সেৱা পোৱা যায়। আন্তৰ্জাতিক উৰণ সপ্তাহত দুবাৰকৈ গুৱাহাটীৰ পৰা বেংককলৈ আৰু ভূটানৰ থিম্ফুলৈ যাতায়ত কৰে। বৰ্তমান ভূটানৰ থিম্ফুৰ পৰা গুৱাহাটী হৈ ছিংগাপুৰলৈ ড্ৰুক এয়াৰৰ বিমান চলাচল কৰে।\nউত্তৰ-পূব সীমান্ত ৰেলৱেৰ মুখ্য কাৰ্যালয় গুৱাহাটীৰ মালিগাঁৱত অৱস্থিত। গুৱাহাটীৰ দুটা প্ৰধান ৰেল ষ্টেচন গুৱাহাটী ৰেল ষ্টেচন আৰু কামাখ্যা ৰেল ষ্টেচনে গুৱাহাটী তথা অসমক বহি:ৰাজ্যৰ লগত ৰেলসেৱা আগবঢ়াই আহিছে। গুৱাহাটী ৰেল ষ্টেচন উত্তৰ-পূবৰ বৃহত্তম ৰেলৱে ষ্টেচন। ই পল্টনবজাৰ অঞ্চলত অৱস্থিত। এই দুই ষ্টেচন গুৱাহাটী-বাৰাউনী লাইনত অৱস্থিত আৰু উত্তৰ-পূব সীমান্ত ৰেলৱেৰ লামডিং ৰেলৱে ডিভিজনৰ গুৱাহাটী-লামডিং শাখাৰ অন্তৰ্গত। এই দুই ষ্টেচনৰ উপৰিও নুনমাটিস্থিত নিউ গুৱাহাটী ৰেলৱে ষ্টেচন মালবাহী ৰেলৰ বাবে ব্যৱহৃত।\n৩১ নং ৰাষ্ট্ৰীয় ঘাই পথে গুৱাহাটী তথা অসমক বিহাৰ, ঝাৰখণ্ড আৰু পশ্চিম বংগৰ সৈতে সংযোগ কৰিছে। আনহাতে ৩৭ নং ৰাষ্ট্ৰীয় ঘাই পথ গোৱালপাৰাৰ পঞ্চৰত্নৰ পৰা আৰম্ভ হৈ গুৱাহাটীৰ মাজেদি গৈ উজনি অসমক সংযোগ কৰিছে। গড়চুক স্থিত আন্তঃৰাজ্যিক বাছ আস্থানৰ পৰা অসম তথা উত্তৰ-পূৰ্বাঞ্চলৰ বিভিন্ন ঠাইলৈ বাছ সেৱা আছে। গুৱাহাটীৰ চিটী বাছ সেৱা অতি সুবিধাজনক। ব্যক্তিগত আৰু অসম ৰাজ্যিক পৰিবহণ নিগমৰ চিটী বাছৰ উপৰিও ৰাজ্যিক পৰিবহণ নিগমৰ শীত-তাপ নিয়ন্ত্ৰিত চিটী বাছো উপলব্ধ।\nগণ মাধ্যম[সম্পাদনা কৰক]\nগুৱাহাটীৰ পৰা একাধিক সংবাদপত্ৰ প্ৰকাশিত হয়। ইয়াৰোপৰি ইয়াত কেইবাটাও ইলেকট্ৰনিক সংবাদ মাধ্যম তথা দূৰদৰ্শন কেন্দ্ৰ আৰু ৰেডিঅ' ষ্টেশ্যন আছে। গুৱাহাটীৰ পৰা প্ৰকাশিত জনপ্ৰিয় দৈনিক অসমীয়া বাতৰিকাকতসমূহ হ'ল - অসমীয়া প্ৰতিদিন, দৈনিক অসম, আমাৰ অসম, দৈনিক অগ্ৰদূত, দৈনিক জনমভূমি, অসমীয়া খবৰ, নিয়মীয়া বাৰ্তা, গণ অধিকাৰ আৰু দৈনন্দিন বাৰ্তা। জনপ্ৰিয় ইংৰাজী দৈনিক বাতৰিকাকতসমূহ হ'ল - দ্যা আছাম ট্ৰিবিউন, দ্যা ছেণ্টিনেল, দ্যা টেলিগ্ৰাফ, দ্যা টাইমছ্ অব ইণ্ডিয়া ইত্যাদি।\nউল্লেখযোগ্য পৰ্যটন স্থান[সম্পাদনা কৰক]\n↑ "Guwahati City Census". censusindia.gov.in. http://www.census2011.co.in/census/city/191-guwahati.html। আহৰণ কৰা হৈছে: 15 September 2015.\n↑ "Assam 2014 Human Development Report". http://www.okd.in/downloads/assam_hdr_30sep2016.pdf। আহৰণ কৰা হৈছে: 2018-02-24.\n↑ "Guwahati City Census 2011 data". Census2011.co.in. http://www.census2011.co.in/census/city/191-guwahati.html। আহৰণ কৰা হৈছে: 2014-09-22.\n↑ "Gangetic river dolphin to be city animal of Guwahati". The Times of India.6June 2017. http://m.timesofindia.com/home/environment/flora-fauna/Gangetic-river-dolphin-to-be-city-animal-of-Guwahati/articleshow/52623206.cms। আহৰণ কৰা হৈছে: 14 June 2017.\n↑ Nov 27, Updated:; 2011; Ist, 17:24. "Guwahatiagateway to the exotic North East" (en ভাষাত). https://mumbaimirror.indiatimes.com/mumbai/other/Guwahati-a-gateway-to-the-exotic-North-East/articleshow/16183684.cms.\n↑ Bhushan, Chandra (2005). Assam: Its Heritage and Culture. Kalpaz Publications. পৃষ্ঠা. 182. ISBN 978-8178353524.\n↑ "Kamrup Metro District". Kamrup(M) District Administration. http://www.kamrupmetro.nic.in/indexmain.asp। আহৰণ কৰা হৈছে: 8 September 2015.\n↑ "Guwahati". guwahatitimes.com. http://www.guwahatitimes.com/guwahati/guwahati.html। আহৰণ কৰা হৈছে:9November 2015.\n↑ "Map of Municupal Wards of Guwahati". http://www.gmcportal.in:8080/GMCPortal/jsp/include/GMCMap.jsp। আহৰণ কৰা হৈছে: 1 July 2011.\n↑ "Map of Assembly constituencies, Assam". Maps of India. http://www.mapsofindia.com/assemblypolls/assam/। আহৰণ কৰা হৈছে:2April 2011.\n↑ "List of Parliamentary & Assembly Constituencies" (PDF). Assam. Election Commission of India. http://archive.eci.gov.in/se2001/background/S03/AS_ACPC.pdf। আহৰণ কৰা হৈছে: 2008-10-05.\n↑ 16.0 16.1 "Guwahati City Census". Govt. of India. http://www.census2011.co.in/census/city/191-guwahati.html। আহৰণ কৰা হৈছে: May 17, 2012.\nCities of ancient India By Baij Nath Puri\nEarly history of Kāmarupa By Kanak Lal Barua\nৱিকিমিডিয়া কমন্সত গুৱহাটী সম্পৰ্কীয় মিডিয়া ফাইল আছে।\nGuwahati ভ্ৰমণ নিৰ্দেশিকা, ৱিকিভয়াজৰ পৰা\nOnline Information Portal | Yellowpages | Job Search | Classifieds\nGuwahati.com, The City's website\nGuwahati Today.Com, A Guwahati city social netwok\nA Guwahati Web Hosting Company\nGuwahati News Headlines\nA Guwahati4Star Hotel Rajmahal\n"https://as.wikipedia.org/w/index.php?title=গুৱাহাটী&oldid=289527"ৰ পৰা অনা হৈছে\nএই পৃষ্ঠাখন ০৩ আগষ্ট, ২০২১ তাৰিখে ২১:২০ বজাত অন্তিম সংশোধন কৰা হৈছিল।


১২ দিনৰ পিছত কৃষকৰ একাউণ্টত ৪ হাজাৰ টকা আহিব, আপোনাৰ নাম আছে নে নাই এই তালিকাত পৰীক্ষা কৰক ...– News18 assam\nGood News: ১২ দিনৰ পিছত কৃষকৰ একাউণ্টত ৪ হাজাৰ টকা আহিব, আপোনাৰ নাম আছে নে নাই এই তালিকাত পৰীক্ষা কৰক ...\nপ্ৰধানমন্ত্ৰী কিষাণ সন্মান নিধি যোজনাৰ (PM Kisan Samman Nidhi Yojana) অধীনত, কৃষকৰ একাউণ্টবোৰে শীঘ্ৰেই পৰৱৰ্তী কিস্তিৰ ধন লাভ কৰিবলৈ গৈ আছে। যদি কৃষকসকলে দশম কিস্তিৰ বাবে অপেক্ষা কৰি আছে, তেওঁলোকে ১৫ ডিচেম্বৰত একাউণ্টত দশম কিস্তিৰ ধন পাব।\nLast Updated : December 03, 2021, 07:45 IST\nপ্ৰধানমন্ত্ৰী কিষাণ সন্মান নিধি যোজনাৰ (PM Kisan Samman Nidhi Yojana) অধীনত, কৃষকৰ একাউণ্টবোৰে শীঘ্ৰেই পৰৱৰ্তী কিস্তিৰ ধন লাভ কৰিবলৈ গৈ আছে। যদি কৃষকসকলে দশম কিস্তিৰ বাবে অপেক্ষা কৰি আছে, তেওঁলোকে ১৫ ডিচেম্বৰত একাউণ্টত দশম কিস্তিৰ ধন পাব। ইয়াৰ অৰ্থ হৈছে যে চৰকাৰে প্ৰধানমন্ত্ৰী কিষাণ সন্মান নিধি যোজনাৰ অধীনত পঞ্জীয়ন কৰা কৃষকসকলৰ একাউণ্টলৈ দশম কিস্তিৰ ধন প্ৰেৰণ কৰিব।\n২৫ ডিচেম্বৰ, ২০২০ তাৰিখে, কেন্দ্ৰীয় চৰকাৰে প্ৰধানমন্ত্ৰী কিষাণ সন্মান নিধি যোজনাৰ অধীনত ধন স্থানান্তৰ কৰিছিল। এতিয়ালৈকে, চৰকাৰে দেশৰ ১১.৩৭ কোটিৰো অধিক কৃষকৰ বেংক একাউণ্টলৈ পোনপটীয়াকৈ ১.৫৮ লাখ কোটি টকাৰ অধিক স্থানান্তৰ কৰিছে।\nআপুনি টকা পাব নে নাই পৰীক্ষা কৰক\nযদি আপুনি প্ৰধানমন্ত্ৰী কিষাণ আঁচনিৰ বাবে পঞ্জীয়ন কৰিছে, আপুনি জানিব লাগিব যে আপুনি আঁচনিখনৰ হিতাধিকাৰীৰ তালিকাত আছেনে নাই।\nতালিকাত আপোনাৰ নাম পৰীক্ষা কৰক\n1. প্ৰথমে আপুনি অফিচিয়েল ৱেবছাইট https://pmkisan.gov.in পিএম কিষাণ যোজনা দৰ্শন কৰিব লাগিব।\n2. আপুনি ইয়াৰ হোমপেজত Farmers Corner বিকল্প দেখিব।\n3. Farmers Corner শাখাৰ ভিতৰত আপুনি Beneficiaries List বিকল্পত ক্লিক কৰিব লাগিব।\n4. তাৰ পিছত আপুনি ড্ৰপ ডাউন তালিকাৰ পৰা ৰাজ্য, জিলা, উপ-জিলা, খণ্ড আৰু গাওঁ বাছনি কৰিব লাগিব।\n5. তাৰ পিছত আপুনি Get Reportত ক্লিক কৰিব লাগিব। ইয়াৰ পিছত হিতাধিকাৰীসকলৰ সম্পূৰ্ণ তালিকা দিয়া হ'ব য'ত আপুনি আপোনাৰ নাম পৰীক্ষা কৰিব পাৰে।\nএনেদৰে পৰীক্ষা কৰক\nআপুনি পিএম কিষাণ সন্মান নিধি যোজনাৰ বাবে ঘৰত পঞ্জীয়ন কৰিব পাৰে। ইয়াৰ বাবে, আপোনাৰ ফাৰ্ম একাউণ্ট, আধাৰ কাৰ্ড, ম'বাইল নম্বৰ আৰু বেঙ্ক একাউণ্ট নম্বৰ থাকিব লাগিব। ইয়াৰ বাবে, আপুনি pmkisan.nic.in প্ৰধানমন্ত্ৰী কিষাণ যোজনাৰ অফিচিয়েল ৱেবছাইটলৈ গৈ পঞ্জীয়ন কৰিব পাৰে।\nFirst published: December 03, 2021, 07:28 IST\nbusiness newsPM KISANPM Kisan Samman Nidhi Yojana


পাইলট মাতৃ-পুত্ৰৰ দৃশ্যই অন্তৰ চুইছে লক্ষ লক্ষ লোকৰ! চাওক আহক ভিডিঅ’টো | Asom Live 24\nএটা ভিডিঅ’ৱে দেশৰ লগতে সামাজিক মাধ্যমত ব্যাপক ভাইৰেল হোৱাৰ লগতে চৰ্চা লাভ কৰিছে৷ ভাইৰেল ভিডিঅ’টোৱে দেশৰ প্ৰতিগৰাকীৰ মাতৃ আৰু সন্তানৰ অন্তৰ চুই গৈছে৷\nভিডিঅ’টো দেখা গৈছে যে এখন ইণ্ডিগো বিমানত এগৰাকী যুৱ কো-পাইলটে এগৰাকী মহিলা পাইলটক কাষত লৈ যাত্ৰীসকলক কিবা কৈ আছে৷ প্ৰথমে যুৱ কো-পাইলটজনে এটা ফুলৰ থোপালৈ আগবঢ়াই আহি মহিলা পাইলটগৰাকীৰ হাতত অৰ্পণ কৰে৷\nইয়াৰ পিছতে মাইক্ৰ’ফোনটো হাতত লৈ যুৱ কো-পাইলটগৰাকীয়ে ক’বলৈ আৰম্ভ কৰে ‘‘শুভ সন্ধিয়া, এয়া আপোনালোকৰ আগত মই অমৰ ঠাকুৰ৷ অনুগ্ৰহ কৰি আপোনালোকৰ আগত কিছু কথা ক’ব পাৰো নে! আমি সকলোৱে জানো যে আজিৰ দিনটো এটা বিশেষ দিন৷ আজি দিনটো মাতৃ দিৱস আৰু সকলোৱে মাতৃক শ্ৰদ্ধা কৰে৷ আজিৰ এই শুভদিনটোতে ময়ো মোৰ মাক এটা সৰু উপহাৰ দিব খুজো৷’’\nএইখিনিলৈকে ভিডিঅ’টো বিশেষ বিশেষত্ব নাছিল৷ কিন্তু কো-পাইলট অমৰ ঠাকুৰে ভিডিঅ’টোত কয় যে পাইলটগৰাকী তেওঁৰ মাতৃ৷ এতিয়া ভাল লগা কথাটো হ’ল, ইণ্ডিগোৰ উক্ত বিমানখনত পাইলটগৰাকীৰ হৈছে অমৰ ঠাকুৰৰ মাতৃ আৰু তেওঁৰ মাতৃক প্ৰথমবাৰলৈ বিমান উৰণত সহযোগ কৰে তাকো মাতৃ দিৱসৰ দিনাই৷\nঅমৰ মতে তেওঁৰ ২৫ বছৰীয়া জীৱনটো বিভিন্ন সময়ত মাতৃৰ সৈতে বিমান যাত্ৰা কৰিছে৷ কিন্তু মাতৃ দিৱসৰ দিনাই জীৱনত প্ৰথমবাৰৰ বাবে মাতৃৰ সৈতে সহবৈমানিক হিচাপে সেৱা আগবঢ়াবলৈ গৈ আছে৷\nএই সমগ্ৰ দৃশ্যটোৱে বিমান যাত্ৰীসকলকে নহয়, সামাজিক মাধ্যমত ভাইৰেল হোৱাৰ পিছত লক্ষ লক্ষ মানুহৰ অন্তৰ চুই গৈছে৷ ইফালে মাতৃয়েও পুত্ৰৰ সাফল্যত অশ্ৰুসিক্ত নয়নেৰে অমৰক সাৱটি ধৰিছে৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assam


১. অসমত কোৰোনাত আক্ৰান্তৰ সংখ্যা ৪৫০২০১জনলৈ বৃদ্ধি\nঅসমত পুনৰ ৩৭৫৬জনৰ দেহত ধৰা পৰে কোভিড পজিটিভ। ইয়াৰে ৩২৩জন কামৰূপ মেট্ৰ, ২৯১জন কাছাৰ, ২৬৫জন শোণিতপুৰ আৰু ২৩৬জন তিনিচুকীয়াৰ। এতিয়ালৈকে ৰাজ্যত কোৰোনাত আক্ৰান্ত লোকৰ সংখ্যা ৪৫০২০১জনলৈ পাইছে বৃদ্ধি। ইফালে, বৃহস্পতিবাৰৰ দিনটোত ৰাজ্যত কোৰোনাত আক্ৰান্ত ৫১২৩জন সুস্থ হৈছে। আনহাতে, মৃত্যু হৈছে ৰাজ্যত দিনটোত ৫১জন লোকৰ। এতিয়াও কোৰোনাত আক্ৰান্ত হৈ চিকিৎসাধীন হৈ আছে ৪৭০৮১জন ৰোগী।\n২. গুৱাহাটী পৌৰ নিগমৰ ৭১জন ঠিকাদাৰলৈ কাৰণ দৰ্শোৱা জাননী\nগুৱাহাটী পৌৰ নিগমৰ ৭১গৰাকী ঠিকাদাৰলৈ কাৰণ দৰ্শোৱাৰ জাননী প্ৰেৰণ। নলা নিষ্কাষণৰ কামত জড়িত ঠিকাদাৰলৈ এই জাননী প্ৰেৰণ জিএমচিৰ আয়ুক্তৰ। সময় মতে কামৰ অগ্রগতি নোহোৱাক লৈ অসন্তুষ্ট আয়ুক্তগৰাকী। মুঠ ১৩৮ কোটি টকা ব্যয় সাপেক্ষে চলি আছে নলা নিষ্কাষণৰ কাম। দুদিনৰ ভিতৰত জনাব কামৰ অগ্রগতিৰ বিষয়ে জনাব লাগিব আয়ুক্তক।\n৩. অল ইণ্ডিয়া ৰেডিঅ’ৰ প্ৰাক্তন ডায়ৰেক্টৰ জেনেৰলৰ পত্নীৰ দেহাৱসান\nঅল ইণ্ডিয়া ৰেডিঅ’ৰ একালৰ ডায়ৰেক্টৰ জেনেৰেল লতিফ বৰুৱাৰ পত্নী সাৰদা বৰুৱাৰ দেহাৱসান। দিল্লীত শেষ নিশ্বাস ত্যাগ কৰে সাৰদা বৰুৱাই। এসময়ত ছবি জগতত অভিনয় কৰাৰ উপৰিও তেওঁ ৰেডিঅ’ত চাকৰিয়াল আছিল। তেওঁৰ পুত্ৰ তথা সাংবাদিক অমিত বৰুৱাই সদৰী কৰিছে এই কথা। মৃত্যুৰ সময়ত সাৰদা বৰুৱাৰ বয়স আছিল ৯৩ বছৰ। তেওঁৰ মৃত্যুত বিভিন্ন জনে শ্ৰদ্ধাঞ্জলি জ্ঞাপন কৰিছে।\n৪.ম্যানমাৰত সামৰিক বাহিনীৰ বিমান দুৰ্ঘটনাত পতিত, নিহত ১৩জন\nচুবুৰীয়া ৰাষ্ট্ৰ ম্যানমাৰত বৃহস্পতিবাৰে পুৱা সংঘটিত সামৰিক বাহিনীৰ এক বিমান দুৰ্ঘটনাত দেশৰ বৌদ্ধধৰ্মৰ সৰ্বোচ্চ ধৰ্মীয় নেতা ভদন্ত কাৱিচাৰা আৰু ছয় গৰাকী শীৰ্ষ সেনা বিষয়াসহ মুঠ ১৩ গৰাকী লোক নিহত হৈছে । প্ৰাপ্ত খবৰ অনুসৰি বৃহস্পতিবাৰে পুৱা ৭ বজাত ন্যইপেডৰ বিমানবন্দৰ পৰা মান্দায়লৰ পিন অ’ লৱিন বিমানবন্দৰলৈ জুণ্টা সামৰিক বিমানখনে শীৰ্ষ সেনা বিষয়াক লৈ উৰা মাৰিছিল । কিন্তু বৃহস্পতিবাৰে পুৱাৰে পৰা দি থকা বৰষুণ তথা প্ৰতিকূল বতৰৰ বাবে বিমানখনে ৮ বজাত অৱতৰণ কৰিবলৈ লোৱাৰ সময়তে সংযোগ হেৰুৱাই বিমানবন্দৰৰ বিদ্যুতৰ খুঁটা প্ৰচণ্ড খুন্দা মাৰি তিনি টুকুৰা হৈ ভাগি পৰে ।\n৫. বোকাজানত বৃহৎ পৰিমানৰ গাঞ্জাসহ এজনক গ্ৰেপ্তাৰ\nঅসম নাগালেণ্ড সীমান্তৰ বোকাজানৰ গায়নবাৰী গাঁৱত শুকুৰবাৰে বোকাজান আৰু বৰহোলা আৰক্ষীৰ যৌথ অভিযানত বৃহৎ পৰিমাণৰ গাঞ্জাসহ দুদু গগৈ নামৰ এজন ব্যক্তিক গ্ৰেপ্তাৰ কৰিবলৈ সক্ষম হৈছে। গ্ৰেপ্তাৰ কৰা দুদু গগৈ নামৰ লোকজনৰ ঘৰৰ পৰা আৰক্ষীয়ে প্ৰায় ৪ কেজি ৮০০ গ্ৰাম গাঞ্জা জব্দ কৰে । জানিব পৰামতে দুদু গগৈয়ে এই বৃহৎ পৰিমাণৰ গাঞ্জাখিনি ঘৰত গোপনে মজুত কৰি ৰাখিছিল। বৰহোলা আৰক্ষীয়ে ইতিমধ্যে আটক কৰা দুদু গগৈৰ বিৰুদ্ধে ৮৫/২০২১ গোচৰ নম্বৰত এক গোচৰ ৰুজো কৰি অধিক তথ্যৰ বাবে সোধাপোছা অব্যাহত ৰাখিছে।\n৬. মাজুলীত প্ৰথমবাৰলৈ কোভিড কেয়াৰ চেন্টাৰত সন্তান প্ৰসৱ\nমাজুলীত প্ৰথম বাৰৰ বাবে চিকিৎসালয়ৰ কোভিড কেয়াৰ চেন্টাৰত কোভিড পজিটিভ গৰ্ভাৱতীয়ে প্ৰসৱ কৰিলে এটি পুত্ৰ সন্তান। মাজুলীৰ জেংৰাই পমুৱা গাৱৰ অঞ্চলৰ উমাৱতী পেগু নামৰ মহিলা গৰাকী কিছু দিনৰ পূৰ্বে কোভিড পজিটিভ হৈছিল।তেওঁক জেংৰাইমুখৰ পৰা বুধবাৰে নিশা ৯ বজাত জৰুৰীকালীন ভাৱে গড়মূৰ পীতাম্বৰ দেৱ গোস্বামী অসামৰিক চিকিৎসালয়ৰ কোভিড কেয়াৰ চেন্টাৰলৈ অনা হৈছিল। ৫ গৰাকী কোভিড ৰোগীৰ সৈতে ৰখা হৈছিল উমাৱতীক। গৰ্ভাৱতী উমাৱতীয়ে প্ৰসৱ বেদনাত বিচনাত চটফটাইছিল আৰু উমাৱতীৰ গগন ফলা চিঞৰত উপায়ন্তৰ হৈ পৰিছিল চিকিৎসা কৰ্মী সকল। প্ৰসূতি কোঠালৈ নিৱলৈ ভয় খাইছিল চিকিৎসা কৰ্মী সকলে\n৭. মদনপুৰস্থিত টোগলেটত কোভিড পৰীক্ষা\nকামৰূপ জিলাৰ চাংসাৰি আৰক্ষী থানাৰ অন্তৰ্গত মদনপুৰস্থিত টোলগেটৰ পুৰুষ মহিলাকে ধৰি ১৩৯ গৰাকী কৰ্মচাৰীৰ আজি কভিড পৰীক্ষা কৰা হয়। মদনপুৰ টোলগেট কৰ্ত্তৃপক্ষৰ উদ্যোগত দিনৰ প্ৰায় ১১ বজাৰ পৰা অনুষ্ঠিত কৰা উক্ত কভিড পৰীক্ষা শিবিৰত কমলপুৰ খণ্ড প্ৰাথমিক স্বাস্থ্যকেন্দ্ৰৰ পৰা যোৱা চিকিৎসাকৰ্মীৰ এটা দলে মদনপুৰ হাইস্কূলত উক্ত কভিড পৰীক্ষা শিবিৰ অনুষ্ঠিত কৰে। মদনপুৰ টোলগেট কৰ্ত্তৃপক্ষৰ উদ্যোগত গ্ৰহণ কৰা আজিৰ কভিড পৰীক্ষাৰ প্ৰতিবেদন মৰ্মে আটাইকেইগৰাকী কৰ্মচাৰী কভিডমুক্ত বুলি জানিবলৈ দিয়ে। আজি কভিড পৰীক্ষা কৰা কৰ্মচাৰী সকলৰ ভিতৰত ১৪ গৰাকী কৰ্মচাৰীয়ে আৰ টি পি চি আৰ (RTPCR) পৰীক্ষাও কৰোৱা বুলি চিকিৎসাকৰ্মীয়ে জানিবলৈ দিয়ে।\n৮. বছৰৰ প্ৰথমটো সূৰ্যগ্ৰহণ\n২৬ মে’ত চন্দ্ৰগ্ৰহণৰ পাছত আজি বছৰৰ প্ৰথমটো সূৰ্যগ্ৰহণ ইতিমধ্যে আৰম্ভ হৈছে। ১০ জুনৰ দিনা দুপৰীয়া ১ বাজি ৪২ মিনিটত পৰা আৰম্ভ হৈছে আৰু সন্ধিয়া ৬ বাজি ৪১ মিনিটলৈকে চলিব এই সূৰ্যগ্ৰহণ। আমেৰিকাৰ উত্তৰ ভাগ, ৰাছিয়াৰ গ্ৰীণলেণ্ড, উত্তৰ কানাডা, ইউৰোপ, উত্তৰ-পশ্চিম আফ্ৰিকা আৰু এছিয়াৰ পৰা আংশিক ভাবে দেখা দেখা গৈছে এই সূৰ্যগ্ৰহণ। ভাৰতৰ আকাশতো আংশিক ভাবে দেখা গৈছে গ্ৰহণ। ভাৰতৰ অৰুণাচল প্ৰদেশ আৰু লাডাখৰ কিছু অংশৰ পৰা এই গ্ৰহণ দেখা গৈছে।ভাৰতীয় সময় মতে দিনৰ ১ বাজি ৪২ মিনিটৰ পৰা আৰম্ভ হ’ল গ্ৰহণ । সূৰ্যক সম্পূৰ্ণভাবে প্ৰথম দেখা যাব ৩ বাজি ১৯ মিনিটত। সম্পূৰ্ণ গ্ৰহণ আৰম্ভ হ’ব ৪ বাজি ১১ মিনিটৰ পৰা আৰু সূৰ্যগ্ৰহণ শেষ হ’ব ৭ বাজি ৩ মিনিটত। আংশিক সূৰ্যগ্ৰহণ শেষ হ’ব ৬ বাজি ৪১ মিনিটত।\n৯. একে সময়তে ১০টাকৈ সুস্থ সন্তান জন্ম দিলে এগৰাকী মাতৃয়ে\nএকেসময়তে এগৰাকী মাতৃয়ে ১০ টাকৈ সুস্থ সন্তান জন্মদি বিশ্বতে চাঞ্চল্য সৃষ্টি কৰিবলৈ সক্ষম হৈছে। এইদৰে একেসময়তে এগৰাকী মাতৃয়ে ১০ টাকৈ সন্তান জন্ম দিয়া কাৰ্য বিশ্বৰ প্ৰথমটো ঘটনা ৰূপে পৰিগণিত হৈছে। এই চাঞ্চল্য সৃষ্টিকাৰী ঘটনা সংঘটিত হৈছে দক্ষিণ আফ্ৰিকাত। অষ্ট্ৰেলিয়াৰ ছেভেন নিউজ ডট কম নামৰ ৱেবছাইটত প্ৰকাশিত খবৰ মতে গোচিয়াৰে থমৰা চিথল নামৰ মহিলাগৰাকীয়ে ১০ টাকৈ সুস্থ সন্তান জন্ম দিবলৈ সক্ষম হৈছে। এই ১০ টা সন্তানৰ ভিতৰত ৭ টা পুত্ৰ সন্তান আৰু তিনিটা কন্যা সন্তান।\n১০. মুম্বাইত খহি পৰিল চাৰিমহলীয়া অট্টালিকা, ১১জনকৈ লোকৰ মৃত্যু\nবৃহস্পতিবাৰে পুৱা মুম্বাইত সংঘটিত হৈছে এক অঘটন। ৱেষ্ট মালাডত পুৱতি নিশা হোৱা ভয়ংকৰ বৃষ্টিপাতৰ ফলত খহিঁ পৰিল এটা চাৰি মহলীয়া অট্টালিকা। এই ঘটনাত মৃত্যু হৈছে ১১গৰাকীকৈ লোক। ইয়াৰ ভিতৰত আছে ৪টিকৈ শিশুও। ১৮গৰাকীকৈ লোক গুৰুতৰভাৱে আহত হৈছে এই ঘটনাত। বৰ্তমানেও প্ৰশাসনে অব্যাহত ৰাখিছে উদ্ধাৰ অভিযান। নিহতৰ সংখ্যা বৃদ্ধি পোৱাৰ আশংকা প্ৰকাশ কৰা হৈছে। ইফালে এই ঘটনাক লৈ বিজেপিয়ে দোষ জাপি দিছে শিৱসেনাক। শাসনাধিষ্ঠ দলটোৰ অমনোযোগিতাৰ বাবেই এই ঘটনা সংঘটিত হোৱাৰ অভিযো বিজেপিৰ।\nমাজত কেইটামান ঘন্টাঃ আজিৰে পৰা ইউৰো কাপ…


সুবাস : অৰণ্যৰ ভিতৰ চ'ৰাত\nঅৰণ্যৰ ভিতৰ চ'ৰাত\nসন্ধিয়া ভাত কেইটা খায়ে সাজু হওঁ অৰণ্যৰ ভিতৰত থকা টংচিটোলৈ। কেতিয়াবা লৈ যোৱা হয় নিশাৰ ভাত সাজ। শিৱিৰৰ পৰা টংচিৰ দুৰত্ব দুই কিলোমিটাৰ মান হ'ব। লুং- লুঙীয়া হাবিৰ পথ। পথটোৰে গৈ থকাত হঠাৎ সন্মুখত গঁড়, হাতী, বাঘ ওলায়। সিহঁতক খেদি মেলিহে নিশা টংচি পাওঁ গৈ। আন্ধাৰেই থাকক বা জোনাকৰ পোহৰেই থাকক, বৰষুণ আহক বা ধুমুহাই আহক টংচিত যাবই লাগিব এদিন এৰি এদিন সলনা-সলনিকৈ। কেইবাদিনো মাক-পোৱালী গঁড়ৰ আগত ওলাইছিলো। মাক-পোৱালী গঁড়ৰ আগত ওলালেই আগতেই পোৱালীটোয়ে মানুহৰ ওচৰলৈ আহিব বিচাৰে। হঠাৎ পোৱালীটো আগবাঢ়িলেই মাকে খেদিবলৈ আহে ধেৰ ধেৰাই বিকত শব্দ কৰি মুখ মেলি কামুৰিবলৈ খেদি আহে। সময়ত গুলি ফুটাবলৈয়ো নোৱাৰা হৈ পৰো। জানোচা গুলি কৰোতে গঁড়ৰ গাতেই লাগে। গঁড়ৰ আক্ৰমণতে বহুজন সহকৰ্মী আহত আৰু নিহত হৈছিল চকুৰ আগত। যিমানেই সাহসী নহওঁক কিয় মাক-পোৱালী গঁড়ৰ খেদা যি সকলে পাইছে সেই সকলে দেখিলেই আগতেই পলাব ধৰে।\nএদিন সন্ধিয়াৰ ঘটনা এটিৰ কথা। শিৱিৰৰ ওচৰে পাজৰে দুটা মতা-মাইকী গঁড়ে খেদা-খেদি কৰি দৌৰি আছিল। এসময়ত গৈ যেনিবা মাইকী গঁড় জনীক মতাটো বশ কৰি ওপৰত উঠি ল'লে। মাইকীজনীয়ে মতাটোক পিঠিৰ ওপৰতে উঠা লৈ ঘুৰাই ফুৰিছে। মাজে মাজে সুহুৰী বজোৱাৰ দৰেও শব্দ শুনি থাকিলো। সন্ধিয়া পাৰ হৈ যোৱাত টংচিলৈ ওলাবৰ সময় হ'ল। জানুৱাৰী মাহ কুৱঁলীত একো নেদেখি টৰ্চৰ পোহৰেও কাম নিদিয়ে তেনেদৰেই আন্দাজ মতে গৈ আছিলো লুং- লুঙীয়া পথটোৰে তিনিজন। পিঠিত বান্ধি লৈছিলো সাধাৰণ কম্বল এখন এখন প্ৰতিজনে। শিবিৰৰ পৰা গৈ ঘন জোপোহাৰ বনৰ মাজ মান পাইছিলোহে। হঠাৎ টৰ্চৰ পোহৰত গঁড় দুটাক দেখি সিহঁতৰ গাত পোহৰ পৰাৰ লগে লগে মতাটোয়ে মাইকী জনীৰ পিঠিৰ পৰা নামিয়েই আমালৈ খেদি আহিল। এটা হ'লেই কথা সুকিয়া আছিল। সমান সমান এহাল সিহঁতৰ প্ৰেমকৰ্মত আমি বাধা স্বৰূপ হৈ পৰিছিলো। এহাতে টৰ্চ এহাতে ৰাইফল। লগৰ জামালউদ্দিন গৃহৰক্ষী জনক টৰ্চ দি মই গুলি কৰিবলৈ ধৰিলো। চাৰি ৰাউণ্ড মুখৰ আগত। গুৰুম গুৰুম কৈ ফুটাও মাটিবোৰ চিটিকি কাণে মুখে পৰা দেখিছিলো। এবাৰ পিচলৈ এবাৰ আগলৈ অহা-যোৱা কৰি আছিল। ৰাইফলৰ নলী ওপৰলৈ কৰিবলৈয়ো মই সময় পোৱা নাই। গঁড়টো মোৰ মুখৰ আগত এই মোক এই কামুৰিবলৈ ধৰে ধৰে। পিচত থকা জনক চিঞৰিলো-\nঃ কুৰ্মী ওচৰলৈ আহ ঐ কাপোৰ পেলায় দে সিহঁতৰ মুখত। এপাকত মোৰ মুৰৰ টুপি খুলি পেলায় পিচুৱাই আহিলো। প্ৰথম গুলিৰ শব্দত মাইকী জনী অন্যফালে হাবিৰ মাজেৰে হৰহৰাই দৌৰ। মুৰৰ টুপিটো দলিয়াই দিয়াৰ লগে লগে টুপিত কামুৰি জোকাৰিব ধৰিলে খঙত। তিনিও পিচুৱাই পিচুৱাই ইকাৰৰ জোপাহাৰ আৰ লৈ লুকাই পৰিলো। সেইদিনা দেখিছিলো গঁড়ৰ নিশাৰ ৰুদ্ৰ মুৰ্তী । সচাৰচৰ নিশা লাইটৰ পোহৰ পালে নেখেদে যদিও অভং ধৰণৰ ইহঁতৰ স্বভাব।মুখৰে ধেৰ ধেৰণী কৰাত ধোৱা ওলায় থকা দেখিছিলো। মোক যদি সিদিনা কামুৰিব পাৰিলে হয় কিমান যে টুকুৰা টুকুৰী কৰিলে হয় গঁড়টোহে জানিলে হেঁতেন। বহু সময় জোপাহাৰ আৰ লৈ থকাৰ পিচত গঁড়টো আতৰি গ'ল। আমি পুনৰ খোজ ল'লো টংচিলৈ। কিছু দুৰ অহাৰ পিচত আমাৰ গোন্ধ পায় আকৌ আমাক খেদা ধৰিলে। গা পৰা ৰাস্তাতে কম্বল খন পেলায় দি দৌৰিব ধৰিলো। যেনেতেনে গৈ হে টংচিত বগাই উঠিলো আটাইকেইজনে। টংচিৰ পৰা টৰ্চ জ্বলাই চাব ধৰিলো ৩/৪ মিটাৰত ৰৈ ওপৰলৈ মুৰ কৰি চাই আছে। দেখিলো কাণ ফটা গঁড়ক। যুঁজ লগাত চাগে তাৰ কাণখনৰ তেনে গতি হৈছিল।\nঃ জামাল এইটো কাণ ফটাতো অ' সেয়েহে আজি আমাৰ লগ এৰা নাই। জীপৰ আৱাজ পালেও খেদি আহে এইটোয়ে। আমাৰ গোন্ধ পোৱাটো স্বাভাৱিক কাৰণ এই তিনি মাহ কম্বল ধুৱও নোৱাৰি শুকাবও নোৱাৰি। সেয়েহে চাগে কম্বলৰ গোন্ধ আৰু কুৰ্মীৰ জংঘলী ভাঙ খোৱা গোন্ধেও তাক পগলা কৰি দিলে। ইফালে কাণফটাৰ মাইকীও পলাল। প্ৰেম কৰি থকাত বাধা পালে ক'ত আৰু মানে।\nআজি আমাক ভালটোয়ে লগ পাইছিল বোপাইহঁত। নিশা ২ মান বাজিছিল মাইকী জনীয়ে টংচিৰ পূৱত থকা দণ্ডিটোৰে আহি আছে। তাই অহা গম পায় মাইকীজনীক মতাটোয়ে বিচাৰি যোৱা দেখিছিলো। শম্ভু কুৰ্মীৰ প্ৰেসাৱ লগাত টংচিৰ ওপৰৰ পৰাই পাইপ খুলি দিলে। মাটিত পৰাৰ লগে শব্দ হোৱাত মই ক'লো-\nঃ লাহে লাহে এৰ অ' কুৰ্মী। বেচিকৈ এৰি দিলে বানপানী হ'ব। এজন এজন কৈ তিনিজনে তলত প্ৰস্বাৱ কৰাত প্ৰস্বাৱ ডোঙা বান্ধি গ'ল। মই চিৰিত বহি গঁড় জনী অহালৈ চাই আছিলো। ৫ মিনিট মানৰ পিচত দেখিলো প্ৰস্বাৱৰ গোন্ধ পাই গঁড় জনীয়ে মনে মনে আহি প্ৰস্বাৱৰ ডোঙাত মুখ দি দি প্ৰেসাৱৰ লগতে মাটিবোৰ খায় আছে। নিমখীয়া ধৰণৰ সোৱাদ পাই কাৰণে প্ৰায় গঁড়েই প্ৰস্বাৱ কৰা ঠাইতবোৰত মাটি পৰ্যন্ত খায় সেই ঠাই খিনি গাত কৰি দিয়ে।\nহঠাৎ টৰ্চ জ্বলায় দিয়াত ওপৰলৈ চায়ে দৌৰ দিলে। মই বহু সময় তাইলৈ চাই থাকিলো। ভাবিছিল নেকি গঁড়জনীয়ে আকৌ আমি গুলি ফুটাও বুলি। অলপ পিচতে আহিল মতাটো মাইকী জনীৰ মাত শুনাত সিয়ো দৌৰিছে মাইকীটো যোৱাৰ ফালে। লগ পোৱা যেন লাগিল আকৌ সিহঁতৰ জোৰ লাগিল বুলি অনুমান কৰিলো। টংচিটোৰ আশে-পাশে কেইবাটাও দণ্ডি থকাত ৰেলৰ জংচন সদৃশ হৈ আছে টংচিৰ ওচৰত। যি ফালৰ পৰা নাহক টংচি পাৰ হৈয়ে নদী খনলৈ ওলায় যায় পানী খাৱলৈ। ( ঠাইবোৰ নাম আছে যদিও উল্লেখ কৰা নাই অৰণ্য চিকৰতিৰ বাবে।) অকল গঁড়েই নহয় হাতী, বাঘ, পহু আদিও। এইবোৰ অৰণ্যৰ ভিতৰ চ'ৰাৰ ক'ৰ এৰিয়া ( বিপদ যুক্ত ঠাই) এনেবোৰ ঠাইত একমাত্ৰ বনকৰ্মী সকলেহে অহা-যোৱা কৰে। অন্য দৰ্শানৰ্থীৰ বাবে এনেবোৰ অঞ্চলত প্ৰৱেশৰ বাবে নিষেধ।\nৰাতি পুৱাবলৈ বেচি সময় নাই যদিও কুৱঁলীয়ে আৱৰি ধৰাত আৰু চাৰিওফালে অৰণ্যৰ দৃশ্যই এক মোহনীয়া ৰূপ লৈছে। মোৰ বৰ ঠাণ্ডা লাগিছিল সেইদিনা। গাত লোৱা কম্বলো বাটত পেলায় থৈ আহিলো টংচিত আহোতে। সেইখনৰ বা কি গতি কৰিলে কাণফটাই তাকে এবাৰ মনলৈ ভাব আহিছে ? দেখিলেহে ক'ব পাৰিম কম্বলখনৰ কি গতি কৰিলে। পোহৰ হ'লে নদীৰ পাৰলৈ গৈ এপাক চাই আহো। পোহৰ হে অহাত কুৰ্মী আৰু জামালকো তললৈ নামি আহিব দিলো। নদীলৈ যোৱা দণ্ডিটোৰে তিনিও জনে খোজ লৈছো মাজ ভাগ পাইছোহে হঠাৎ দেখিলো কুৱঁলীৰ মাজে মাজে দণ্ডিটোৰে আহি আছে প্ৰকাণ্ড দঁতাল হাতীটো। হঠাৎ হাতীটো দেখি মোৰ মুখৰ পৰা ওলাল-ঐ হাতীয়ে, আহিলেই নহয় শুড়ডাল কোচাই আমাৰ ফালে খেদি। ১ মিনিটৰ ব্যৱধান কোনে কোন ফালে দৌৰি ডাঠ হাবিৰ মাজত সোমালো ক'ব নোৱাৰিলো। আমি ঝৰ ঝৰাই সোমায় যোৱাত পহুয়েও চিঞৰীব ধৰিলে। দণ্ডি এৰি দিয়াত হাতীয়ে দণ্ডিটোৰে ওলায় টংচিৰ ওচৰৰে পাৰ হোৱাত টংচিৰ চিৰিত হাতীৰ ঠেং লাগি চিৰিটো বাগৰি পৰাৰ শব্দ শুনিলো। হাতীৰ গাত কাঠৰ চিৰিটো পৰাত হাতীয়েও দিলে চিঞৰ। কিজানি তাক কোনোবাই কোমালে বুলি ভাবি। আমি যিমান ভয় খায়ছিলো তাক দেখি, সিয়ো চাগে আমাক দেখি আৰু দুগুন ভয় খাইছিল। সেয়েহে তাৰ লৰা ধপৰাত দেং মেলোতেই চিৰিত লাগিছিল ঠেং। ইফালে আমাৰ নদীৰ পাৰত পুৱাই ওলায় আহি বিপদে আগুৰি ধৰাত নিজকে বৰ অসহায় বোধ কৰিলো। তথাপিও গ'লো নদীৰ বালিলৈ ওলায়। বালিত বহি লৈছো তিনিজনে বিহাৰী মানুহে ৰেল লাইনৰ চিৰিত বহাৰ দৰে। পানীৰ যুৱলীলৈ যাব লওঁতে দেখা পালো পুহমহীয়া নদীত সাতুৰি সাতুৰি পাৰ হ'ব ধৰিছে বাঘে। মুৰটোহে দেখিছো পানীত গাটো দেখা নাই। আমাক পুৱাই হয়তো দুৰৰ পৰা পহু বুলিয়ে চাগে ভাবিছিল বহি থকাত। যেই ঠিয় হ'লো তৰা নৰা চিঙি যোৱা দি বাঘে ভতিয়াই অন্য দণ্ডিৰে পাৰ হৈ গ'ল। প্ৰায়ে ঘটি থকা ঘটনা দেখি থকা দৃশ্য তাৰ মাজতে ৰগৰ কৰো সহকৰ্মীৰ লগত।\nঃ জামাল আজি চাগে মামাৰ ভাগ্য বেয়া।\nমামা চাগে হাই হাই কৰি ভাবিছে। পুৱাই দেখিলো দুই ঠেংঙীয়াক ক'ত পাৰিম চাৰি ঠেংঙীয়াক ধৰিব।\nসেই বন শিবিৰত থাকোতে প্ৰতিদিনেই মুখা-মুখি হৈছিলো। হয় হাতীৰ লগত নহয় গঁড়, বাঘৰ লগত। অকলে শিবিৰত থাকিলেও হাতীয়ে উৎপাত কৰে। পায় থৈছো বন্যজন্তৰ শিবিৰত আহি অনিষ্ট কৰাৰ সোৱাদ। এদিনীয়া মানুহ হ'লে হাগিমুতি হাৰ্টফেলই কৰি দিব। চোতালত পহু চৰি থাকোতেই চকুৰ আগতে বাঘে ধৰে পহুক। গঁড় ৬/৭ টা মান চৰিবলৈ আহে। কিমান যে কি হৈ থাকে অৰণ্যৰ ভিতৰ থকা বনকৰ্মী সকল ভুক্তভোগী, কি খৰালী কি বাৰিষা।\nএবাৰ বৰদৈচিলা আহিল নিশা ঠিক ১১ মান বজাত। লৈ গ'ল উৰুৱাই টংচিৰ চালিখন। গছ জোপা এই ভাঙো এই ভাঙো কৰিছে। ওচৰতে কেইবাজোপা গছ উঘালি পৰিল। উপায় বিহিন হৈ পৰিলো । যিমান পাৰো ভগৱানকে চিঞৰীব ধৰিছো। হে কৃষ্ণ কৃষ্ণ কৰা পৰিত্ৰাণ। তুন নাও বুঢ়ে আহে নাহিকে জ্ঞান বুলি। যিমান পাৰো ঘোষা গাইছো মনলৈ অহা। মোৰ দৰে সহকৰ্মী সকলেও ধুমুহাৰ পৰা পৰিত্ৰাণ পাবলৈ ভগৱানক কাকুতি মিনতি কৰিব ধৰিছে। বতাহ বৰষুণৰ লগতে ঔ ফুলীয়া শিল পৰিছিল। লগৰ সহকৰ্মীক কৈছিলো মুৰটো বচায় ৰাখিবলৈ। ৰাইফলৰ কুণ্ডাটো মুৰত লৈ বতাহ বৰষুণ শিলৰ মাজত শিল পৰা কপৌ চৰাইৰ দৰে আছো অৰণ্যৰ ভিতৰত। বিজুলীৰ চিকমিকনি কাণতলা মৰা শব্দত ভাবিছিলো সেইদিনা আমাৰ পৃথিবীৰ পৰা বিদায় ল'ব লাগিব যেন পাইছিলো। প্ৰভু ঈশ্বৰৰ বাহিৰে আমাক আৰু কোনেও যে ৰক্ষা কৰিব নোৱাৰে তাকেই ভাবি থাকিব ধৰিলো।\nশিবিৰ সলনি হৈ এতিয়া ৰেঞ্জ হেড কোৱাৰ্টাৰত কৰ্ম। পাল পাতি পাতি শিবিৰ, টংচিবোৰ ভিজিত কৰাৰ লগতে তেওঁলোকৰ লগতো থাকি নিশাটো পহৰা কৰি পুনৰ পুৱা শিবিৰলৈ উভতি আহো। কেতিয়াবা নিশাটো কেতিয়াবা দিনটো। নতুনকৈ অহা হীৰক শৰ্মা, বনপালক জনৰ লগত গৈছিলো নিশাৰ তহলদাৰীত। যাওঁতে দেখুৱাই গৈছিলো ক'ত ক'ত কেনেদৰে মুখামুখি হৈছিলো জীৱ-জন্তুৰ লগত আৰু ক'ত কি ধৰণৰ জীৱ-জন্তু আছে। কম দিনৰ ভিতৰতে চহৰত থকা যুৱক জন সাহসী হৈ পৰা আৰু প্ৰকৃতিৰ লগত খাপ খায় কৰ্ম কৰিব পৰা হ'ল। মই আগতে থকা শিবিৰ এলেকাত গৈছিলো নিশা। শিবিৰৰ বনকৰ্মী লগ পাইছিলো তেওঁলোক উঠি থাকি পহৰা দিয়া টংচিত। আমি গৈ নিশা ১'৩০ টা মান বজাত পাইছিলো। মই সহকৰ্মী কেইজনক ক'লো-\nঃ শৰ্মা, মই কিছুসময় টংচি উঠি ৰেবিট শিবিৰৰ চিগনেল লওঁ দেই। তুমি টংচিৰ তলত কিছু সময় পুতুল ডেকাৰ লগত থাকা । মই বাৰু টংচিৰ চিৰিত বহো।\nটংচিত পহৰা দি থকা দুজনক নদীৰ পাৰলৈ যোৱাৰ কথা ক'লো। সিহঁতে চিৰিৰে নামি নদীৰ বালিলৈ গ'ল। তলত হীৰক শৰ্মা বনপালক জন আৰু পুতুল ডেকা। কিছু সময় নদীৰ বালিয়ে বালিয়ে খোজ কাঢ়ি তহল দি পুনৰ টংচিলৈ আহিল।\nছিদ্দিকৰ ভৰিত চিনা জোক লাগি থকাত এৰুৱাব ধৰিছে আৰু শৰ্মাই দিঙিত হাতৰে জোকবোৰ পেলায় আছে। ময়ো চাব ধৰিলো টৰ্চ জ্বলাই। দুডাল মান পেন্টত লাগি আছিল বাবে এৰুৱাই দি অৰণ্যত চৰি ফুৰা জন্তুৰ গম লৈ আছো। বাৰে বাৰে হীৰক শৰ্মাই মুৰ আৰু ডিঙিৰ পৰা জোকবোৰ এৰুৱাই আছে। মোক ক'ব ধৰিলে-\nঃ বংশীদা ইয়াত ইমান জোক ! মুৰ ওপৰলৈ উঠিছে দেখোন।\nঃ ভালদৰে চোৱা । তুমি যিহে বগা চাহাবৰ দৰে তাতে আকৌ গুৱাহাটীৰ পৰা আহিছা দুই চাৰিটা জোকে খাৱই দিয়া।\nঃ নহয় বংশী দা জোকবোৰ মুৰত পৰে দেখোন।\nঃ কি কোৱাহে গছৰ পৰা পৰিছে ! ইয়াত চিনাজোক আছে বুলি জানো । সেইবোৰ মাটিত বগাই খেৰ ইকৰাত বগাই থাকে। কিন্তু ইয়াত গছত থকা জোক! চাওঁ এটা কাম কৰাচোন টংচিৰ ওপৰলৈ উঠি আহা। দুয়ো জনে ওচৰা-ওচৰিকৈ বহি ল'লো। তেনেদৰে বহি থকাত থকাত থপা -থোপে মুৰত গছৰ ওপৰৰ পৰা জোকবোৰ পৰিব ধৰিলে। জোকৰ কামোৰত থাকিব নোৱাৰি টংচিৰ তললৈ নামি আহিলো। শৰ্মা ক'লো-\nঃ শৰ্মা,আজিৰ এই দৃশ্যৰ ফটো এখন ম'বাইলত উঠোৱা। মোৰো মনত থাকিব আৰু তোমাৰো মনত থাকিব এই ঠাই খিনি কথা। তুমি ঘৰত ক'ব পাৰিবা আৰু মই নাতি-নাতিনীক ক'ব পাৰিম। চা ! এয়া মই কেনেদৰে আছিলো "অৰণ্যৰ ভিতৰ চ'ৰাত।"\nমোৰ অনুভৱত প্ৰথম প্ৰেম\nমোৰ অনুভৱত প্ৰথম প্ৰেম সেইয়া নহয় যি তোমাৰ জীৱনলৈ প্ৰথম আহিছিল , মোৰ অনুভৱত প্ৰথম প্ৰেম সেইয়া যি তোমাক প্ৰথম প্ৰেমৰ...\nযাত্ৰা:ইউটিউবৰ পৰা বলিউডলৈ (পল্লব তামুলী ফুকন)\nনেহা নিকিতা সুবাসৰ সমূহ পাঠকবৃন্দ তথা শুভাকাংখীলৈ এটা ভাল খবৰ। কিছুমান ঘটনা ফিল্মৰ দৰেয়ো হয়। আমিৰ খান অভিনীত বলিউড ছবি "চিক্ৰেট...\nচাইক' ( দীপজ্যোতি সিং )\nঅভিশপ্ত ডাইনীৰ সুকীয়া ঠিকনা আবেলিৰ বেলি গিলা পুখুৰী পাৰৰ বগৰী জোপা , সেই অঞ্চলত বহুদিন ধৰি নেৰা নেপেৰা বৰষুণ সৰিছে...\nহিকটি কিয় আহে আৰু প্ৰতিকাৰৰ উপায়\nসুবাস সুন্দৰৰ মন্ত্ৰ\nসুবাসৰ অক্টোবৰ মাহৰ অতিথি\nভোকত এমুঠি অন্ন বিচাৰি\nপাৰ হৈ অহা ধুমুহা এজাক\nপাগলী নে অভিনয়\nমই জীয়াই থাকিম\nহেৰুৱা দিনৰ গান\nমোৰ হত্যা নে আত্মহত্যা\nএতিয়া মই ডাঙৰ হৈছোঁ\nমই জানো তুমি নাহা\nঅন্য এক পৃথিৱীৰ সন্ধানত\n২৭ ছেপ্টেম্বৰ : এটি কলা দিন\nতহঁত যে কৰ্মী মানুহ\nশৰতত মাৰ বন্দনা\n"তই মাতাল হ"\nসময়ৰ গুণ গুণ\nএজাক সেউজীয়াৰ বৰষুণ\nপ্ৰেম আৰু তুমি\nমহানগৰীত এটা ৰহস্যময় সন্ধিয়া\nসুখৰ পোহৰ বিচাৰি ফুৰা জোনাকীজনী\nনিসংগতাৰ সংগী - এই নষ্ট কবি